
22071606 auff den Pꝛopheten Zona. 


Eyl der welt furſt ſeyn vnkraut allenthal 

ben geſeet hat / das deudſch land voll rot⸗ 

ten vnd geyſter woꝛden iſt / durch wilche 

er nicht alleine viel verfuret / ſondern auch 

den ienigen fo beſtendig bleyben / viel vn⸗ 

nutzer geſchefft ʒzufugt / damit er fie aus 
der ſchꝛifft reyſſe / ynd ynn ſeyn gezencke menge / vnd al 
ſo zu letzt mit ſolcher liſt / auſſen der ſchꝛifft vbunge / 
ynn gezeng erhaſſche vnd vmbbꝛinge . Iſt ene wol 
von noͤten / das wyr ſeynes liſtigen vnd ſchalckhaffti⸗ 
gen anlauffts warnemen / vnd vns nicht zu ert be: 
geben ynn ſeyn ʒanckſpiel / auff das er vns nicht aus 
vnſer wehre vnd burg locke vnd alſo erſchleyche. Deñ 
wyr wiſſen wol / ſpꝛicht S. Paulus / was er ym ſynn 
hat. So ſpꝛicht S. Petrus / Er feyre nicht / ſondern 
ſchleyche vmb yns her vnd ſuche / wilchen er verſchlin 
gen muͤge. Derhalben nu ich mich eyne zeyt her / mit 
diſen geyſtern vnd rotten wol geſchlagen vnd verfi ucht 
habe / bis das andere auch dazu komen ſind / wil ich 
eyn mal widder ynn die ſchꝛifft / nd vnſer hertzen wid 
derumb weyden / ſtercken / troͤſten vnd ruſten / das 
wyr nicht ʒu müde vnd laſs werden vber dem teglich⸗ 
en kempffen / fo viel myr Bott gnade verleyhet / das 
wyr durchs wort Botts ynd troſt der ſchꝛifft erquickt 
deſte friſcher vnd mutiger werden mehꝛ zu kempffen. 


Nicht alleyne aber vmb der geyſter vnd rotten 
willen / thu ich ſolchs / damit vns der teuffel zur rech⸗ 
ten ſeyten angreyfft / ſondern auch vmb der tyranney 
willen / damit er vns zur lincken angreyfft. Denn die 
tollen furſten vnd Biſchoffe durch yhꝛs gotts reytz⸗ 
unge mit gantzem ernſt hy i: toben / vnd ſchle⸗ 


ij chts ym 


chts ym ſynn haben / Bott vnd ſeynen gefalbeten zu⸗ 
vertreyben vnd ſeyn woꝛt zuuertilgen / Vnd ſchon viel 
vnſchuldigs bluts vergoſſen / vnd zuuergieſſen mit 
aller macht eylen / das wyr vns wol muͤgen rhuͤmen / 
die Chꝛiſtenheyt ſtehe vnd gehe itzt ym rechten ſch⸗ 
wanck / weyl ſie zu beyden ſeyten fo hart wird angeta⸗ 
ſtet / vnd dazu von beyden teylen ſo ſchendlich ver⸗ 
flucht / geleſtert / geſchendet vnd gehoͤnet wird / als fie 
villeycht noch nie geleſtert vnd geſchendet iſt woꝛden / 
das mich dunckt / der teuffel verſuche ſeyn hochſtes / 
vnd weyl er ſich des iungſten tags verſihet / wil er zur 
letze alles ſeyn vermuͤgen beweyſen an CThꝛiſto vnd 
ſeynem woꝛt. Begen dem allen iſt vns auch widder⸗ 
umb troſts von noͤten / das wyr da fur nicht erſchre⸗ 
cken / ſondern vnuerzagt yb? dꝛewen / trotzen vnd tos: 
ben verlachen / als gewis / das fie damit vns auffs als 
ler hoͤhiſt foddern zum hymel / vnd yhn ſelbſt den hals 
auffs eylendeſt ablauffen / das fie durch gotts gericht 
ia balde zu aſſchen werden. Es iſt vmb eyn augen⸗ 
blick zuthun / ſo wollen wyr vns anders mit eynander 
anſehen / vnd ſol der teuffel erfaren mit ſeynen laruen / 
das iſt / mit ſeinen furſten vnd biſchoffen / wer die ſind 
die ſie itzt / leſtern / veriagen vnd erwurgen. 
Darumb hab ich diſen heyligen pꝛopheten Jo⸗ 
na fur mich genomen / auszulegen / als der ſich zu di⸗ 
ſen ſachen faſt wol reymet / vnd eyn trefflichs / ſonder 
lichs / troͤſtlichs exempel des glaubens / vnd ern gros 
mechtigs wunderzeychen gottlicher guete / aller welt 
fur tregt. Denn wer ſolt Bott nicht von hertzen traw 
en / vnd widder alle teuffel / welt vnd alle raſende ty⸗ 
rannen hohmuͤtiglich trotzen vnd ſtoltz ſeyn auff Bot 
tis guete? wenn er dis exempel bedenckt / das Botts 
gewalt vnd gnade / fo viel vermag / das fie Jonan / 
mitten ym tieffen meer / dazu mitten ym wan 4 
as iſt 


dasift/nicht ynn eynerley / ſondern vielerley tod / von 
allen menſchen / von allen creaturn verlaſſen vnd ene 
bekand / ſo leychtlich erhelt / vnd widder bꝛingt / als 
ſey es yhm keyne muͤhe / vnd richt ſolchs nur mit eym 
woꝛt aus / als ſolt er vns ſagen · Sihe / das thu ich mit 
eym woꝛt / was meynſtu das ich kund thun mit mey⸗ 
nem geyſt vnd krafſt? fo doch menſchlichem hertzen 
vnbegreyff lich iſt / das eyn groͤſſer werck geſchehen 
möge denn das iſt. Darumb auch Chꝛiſtus ſelbs viel 
von diſem geſchicht helt / vnd fur allen pꝛopheten Dis 
ſen Jonan anzeucht / als eyn beyſpiel ſeynes todes 
vnd aufferſtehunge / da er ſagt Math. rij. Dieſer art 
wird keyn zeychen widderfaren / on das zeychen Jos 
nas des pꝛopheten. etc. 

Dazu iſt er auch eyn troſt aller / fo das wort fir 
ren ſollen / das ſie nicht verzweyffeln ſollen an der 
frucht des Euangelij / wie faſt es auch ſich vbel anleſſt 
vnd nicht ſcheynet / das es viel frucht vnd nutz bꝛinge. 
Denn hie wird eyn eyntzeler man Jona geſand zu: 
dem aller mechtigiſten koͤnige vnd groͤſiſtem reich / da 
zumal auff erden / Das fo mans gegen ander anſihet / 
was Jona iſt gegen dem koͤnige / eyn lauter ſpot vnd 
vnmuͤglich ding anzuſehen iſt / das fo eyn mechtiger 
koͤnig / vnd ſo eyn groſſes reych ſich ſolt bewegen / beke 
ren vnd erſchꝛecken laſſen / von eynes eynigen gerin⸗ 
gen / dazu frembden menſchen woꝛt vnd von eyner 
pꝛedigt / die doch der koͤnig ſelbs nicht hoͤꝛet / ſondern 
nuͤr das geruͤchte dauon vernam / das ich mag ſagen / 
Es hat keyn Apoſtel noch pꝛophet / noch Chꝛiſtus 
ſelbſt mit eyner pꝛedigt ſo gros ding gethan vnd aus 
gericht / als Jona. Vnd ia ſo gros wunder iſt / od⸗ 
der wol groͤſſer / das Jona die ſtad Nineue bekeret 
mit eyner pꝛedigt / als das er aus des walfiſchs bauch 
. Aa iij erloͤſet iſt. 


erloͤſet iſt. Denn gleych wieder walfiſch durch gotts 
woꝛt muſte Jona ausſpeyen / alſo hat auch Jona 
durchs wort Botts die ſtad Nlineue / aus dem bauch 
vnd rachen des teuffels / das iſt / aus den ſunden vnd 
tod geriſſen. Solt nicht eyn ſolcher koͤnig ſich verlaſ 
ſen auff ſeyne groſſe macht / vnd den eynigen man fur 
eynen luͤgener halten / wilchem doch ſeyne Ebꝛeer 


ſelbſt nicht gehoꝛchten? Vnd die Apoſteln gleych wie 


Chꝛiſtus ſelbſt / ſo ſchendlich verachtet woꝛden von 
den koͤnigen vnd fuͤrſten auff erden. Pſalm. ij. Vnd 
noch itzt furſten / biſchoffe vnd herrn ſind / die gegen 
dem koͤnig zu Nineue rechte betler ſind / dennoch auff 
yhꝛen bettelſack ſich ſo hoch verlaſſen / das ſie nicht 
alleyne das wort Botts verachten / ſondern auch oer: 
folgen. 

Darumb furet auch Chꝛiſtus Matth. xi. die Ni 
neuiten erfur / widder alle vngleubigen vnd verachter 
ſeynes worte / vnd ſpꝛicht / Die leute zu Nineue wer⸗ 
den am iungſten gericht aufftretten / vnd dis geſchle⸗ 
cht verdamnen / Denn ſie buſſeten durch die pꝛedigte 
Jona / Vnd ſihe / Hie iſt mehꝛ denn Jona. Vnd das 
iſt auch nicht vnbillich / Denn es yhe eyn gros wun⸗ 
der iſt / das ſich die Nineuiten ſo bald bekereten / vmb 
eynes frembden pꝛedigers willen / durch eyn ſchlecht 
woꝛt / on alle wunderzeychen / Vnd diſe bekeren ſich 
nicht durch yhꝛen eygen heyland / der ſo viel pꝛediget 
thut / vnd mit wunderzeychen fie gleych vberſchuttet. 
O wilche eyne ſchande iſt das itzt zu hoͤꝛen / Aber 
wilche eyne ſchande wird es ſeyn / wenn mans nu 
auch ſehen wird. Aber es hilfft nicht / ſie find vnd bley 
ben verſtockt / Darumb laſſen wyr fie faren / vnd ne 
men vnſern troſt vnd nutz aus diſem pꝛopheten / ſo 
viel vns Bott gonnet. AMD EN. 

Der pꝛophet 


Der pꝛophet Jona. 
Das Erſt Capitel. 


7 a S geſchach das wort 
ER des HERRI]l zu Jona dem ſon 
سال‎ er Y Amithai vnd ſpꝛach / Mach dich 
suff vnd gehe ynn die groſſe ſtad is 
neue / vnd pꝛedige dꝛynnen / Denn yb 
—— re bosheyt iſt erauff komen fur mich. 
Aber Jona macht ſich auff zu flihen fur dem HER.·/B 
AN auffs meer vnd ʒoch hynab gen Japho / vnd da 
er eyn ſchiff fand das auffs meer wolt faren / gab er 
fehꝛgelt vnd trat dꝛeyn / das er mit yhnen auffs meer 
fure fur dem HERAN. 

Da lies der HERR eynen groſſen wind auffs 
meer komen / vnd hub ſich eyn gros vngewitter auff 
dem meer / das man meynet / das ſchiff wurde zubꝛech 
en. Vnd die ſchiffleute furchten ſich vnd ſchꝛyen / eyn 
iglicher zu feinem gott. Vnd wurffen das geredte / das 
yhm ſchiff war / yns meer / das es leychter wurde. 
Aber Jona war hynuntern ynn dass ſchifft geſtigen / 
lag vnd ſchlieff. Da trat zu yhm der ſchiffman vnd 
ſpꝛach zu yhm / Was ſchleffeſtuꝛ ſtehe auff / ruffe Der a 
nen gott an / ob villeycht Bott an 7115 gedencken wol⸗ 
te / das wyr nicht verdoͤꝛben. 

Vnd eyner ſpꝛach zum andern /koinpt / wyr wol⸗ 
len lo ſſen / das wyr erfaren / vmb wilchs willen es vns 
fo vbel gehe. Vnd da ſie loſſeten / traffs Jonan. Da 
ſpꝛachen ſie zu yhm / Sage vns / warumb geht es vns 
fo vbel? was iſt deyn gewerbe? vnd wo kompſtu her / 

aus wilchem 


— ——¼ 
. 1 


aus wilchem lande biſtu? vnd von wilchem volck bis 


ſtu? Er ſpꝛach zu yhnen / Ich ben eyn Ebꝛeer vnd 
furchte den HERR Bott von hymel / wilcher ge 
macht hat das meer vnd das trocken. Da furchten 


ſich die leute ſeer / vnd ſpꝛachen zu yhm / Warumbha⸗ 


ſtu denn ſolchs gethan? Denn fie wuſten / das er fur 
dem HER Rll flohe / denn er hatte es yhnen geſagt. 

Da ſpꝛachen ſie / was ſollen wyr denn mit dyr 
thun / das vns das meer ſtille werde? Denn das me⸗ 
er wuetet. Erſpꝛacht / Nemet mich vnd werfft mich 
yns meer / ſo wird euch das meer ſtille werden / Denn 
ich weys / das ſolch gros vngewitter vber euch kompt 
vmb meynen willen. Vnd die leute trieben / das ſie 
widder zu land kemen / aber fie kundten nicht / denn 
das meer fur vngeſtuͤm widder fie. Da rieffen fie zu 
dem HERR vnd ſpꝛachen / ah HERR las vs 
nicht verderben vmb diſes mannes ſeele willen / vnd 
rechne ene nicht zu vnſchuldig blut / Denn du DIE e 
AR thuſt / wie dyrs gefellet. 

Ono fie namen Jona ynd wurffen yhn yns meer / 
Da ſtund das meer ſtill von ſeynem wueten. Vnd die 
leute furchten den HERR Il ſeer / vnd thetten dem 
HERR opffer vnd geluͤbde. Aber der HERR. 
verſchafft eynen groſſen fiſch / Jona zu verſchlingen. 
Vnd Jona war ym leybe des fiſches / dꝛey tage vnd 
dꝛey nacht. 


Dasander Capitel. 


a VY To Jona bettet zu dem HERRN ſeynem 
JA Dotte ym leybe des fiſches vnd ſpꝛach. 
Ich rieff zu dem HERRN ynn meyner angſt / vnd 
er antwoꝛtet myr / Ich ſchꝛey aus dem bauche der hel 
len / ynd du hoͤꝛeteſt meyne ſtym. Du warffeſt 


Du warffeſt mich ynn die tieffe mitten ym meer / 
das die flut mich vmbgaben / Alle deyne wogen vnd 
wellen giengen vber mich. 8 

Das ich gedacht / ich were von deynen augen ver⸗ 
ſtoſſen / Ich woꝛde deynen heyligen tempel nicht 
mehꝛ ſehen. 

Waſſer vmbgaben mich bis an meyn leben / die 
tieffe vmbꝛingete mich / Schilff bedeckte meyn heubt. 

Ich ſanck hynvntern zu der berge grunde / Die 
erde hatte mich verriegelt ewiglich / Aber du haſt 
meyn leben aus dem verderben gefurt / HERR. 
meyn Bott. | 

Da meyne ſeele bey myr verzagt / gedacht ich an 
den DERART) / Vnd meyn gebet kam zu dyr ynn 
deynen heyligen tempel. 

Aber wilche ſich verlaſſen auff eytelkeyt vergeb⸗ 
lich / Die laſſen barmhertzickeyt faren. 

Ich aber wil mit danck opffern / meyne geluͤbde wil 
ich bezalen dem MERR N / das myr geholffen iſt. 

Vnd der HERR ſpꝛach zum fiſche / vnd der 
ſelb ſpeyet Jona aus ans land. 1 


Das dꝛitte Capitel. 


F; Ades geſchach das woꝛt des HERRN zum 
andern mal zu Jona vnd ſpꝛach / Mach dich 
auff / gehe ynn die groſſe ſtad Nineue vnd pꝛedige yhꝛ 
die pꝛedigt die ich dyr ſage. Da macht ſich Jona auff 
vnd gieng hyn gen Nineue / wie der HERR geſagt 
hatte. Jineue aber war eyne fon Bottis / dꝛey tage 
reyſe gros. Vnd da Jona anfieng hyneyn zugehen ey⸗ 
ne tage reyſe / pꝛediget er vnd ſpꝛach. Es ſind noch vi⸗ 
ertzig tage / ه‎ wird Nineue vmbgeleret · Da gleubten 
اكه‎ die leute 


— — 


die leute ʒu Nineue an gott / vnd lieſſen pꝛedigen / man 
Gite faſten. Vnd zogen ſecke an / beyde gros vnd kleyn. 
Ono da das fur den koͤnig zu Nineue kam / ſtund 


er auff von ſeynem thꝛon / vnd legt ſeyne purpur ab / 


vnd hullet eynen ſack vmb ſich / vnd ſatzt ſich ynn die 
aſſchen / Vnd lies ausſchꝛeyen vnd ſagen zu Nineue 
aus befelh des koͤniges vnd ſeyner gewaltigen alſo / 
Es ſol widder menſch noch thier / widder ochſen 
noch ſchaffe etwas koſten / vnd man fol fie nicht wey 
den / noch waſſer trincken laſſen / vnd ſollen ſecke vmb 
ſich huͤllen beyde menſchen vnd thier / vnd zu Bott 
ruffen hefftig / Vnd eyn iglicher bekere ſich von ſeynem 
béien wege vnd vom freuel ſeyner hende / Wer weys? 
Pott möchtfich bekeren vnd rewen / vnd ſich wen⸗ 
den von ſeynem grymigen zoꝛn / das wyr nicht vers 
derben. 

Da aber Bott ſahe yhꝛe werck / das fie ſich bes 
kereten von yhꝛem boͤſen wege / rewete yhn des vbels / 
das er geredt hatte yhnen zu thun / vnd thets nicht. 


Das vierde LCapitel. 


0 As verdꝛos Jona faſt feer vnd ward zoꝛnig / 
vnd bettet zum HERR vnd ſpꝛach / Ach 
HERR das iſts / das ich ſagt / da ich noch ynn mey’ 
nem lande war / darumb ich auch wolte zuuoꝛ komen 
zu fliehen auffs meer / denn ich weys / das du gnedig / 
barmhertzig / langmuͤtig vnd von groſſer guete bift/ 
vnd left dich des vbels rewen / So nym doch nu DIE 
RR meyne ſeele von myr / denn ich wolt lieber tod 
ſeyn denn leben. Aber der HERR ſpꝛach / Meynſtu 
das du billich zoꝛneſt? rd 
Vnd Jona gieng zur ſtad hynaus / vnd ſatzt ſieh 
gegen 


| 


gegen moꝛgenwerds der ſtad / vnd macht yhm das 
ſelbs eyne hätten / da ſatzt er ſich vnter yun den ſchat⸗ 
ten / bis er ſehe / was der ſtad widderfaren wurde. 

Der MER Raber verſchaffte eyne wilde ruͤben / 
die wuchs vber Jona / das ſie ſchatten gab vber ſeyn 
heubt / vnd ergetzt yhn emm ſeynem vbel / Vnd Jona 
frewet ſich ſeer vber der wilde ruben. Aber der DIE s 
RR verſchaffte eynen wurm / des morgens da die 
moꝛgenroͤte anbꝛach / der ſtach die wildenrube das 
fie verdoꝛrete / Als aber die ſonne auffgangen war / 
verſchaffte der HERR eynen durrenden oſtwind / 
vnd die ſonne ſtach Jona auff den kopff / das er matt 
ward. Da wundſcht er ſeyner ſeelen / den tod / vnd 
ſprach / ich wolt lieber tod ſeyn denn leben. 

Da ſprach Bott ʒu Jona / Meynſtu / das du bil⸗ 
lich zurneſt vmb die wildenrube? Vnd er ſpꝛach / billich 
zorne ich bis an den tod. Vnd der HERR ſprach / 
Dich iamert der wilden rube / daran du nicht geerbey 
tet haſt / haſt fie auch nicht auffgesogen/ wilche run 
eyner nacht ward / vnd ynn eyner nacht verdarb / 
Vnd mich ſolt nicht iamern Nineue ſolcher groſſen 
ſtad / ynn wilcher find mehr denn hundert vnd Nes 
tig cauſent menſchen / die nicht wiſſen vnterſcheyd / 
was recht odder linck iſt / Dazu auch viel iere? 


Iſen Propheten Jona wollen ettliche halten / wie Hie⸗ 
ron, zeygt / er [ey der widwyn fon geweſen zu ZJarpath 
bey Zidon / die den Pꝛopheten Elia neerete zur theuren 3eyt/ 
ym erſten buche der Könige cap. rett, vnd Luce. ij. Nemen 
des vꝛſache / das er hie ſich ſelbſt nennet / Eyn fon Amithai⸗ 
das iſt / eyn ſon des warhafftigen / weyl ſeyne mutter zu Elia 
ſpꝛach / da er yhn vom tod erweckt hatte Nu weys ich / das 
die rede deynes munds warhafftig iſt. Das gleube wer da 
> 4 will / ich 


H 


wil / ich gleubs nicht / Sondern ſeyn vater hat Amithai ges 
heyſſen / auff latinſch verax / auff deudſch / warlich / Vnd iſt 
geweſen von Gath / Hepher / wilche ſtad ligt om ſtamm Se⸗ 
dulon / Joſua. xix. Denn alſd ſteht gefchrieben am. xiij capitel 

wm andern buche der koͤnige / Der koͤnig Jerabeam bꝛachte 
widder erzu die grentze Iſrael von Hemath an bis ans meer 
ym blachen felde / nach dem wort des Herrn des Botts J | 
rael / wilchs er geredt hatte durch ſeynen diener Jona / den 
fon Amit hai den pꝛopheten von Gath Hepher. Auch ſo war 

die widwyn zu ʒarpath eyne Heydyn / wie Chꝛiſtus auch mel 

det Luce. liij. Aber Jona bekennet hie cap. , er {ey eyn Ebꝛeer. 


Das ſage ich darumb / denn wo mans haben kan⸗ iſts 
faſt gut / das man wiſſe / wilche zeyt / vnd ynn wilchem lande | 
eyn Pꝛophet gelebt vnd geweſen iſt / denn es hilfft wol dazu⸗ 
das man ſeyn buch verſtehen muͤge / wenn man / zeyt⸗ ſtete / 
perſon / vnd geſehichte weys / die fich dazumal begeben ha⸗ 
ben. Zo haben wyr nu / das diſer Jona geweſen iſt zur zeyt 

des koͤniges Jerabeam / wilches gros vater war der koͤnig 
Jehu / zu wilcher zeyt / der koͤnig Vſia ynn Juda regierte / zu 
wilcher zeyt auch geweſen find emm dem ſelbigen koͤnigreych 
Iſrael die Pꝛopheten / Hoſea / Amos / Joel / an andern oꝛten 
vnd ſtedten. Daraus man wol nemen kan / wie eyn treff lich⸗ 
er / thewrer man / diſer Jona ym koͤnigreich Iſrael geweſen 
iſt / vnd Gott gros ding durch yhn gethan hat / Nemlich 
das durch ſeyne pꝛedigt / der koͤnig Jerabeam ſo gluckſelig 
war / vnd gewan alles widder / was Haſael der koͤnig zu Sy⸗ 
rien hatte dem koͤnigreich Iſrael abgeſchlagen / vnd ſo groſ⸗ 
fen ſchaden gethan / das auch der pꝛophet Eliſa dꝛuber wey⸗ 
net zuuoꝛ ehe es geſchach cap. viij. emt andern buche der Bor 
nig / Vnd dennoch Gott ſolche wolthat beweyſete / vnange⸗ 
ſehen / das das koͤnigreich Iſrael noch ymer abgoͤttiſch war 
|| vnd neben Gott / gleychwol die gulden kelber zu Samaria 
IO) anbettet. So gros gnade iſts / wo Gott eynen maneym lan⸗ 
de gibt mit ſeynem woꝛt / das er ymb deſſelbigen willen eym 
r GZ ES gangen 


gantzen lande nicht alleyne vertregt die miſſethat vnd vnge⸗ 


hoꝛſam / ſondern auch hilfft vnd wolthat erzeyget / vber⸗ 
ſchwenglich / was ſolt er nicht thun vnd laſſen / wo mehꝛ 


denn eyn goͤttlicher menſch iſt 
Ob nu dis geſchichte Jona zu Nineue vnd et wal 


fiſche ſey geſchehen / ehe denn er dem koͤnige Jerabeam ſo ret⸗ 


tig vnd hůlff lich war / odder hernach als er widder von Ni⸗ 
neue komen iſt / kan man nicht anzeygen aus der ſchꝛifft / 
Gleublich iſts aber / das er zuuoꝛ dem koͤnige Jerabeam ynn 
ſeym lande gedienet vnd geholffẽn hat / bis er das koͤnigreich 
Iſrael widder auffgericht vnd angericht hat / darnach iſt er 
ferner gen Nineue / auſſer ſeynem lande von Gott geſchickt / 
Denn ynn ſeynem lande / hat er gelernt mit erfarunge / wie 
Gott (o gůtig vnd gnedig war vber das abgoͤttifch koͤnig⸗ 
reich Iſrael / Derhalben er ſich auch wol verſach / er würde 
vber Nineue auch ſo guͤtig vnd gnedig ſeyn / das ſeyne pꝛe⸗ 
digt wurde vmb ſonſt vnd vergeblich ſeyn / wie er denn ſelbſt 
bekennet vnd dꝛuͤber zurnet. cap. ij. 
Summa / ſo iſts geſtanden emt Der welt zu der zeyt Jo⸗ 
na / Das vberſt reich odder Keyſerthum · ynn der welt / war 
ynn Aſſyria zu Nineue / wie es hernach su Babylon / vnd dar⸗ 
nach zu Roma geweſen iſt. Daneben waren nu die andern 
koͤnigreiche / als Syria / Irael / Juda / Edom / Moab / eyn ig⸗ 
lichs für ſich. Vnd das koͤnigreich Iſtael ſtund nu wol unter ` 
dem Einige Jerabeã / vmb Jonas willen / ſo ſtund das koͤnig 
reich Juda auch wol / vnter dem koͤnige Vſia / Aber das war 
die letze vnd der Johannes ſegen / den Gott dem koͤnigreich 
Iſrael gab. Denn nach dem tod Jerabeam / da ſich das volck 
gar nichts beſſerte / noch von abgoͤtterey ablies / wider durch 
ſtraffe noch durch wolthat / zefiel das koͤnigreich / moꝛdet 
ymer eyn koͤnig den andern / bis der Keyſer von Aſſyrien kam / 
vnd zurſtoͤꝛet beyde Syriam vnd Iſtael / vnd furet De weg / 
das fie noch heutes tages nicht find wid der komen / wie das 
letzte capitel ym andern buch der koͤnige zeuget. Weyl nu fur 

uiten ſich beſchnytten / odder der Juden geſetz gehalten 00 2 


handen war ſolch gros vngluck vnd zerſtoͤꝛunge des Gage 
en koͤnichreichs / vmb des volcks ſunde willen / ſehickt Gott 
zuuoꝛ ſeyn woꝛt durch ſeyne Pꝛopheten / vnd left fie warnen / 
auff das fie ſich bekeren / odder doch ia ettliche errettet vnd 
behalten werden. 
Denn ſo pflegt Gott ymer dar zu thun / wenn ſeyn groſſer 
zoꝛn fur handen iſt / das er zuuoꝛ ſeyn wort ſehickt vnd etliche 
errettet / Alſo ſchicket er Noa fur der ſindflut / Loth ehe denn 
er Sodom verſenckt / Abꝛaham / Iſaac/ Jacob / ehe er das 
land Canaan verderbt / Joſeph vnd Moſen / ehe er Egyp⸗ 
ten ſehlug / Alſo auch hie Jonan vnd Hoſea / ehe er frael zer 
ſtoͤꝛet / Vnd Jonan / ehe er Nineue wolt vmbkeren. Alſo hat 
er auch Chuſtum ſeynen fon ſelbs ynn die welt geſand / ehe 
denn der letzte zoꝛn des iungſten gerichts kompt. Aber nach 
Chuſtus tod ward nicht alleyne Jeruſalem / ſondern Rom / 
vnd der gantz Roͤmiſch kreys vnd reych zebꝛochen. Wyr ha⸗ 
ben auch itzt die ſelbigen gnade vnd groffes liecht goͤttlichs 
woꝛts / Darumb iſt gewis cyt gros verderben furhanden / 
da wil Gott ettliche holen / ehe denn es kompt vnd bꝛinge 
vns gar vmb / wo wyr uns nicht beſſern / wie wyr vns denn 
leyder vbel gnug anlaſſen / auch der ſtraffen bereyt groſſe 
ſtuck angangen Gas, | 


Mach dich auff vnd gehe ynn die groſſe 
ſtad Nineue vnd pꝛedige dꝛynnen etc. 


Sie ſehen wyr / das Gott ſich nicht alleyne der Juden 
annympt / ſondern auch der Heyden vnd wie S. Paulus 
ſagt Ro. ij. Gott iſt nicht alleng der Juden / ſondern auch 
der Heyden Gott. Vnd ſtehet doch hie nicht / das die lines 


der angenomen haben / ſondern alleyne daran gelobt werden 
das ſie dem woꝛt Gotts gleubten / vnd ſich beſſerten vnd 
frum wurden. Dis iſt gar eyn mechtiger ſtos widder die Ju⸗ 


den vnd ſtercke vnſers Chuſtlichen glanbens / vnd uns wol 
1 | zu mercken 


zu mercken iſt. Denn hyraus mögen wyr gewaltiglich ſehli⸗ 
eſſen / das die beſchneyttung vnd Moſes geſetze nieht not 
ſey dazu / das man frum ſey vnd Gott gefalle / vnd nicht war 
iſt / das die Juden meynen / alle welt muͤſſe Juden werden 
vnd Moſes geſetze annemen vnd halten / als ſolten alleyne die 
Juden Gotts volck ſeyn. Denn hie ſtehet Jonas mit ſeym 
buch / vnd zeyget / das die Nineuiten on alles geſetz vnd wey⸗ 
fe der Juden / alleyne durch den glauben vnd gute werd‘ # 
gott gefallẽ vnd gnug thun / Vnd gott auch nicht mehꝛ von 
yhn foddert. Denn wo Moſes geſetze von noͤten were / frum 
zu werden / muͤſten ſie es auch haben angenomen / Das ge⸗ 
ſchicht aber hie nicht. Wid derumb finden wyr / das von den 
Juden gefod dert wird der glaube vnd gute werck / vnd fie 
nicht hilfft yhꝛe beſchneyttung vnd ſo mancherley Gotts 
dienſt / wie Eſaila. j. fle mit yhꝛem opffern vnd thun verwirfft. 
Vnd find ſich hie der ſpꝛuch S. Pauli Ro. ij. gar feyn / das 
die Heyden on geſetz / das geſetz halten / vnd die Juden durchs 
geſetz / das geſetz vbertretten / das man wol greyffen mus / wie 
Moſes geſetz nur alleyne dem Judiſchen volck / eyne zeyt⸗ 
lang iſt auffgelegt / fie da mit zu zwingen vnd demuͤtigen⸗ 
als mit eym kercker vnd ſtockmeyſter / wie Paulus Gal. 0. 
ſagt / vnd gar nicht / das ſie dadurch ſolten odder moͤchten 
frum / ſondern gyrig nach Chuſto vnd Gotts gnaden / wer ⸗ 
den. Alſo beſtettigt nu Jona mit ſeyner weyſſagung den 
ſpꝛuch S. Pauli Bam, das durch die werck des geſetzs nies 
mand muͤge fur gott frum werden / ſondern der menſch mus/ 
on alle werck des geſetzs durch / den glauben frum werden / 
wilcher denn gute werck thut / wie wyr hie ſehen an die ⸗ 
fen NHineuiten. Sind nu die Nineuiten nicht pflichtig gez 
weft Moſes geſetz zu halten odder Juden zu werden / dazu 
mal da Chꝛiſtus noch nicht war komen vnd das geſetze noch 
ſtund vnd galt bey den Juden / wie viel weniger ſind wyr nu 
dazu verpflicht / ſyntemal Chꝛiſtus komen iſt / vnd das geſetze 
auch bey den Juden auff gehaben hat;; Darumb iſts vns 0 
wie den 


wie den Nineniten nichts mehꝛ not / denn eyn rechter glau⸗ 


be / der gute werck thu vnd die menſchen frum mache etc. 


Das ſage ich nicht alleyne vmb der Juden willen / ſie 
damit zu beſtreytten / ſondern auch vmb vnſer willen / die 
wyr nicht eynerley teuffel widder dieſe gottliche lere haben / 
Erſtlich den Bapſt mit den ſeynen / die es heyſſen eyne newe 

lere / vnd legen vns viel groſſer vnd mehꝛ geſetz auff / denn 
Moſes geſetz war / vnd wollen vns damit frum machen fur 
Gott. Ich meyne aber / ſie {ey ia alt gnug⸗ weyl ſie zu der zeyt 
Jona fur Chꝛiſtus geburt ſo lange geweſt iſt / dazu auch gnug 
ſam / weyl ſie die Nmeuiten hat frum gemacht on Moſes ge⸗ 
ſetz / auch ehe denn yemands vom Bapſtum het muͤgen treu⸗ 
men. Auffs ander / haben wyr die rotten vnd ſchwarmgey⸗ 
ſter / die vns mit Moſes geſetz wollen beladen vnd meyſtern / 
wiſſen nichts / widder was Moſes odder Chꝛiſtus iſt / odder 
wie ferne Moſes gilt / odder wo zu er dienet / wie die bilden 
ſturmer bis her geweſen ſind / vnd die das weltliche ſchwerd 
em Moſes geſetze faſſen wolten / vnd ſchꝛyen getroſt / ie iſt 
Gotts woꝛt / Botts woꝛt / Gotts wort, Gerade als were es 
guug / das Gotts wort da ſey / Vnd nicht auch mit vnter⸗ 
ſcheyd dꝛauff zu ſehen ſey / wilche die ſind denen es befolhen 
iſt. Denn es war auch Gotts / woꝛt das Noe die archer ſolt 
bawen / vnd Abꝛaham ſeynen fon opffern / vnd Salomon den 
tempel bawen / Aber es iſt dꝛumb nicht auch myr des gleych⸗ 
en zuthun / Denn es iſt myr ſolch Gotts woꝛt nicht geſagt⸗ 
Myr aber iſt / vnd allen dis gemeyne wort geſagt / Beſſert 
euch vnd gleubt / wie hie den Vlincuiten geſagt wird. Dar⸗ 
umb muſſen wyr nicht darnach fragen / obs Gotts woꝛt ſey / 
ſondern ob vns daſſelbige ſey geſagt odder nicht / vnd als 
denn deſſelbigen vns annemen odder nicht etce. 1 


Aber ſihe / wilch eyn gros ampt Gott auff den Jona 
legt / das er dem eynigen menſchen die pꝛediget beſihlet / wid⸗ 
der das mechtige keyſerthum zu Aſſyrien / widder den koͤnig 

: vnd ſeyne 


vnd ſeyne furſten. Habens doch die 112 herrn ſd treff lich 
t 


vngerne / ſo man fie ſchilt vnd ſtrafft / vnd wollen ſehlechts 
vngeſtrafft ſeyn. Nu befilht hie Gott dem Jona / er fëlle yhn 
yhꝛe bosheyt ſagen / Da gehoͤꝛt warlich eyn mut zu / Da wil 
das maul auffgethan ſeyn. Er hat yhe muͤſſen zu yhnen ſa⸗ 
gen / Jb: (eer boͤſe vnd verdampt / ewꝛ gutts weſen iſt eyn 
lauter ſcheyn vnd verfüret euch. Denn es iſt nicht muͤglich / 
das ynn ſolchem mechtigen koͤnigreiche nicht ſolten feyne 
leute geweſen ſeyn / die fur der welt eyn erbars / vnſtreff lichs 
leben gefurt haben. Dieſe nu allzumal ſtraffen vnd mit Gotts 
zoꝛn ſchꝛecken / iſt eyn gros ding / vnd iſt vbel zu leyden / ſon⸗ 
derlich bey den groſſen hanſen. Summa / wyr ſehen die ge⸗ 
ſchicht geringe an / weyl wyr ſie von auſſen anſehen / vnd ſie 
vns nicht betrifft / ſolte vns aber der gleychen begegenen / od⸗ 
der weren dazumal da bey geweſt / ſo wurde ons duncken / 
wyr hetten noch nie nerriſcher vnd vnmuͤglicher ding geſe⸗ 
hen noch gehoͤꝛt / denn das eyn eyntzeler menſch ſolt eyn ſolch 
keyſerthum angreyffen. Wie ſolt ſichs anſehen / wenn du od⸗ 
der ich zum Tuͤrckiſchen Keyſer wurde geſand / yhn zu ſtraf⸗ 
fen mit ſeynen furſten vnd reich + Wie offt iſts ſo lecherlich 
geweſt / das etwa eyner widder den Bapſt gered batt Nu 
Gotts werck pflegen ſich am erſten / {© nerrifch vnd vnmuͤg⸗ 
lich anzulaſſen / das vernunfft dꝛan mus verzweyffeln vnd 
des ſpotten. Aber es geſchicht uns zu gut / das wyr gleuben / 
Denn Gott furets aus / was er redt vnd anfehet / vnd were es 
noch ſo nerriſch vnd vnmuͤglich an zuſehen / Gottis narrheyt 
iſt weyſer denn die menſchen Cor, . Das beweyſet hie Jona 
wol vnd feyn. 


Jona aber macht ſich auff zu fliehen fur dem 
HERR auffs meer / vnd ʒoch hynab gen Japho. 


Der latiniſche tere belt hie ſampt dem Kriechiſchen 

(gen Tharſis) da ich verdeudſcht habe (auffs meer) Das 
mich nu daruber die klüͤglinge nicht zu ke Klee, oe 
3 ich des 

ich des vꝛſachen anʒeygen. Sie fagen/ Jona ſey gefaren gen 
Tarſus / ynn die ſtad Cilicie / da S. Paulus her war. Act ix. 
Aber das hat keynen grund nicht ynn der ſchufft / Denn der 
tert ſpꝛicht hie nicht / gen Tarſus / ſondern / yns Tharſis / od⸗ 
der auff Tharſis. Die Ebꝛeiſche zunge hat zwey woꝛter / die 
das meer heyſſen / als Jam vnd Tharſis / Jam heyſt nicht al⸗ 
{eyne das groſſe meer / ſondern auch die groſſen ſee⸗ als Lucas 
das meer eynen ſee nennet / da Chuftus auff ſchiffet mit ſey⸗ 
nen lungern bey Tyberias vnd Capernaum vnd Bethſaida⸗ 
wilchs Johan. vi. vnd die ander Euangeliſten das Gallilei⸗ 
ſehe meer nennen. Alſo auch Moſe Gen. „ſpꝛicht. Gott nen⸗ 
net die verſamleten waſſer / Jam / das iſt / ſeen odder meer. 
Aber Tarſis heyſt eygentlich das groſſe meer / das nicht eyn 
ſee iſt / als das / da Rodis / Cypern vnd viel ander ynſulen ynne 
liegen / da S. paulus auff ſchiffte Act. xxviij. Das itzt der Tirs 
cke / Venediger / Franckreich vnd Hiſpanien ynne haben / denn 
es reicht von Cilicia an bis an das ende ynn Hiſpanien / Alſo 
auch das Rote meer / vnd die andere groſſe hohe meer heyſſen 
auch Tharſis. 
| Alſo ſpꝛicht der. lxxij. Pſalm / Die koͤnige Tharſis vnd die 
Inſulen werden geſchencke bꝛingen / Das iſt / die koͤnige am 
groſſen meer / vnd die Inſulen dꝛynnen / Denn die ſtad Tar⸗ 
fs iſt keyn koͤnigreich / hat auch nie keynen koͤnig gehabt / 
ſehweyge denn vicl koͤnige. Alſo lies Salomo ſeyne ſchiff ynn 
Tharſis faren / das iſt / auffs meer / gegen moꝛgen werds dur⸗ 
chs rote meer / golt zu holen ynn Indien land / Da kunden 
ia die ſchiff nicht gen Tarſus zu der ſtad faren / man hette 
denn auff dem lande ſchiffen wollen / Denn zwiſehen Tarſus 
vnd dem roten meer / eytel land ligt / wie die landferer wiſſen. 
Alſo ſpꝛicht auch Pſal. xlv. Du zu bꝛichſt die fehiffe Tarſis 
mit ſtarckem winde. Das iſt die ſchiffe ym meer. Vnd Eſaia. 
xxiij. Heulet yb: ſchiffe Tharſis / das iſt / yhꝛ ſchiffe des meers. 
Vnd der ſpꝛuͤche viel mehꝛ / das auch S. Hieronymus ſelbſt 
hie bekennet / es müge beſſer / meer / denn Tarſus die ſtad hey 
: ſſen / denn 


ſſen / Denn es war Jona nicht zu thun vmb eyne gewiſſe ſtad / 
da er hyn flohe / denn er Ges nyrgent nichts zuthun / Song 
dern er gedachte nur zu fliehen auffs meer / er keme wo hyn er 
wolte. Die flucht ſucht er / vnd fragt nicht / wo er hyn keme / 
wie denn hie der text auch ſagt / er habe ſich auffgemacht zu 
fliehen fur dem herrn / Vnd da er nyrgent hyn wuſte / dachte 
er Le auffs meer zugeben / er feme wo yhn der wind hyn 
webte. 

Japho / iſt die ſtad Joppe / da man itzt anferet / wenn 
man zu Jeruſalem feret / vnd lautet auff deudſch / die ſchoͤne 
o dder huͤbſche / denn da iſt der anfurt an das Juͤdiſche land. 
So iſt nu Jona von Jeruſalem vnd vom Judiſchen lande 
gefaren auffs meer gegen abentwerds. Das weyſet auch das 
woꝛt / da er ſagt / fur dem herrn ſey er geflohen. Wer kan fur 
dem herrn fliehen ꝛiſt er nicht an allen enden wie der. xxxvilß 
pſalm ſagt / Wo wil ich für deynem geyſt ben: vnd wo fol 
ich fur deynem angeſicht ben fliehen: Denn Jona war nicht 
fo toll / das er nicht ſolt wiſſen / wie Gott an allen enden iſt / ſo 
er ſelbſt hernach bekennet / er diene dem Gott / der hymel vnd 
erden / meer vnd das trocken gemacht hat / So hatte er auch 

ehoͤꝛet / das Gott zu Nineue war / weyl er yhꝛe bos heyt zu 
En furhatte / vnd Jona dahyn ſenden wolte. Aber alſd 
iſts zuuerſtehen / Gott hat zweyerley weſen odder gegenwer⸗ 
tickeyt. Eyne iſt natuͤrlich / die ander geyſtlich. Natuͤrlich iſt 
er an allen enden / wie Eſaias (opt, lxvi. Der hymel iſt meyn 
ſtul / vnd der erdboden meyn fuſſchemel. Alſo iſt er auch mit⸗ 
ten ynn der helle / tod vnd ſunden / wie der obgenante pſalm 
ſagt / Hare ich eum die helle / ſo biſtu auch da. etc. Alſo kan yhm 
niemand entfliehen. Aber geyſtlich iſt er alleyne / da man yhn 
alſo kennet / das iſt / wo ſeyn woꝛt / glaube / geyſt vnd Gotts 
dienſt iſt / da find die ſeynen / wilche alleyne fulen / wie Gott 
cyn ſolcher herr iſt / der allmechtig vnd an allen enden iſt. Die 
gottloſen aber fulen das nicht / gleubens vnd wiſſens auch 
nicht / das Gott an allen enden ſey / ob ſie es gleych hoͤꝛen ſa⸗ 
l ce gen vnd 


en / vnd wol nach ſagen konnen. If kan man wol fur Gott 
Steg, wenn man an den oꝛt fleucht / da keyn woꝛt / glaub / 

eyſt noch erkentnis Gottis if . 2015 iſt Jona geflogen 
Ce dem herrn / das iſt / aus dem Judiſchen volck vnd Lanpe: 
darynnen Gotts wort / geyſt / glaube vnd erkentnis war / 
auffs meer vnter die ! heyden / da keyn glaube / woꝛt noch geyſt 
Bstts war. 

Hie hebt ſich nu die frage / ob Jona auch geſundiget ha⸗ 
be / das er fur dem herrn floch. Die alten heyligen veter ſind 
zu mal geneygt geweſen / die Pꝛopheten / Apoſteln vnd groſſe 
heyligen zu endſchuͤldigen / mit wilcher nerriſchen demut / fie 
ſo ferne komen find, das De gleych der heyligen ſchufft vnd 
Gotts woꝛt ehe haben gewalt gethan / fie gezwungen vnd 
gedꝛungen / ehe fie die heyligen haben wollen laſſen ſunder 
Gan Ye wol nu ſolch yhꝛe demut zu dulden iſt / wilche aus 
haſs der ſunden / vnd ehꝛe der gerechtickeyt kompt / ſo iſts 
doch ferlich / die ſchꝛifft alſo zu lencken / vnd yhꝛer auslegunge 
zu folgen · Chꝛiſtus ſpꝛicht viel anders. Matt. v. das hymel 
vnd erden muͤſte vergehen / ehe denn der geringſte buchſtabe 
odder tuttel von der ſchꝛifft ſolte vergehen. Es iſt beſſer / man 
gebe den heyligen zu wenig / denn zu viel / vnd beſſer / man 
bꝛeche yhn ab / denn Gott ſelbſt ynn ſeym woꝛte. Denn on die 
heyligen konnen wyr ſelig werden / on Gotts wort mëtten 
wyr nicht ſelig werden. 


So bleyben wyr ſtracks vnd ſteyff auff den woꝛten gotts / 
vnd laſſen Jonan hie eyne groſſe ſehwere ſunde gethan 
haben / dadurch er ewiglich verdampt were / wo er nicht ynn 
der auserweleten zal ym buch des lebens geſchꝛieben were ge⸗ 
weft: Denn das kan ia niemand leucken / das Gott Jona ey⸗ 
nen befelh thut / vnd gepeut / er ſolle gehen hyn vnd pꝛedigen 
zu Nineue. So iſts auch gewis / das Gott keyn ſchertz / ſon / 
dern groſſer ernſt iſt / ſo gros als er war / da er Adam em pa⸗ 
radis gebot. Denn er ſpꝛicht / Die bosheyt der ſtad Nineue 
fy fur yhn komen / Das iſt/er wolte das gantze koͤnigreich 

A affe 


* 


ſtraffen / Kurtz / groſſer zoꝛn iſt da furhanden. So iſt das auch 
offenbar / das Jona ſolchem ernſten gebot Gotts vngehoꝛ⸗ 
fant wird / weyl er fleucht / vnd wils nicht thun / Vnd ia ſo 
ſchwerlich ſundigt / als Adam ym paradis geſundigt hat. 
Denn er ſolte nicht alleyne ſolehen gottlichen willen angeno⸗ 
men / ſondern auch mit allen freuden ausgerichtet haben / 
vnd ehe hundert todte leyden / ehe er Gotts woꝛt vngehoꝛ⸗ 
ſam wurde. Denn was kan groͤſſer / greulicher ding ſeyn / denn 
Gotts willen vngehoꝛſam ſeyn $ Sihe / wie es Adam / Saul / 
vnd dem volck Iſrael dꝛuber gangen iſt · Ja ſihe / wie es hie 
Jona ſelbſt dꝛůber gehet / Ich meyne ia ſeyn vngehoꝛſam wer 
de grewlich vnd ſchꝛecklich gnug geſtrafft / das die ſtraffe 
wol anzeygt / wie es nicht eyne kleyne ſunde geweſt iſt · Wie 
feyn entfleucht er Gotts gehoꝛſam auff dem meer / das er het⸗ 
te muͤgen wundſchen dꝛey mal dafur ym lande zuſterben . Er 
wil nicht gen NHineue / ſo mus er mitten yns meer dem Wal⸗ 
fiſch ynn den rachen faren. 


Das iſt alles ons zur warnunge geſehꝛieben. Auffs erſt / 
das wyr lernen das ſtuck / Wer nicht wil mit gute Gott ge⸗ 
hoꝛſam ſeyn / der mus yhm doch zu letzt mit vngute gehoꝛſam 
ſeyn / vnd gehet doch ſeyn wille foꝛt · Vnd ſehen hie / wer ſich 
wegert vmb Gotts willen eyns geringen / der mus ſo viel de⸗ 
fe groͤſſers dafur leyden / Das nichts beffers vns iſt / denn nuͤr 
bald gehoꝛſam ſeyn vnd ſpꝛechen / Deyn wille geſchehe ym 
hymel vnd auff erden · Doch iſt das eyr gros ʒeychen der gna 
den / das Gott Jonan ſo bald nach ſeyner ſunde ſucht vnd 
ſtrafft / vnd left De yhm nicht zu gute komen / noch lange Goen 
nen verharren / Das er auch wol mag mit Dauid ſingen / Der 
herr hat mich geſteupt / aber nicht dem todte vberantwoꝛtet · 
Auffs ander / das wyr Gotts gnade recht lernen kennen / vnd 
an vnſerm verdienſt nicht hangen / widder an gutem noch 
boͤſem / ſondern wiſſen / das uns wider finde verdampt / noch 
gute werck ſelig machen. Alleyne aber Gotts gnade vns er⸗ 
dalte / vnd ung beyde ſunde vnd gute werck verdamnen / ſo 

Ge, - SE C ij wyr omg 


wyr ynn ſunden zweyffeln / vnd auff gute werck uns verlaſ⸗ 
ſen. Denn hie ſiheſtu ia / das Jona nicht verdienet mit eynich⸗ 
em guten werck / das er ym fiſchbauche erhalten / vnd widder 
eraus ans land bꝛacht wird / ſondern aus lauter Gotts gna⸗ 
den / wie er das gar feyn ynn ſeynem lobeſang meldet / wie 
wyr hoͤꝛen werden. Widderumb ſiheſtu ia / das groſſe ſunde 
gnug da iſt / vnd wird doch nicht verdampt noch verlaſſen / 
das macht er verzagt vnd verzweyffelt nicht ynn der ſunden / 
bleybt feſt an Gotts gnaden hangen / vnd ergibt ſich willig⸗ 
lich ynn die ſtraffe. Denn wo er verzweyffelt hette / were er 
nymer mehꝛ wid der erfur komen. Seyn groſſer glaube mitten 
ynn der ſunden / macht / das Gott ſeyn nicht kan vergeſſen / 
ſondern mus yhn widder eraus reyſſen / Dauon hernach wey⸗ 
ter zu ſagen ſeyn wird. 
So iſt das nu auch vns eyn groſſer troſt / das wyr Je 
wie auch die aller groͤſſiſten / treff lichſten heyligen ſo gröblich 
ſundigen widder Gott / vnd nicht wyr alleyne arme / elende 
ſunder ſind / ſondern ſie auch menſchen geweſt / fleiſch vnd 
blut gehabt / wie wyr / Auff das auch wyr nicht verzagen / ob 
wyr ſundigen vnd fallen / ſo ferne / das wyr nuͤr nicht aus dem 
reych der gnaden fallen durch falſche lere vnd aberglauben / 
Denn gleich wie ym reich der gnaden keyne ſunde ſo gros iſt / 
die nicht vergeben werde. Alſo iſt auſſer der gnaden keyn 
werck fo gut / keyn leben fo heylig / das nicht verdamlich ſey. 
Das heyſſe ich aber ym reich der gnaden bleyben / das man 
nicht auch widder die gnade ſundige. Widder die gnaden 
ſundigen / geſchicht auff zwo weyſe. Die erſte / wenn ich geſun 
digt habe widder Gotts gepot / vnd ich zu der ſelbigen ſunde 
diſen teuff liſchen zuſatz thu / vnd verzweyffel odder verzage / 
das ich gleube / vnd eyn gewiſſen myr mache / als wolt myr 
Gott die ſunden nicht vergeben vnd ſey keyne gnade mehꝛ 
da / Deñ da iſt denn auch keyne gnade mehꝛ da / ſondern gott 
mit aller gnade iſt verleucket vnd zunichte worden ‚Dis iſt 
denn nicht mehꝛ eyne menſchliche / ſondern eyne ve = 
| unde / 


ſunde / vnd eyne ſunde ynn den heyligen geyſt / die nicht kan 
vergeben werden / ſo lange fie alſo bleybet / denn ſie iſt ſtracks 
widder die gnade / da durch die ſunde ſolt vergeben werden. 


Das heyſt aber ynn der gnaden reich bleyben / wenn ich 
nicht verzweyffel an Gotts gnaden vnd an der vergebunge 
der ſunden / Es ſey die ſunde wie gros ſie wolle / ſondern feſt 
bleybe ym ſynn vnd gewiſſen / es ſey noch gnade vnd verge⸗ 
bunge da / wenn gleich Botts vnd aller creatur zoꝛn mich freſ 
fon wolte / vnd meyn eygen gewiſſen dazu ſelbſt ſaget / die gna 
de were aus vnd Gott wolte nicht vergeben. Das heyſſt denn 
Gotts gnade vber alle ding erheben / loben vnd due: vnd 
vber der ſelbigen trotzen widder allen zoꝛn vnd gericht / Wie 
Jacobus ſagt ynn ſeyner Epiſtel . Die barmhertzickeyt trotzt 
widder das gerichte / Das iſt / gnade gilt vnd mag mehꝛ / 
denn aller zoꝛn / alles vꝛteyl / alles gericht Gottis. Vnd wer 
das gleubt / der kan auch damit trotzen widder allen zoꝛn 
vnd vꝛteyl Gottes · Wer das nicht kan / bey dem trotzt das ge⸗ 
richt widder die gnade / vnd mus die gnade zu nicht werden / 
vnd das gericht alleyne hirſchen / zum tod vnd verdamnis / 
Gleich wie widderumb / wo die gnade trotzt / da mus das ge⸗ 
richte su nicht werden vnd die gnade alleyne hirſchen zum le⸗ 
ben vnd der ſelickeyt ewiglich / wie hie dieſem Jona geſchicht. 
Das iſt nu nicht mehꝛ eyne menſchliche gerechtickeyt / die auff 
vnſern wercken vnd krefften beſtehe / ſondern es iſt eyn engli⸗ 
ſehe ia gottliche gerechtickeit / die auff dem glauben vnd geyſt 
on alle werck beſtehet / denn De hanget blos an der gnaden/ 
wilchs vermag keyn werck zu thnn / Denn es gehet alles ym 
Ben vnd gewiſſen zu / da keyn werck ynnen iſt / noch dahyn 

ompt · 

Die ander weyſe / wenn ich gute werck thun / vnd ich zu den 
ſelbigen dieſen teuff liſehen zuſatz thu / vnd verlaſſe odder troͤ⸗ 
ſte mich darauff / vnd mache myr eyn gewiſſen darnach / das 
ich da durch můge fur Gott beſtehen / als ſey nicht ſunde da⸗ 


Denn damit mache ich myr die gnade zu nichte / als ſey ſie 
nicht not 


nicht not noch nütze / weyl ſolchs die werck můgen ausrieh⸗ 
ten. Da iſt abermal Gott mit alle ſeyner gnaden verleuckt. 
Vnd da iſt nicht mehꝛ gottliche / ſondern / teuff liſehe gerech⸗ 
tickeyt / die nicht mag vergeben werden / ſo lange ſie ſo bleybt 
vnd nicht erkand wird · Das heyſt denn auſſer der gnaden 
reich bleyben vnd widder die gnaden ſundigen / wenn man ſo 
frum wird ynn etlichem werck odder weſen / das man nicht 
vergebung noch gnade dazu bedarff / ſondern on gnade vnd 
vergebung / das werck ſelbs fur gut gnug vnd reyn gnu 
belt. Da iſt denn der ſpꝛuch Jacobi vmbgekeret / vnd hey 
nicht mehꝛ / Barmhertzickeyt trotzt widder das gericht / Son 
dern alſd / Werck trotzt widder das gericht. Ja / werck trotzt 
widder barmhertzickeyt / das iſt denn ſunde ynn den heyligen 
geyſt / die nicht kan vergeben werden / das iſt / ſie hat nicht 
gnade / da durch ſie moͤcht vergeben werden / wie alle ander 
ſunde haben / die on ſolchen zuſatz geſchehen . Denn alle ander 
ſunde behalten das ſtuͤck vnd laſſen den trotz bleyben / das 
gnade vnd vergebung noch da ſey / mehꝛ vnd groſſer denn 
die ſunde . Diſe ſunde aber vnd gute werck / thun die gnade 
aus den augen / vnd laſſen den trotz nicht bleyben / ſondern die 
ſunde ſpꝛicht / Gnade ſey nicht da vnd wolle nicht vergeben. 
Gut werck ſpꝛicht / Gnade iſt nichts / vnd ich darff yhꝛ nicht. 
Alſo find fic beydes aus der gnaden reich gefallen / vnd ſundi⸗ 
gen widder die gnaden. 


Hieraus verſtehet man nu wol / was Chꝛiſtus meynet / 
das die ſunde ynn den heyligen geyſt nicht vergeben werde / 
widder hie noch doꝛt / Matth. xij · vnd Mar. ij. vnd Johan⸗ 
nes / da er ſagt man ſolle nicht bitten fur die todſunde / Denn 
todſunde heyſt er die ſunde ynn den heyligen geyſt · Vnd iſt 
alles ſo viel geſagt. Wer ynn finden verzweyffelt odder auff 


gute werck trotzt / der ſundigt ynn den heyligen geyſt vnd 


widder die gnade · ie ſol ich nu wol bitten für fie, das fie von 
ſolcher ſunden los vnd bekeret werden / Aber das Gott ſolte 
yhn gnedig ſeyn ynn ſolchen ſunden / vnd laſſen ſeyne gnade 

١ mehꝛ gelten 


mehr gelten yn yhꝛem hertzen / denn ſolehe ſunde/wie es gehet 
yn den andern ſunden / das iſt eyn vnmuͤglich ding. Denn da 
bettet ich zu gleich / das Gottes gnade ſolte weniger gelten 
vnd doch mehꝛ en denn ſolche ſunde. Da wird nichts aus. 


widder ſolche ſunde bitten / gleich wie Moſẽ 
thut. Nu. xvi.da er widder Coꝛe bettet vnd ſpꝛicht / Du wo 
teſt db opffer ia nicht anſehen. Denn Coꝛe wolt auch durch 
werck fur Gott etwas gelten / vnd ſundiget damit widder die 
gnade / Das war nicht zu leyden / Sonſt ſind alle ſunde zu ley 
den / wo fie die gnade laffen trotzen vnd herr (Sen, Das fey das 
uon itzt gnug. ) 
Was hat aber Jona bewegt zu ſolchem vngehoꝛſam / das 
er nicht gerne gen Hineue wolt : Es werden hie wol manch⸗ 
erley vꝛſachen angezeygt / Erſtlich / das er ſich ſolchs groſſen 
newen vngehoꝛten ampts gewegert hat / weyl er fur allen an⸗ 
dern Ppꝛopheten alleyne ausgeſand wird / zu ſolchem groſſen 
koͤnige / ynn eyn frembd land. Denn man nicht lieſet / das Got 
yhe mals habe eynen Pꝛopheten aus dem land Iſrael ſo ferne 
vnd zu ſolchem groſſen koͤnigreiche geſand. Weyl deñ das ſd 
gar eyn newer ſeltzamer befelh iſt / der keyn exempel fur ſich 
hat / das des gleychen meh: geſchehen were / iſts dem Pꝛophe 
ten Jona auch wilde vnd wunderlich / das Gott ſo eben yhm 
eyn ſolchs fur allen andern befilhet / Wie denn natuͤrlich 
fleyſch vnd blut geſynnet iſt / das wyr ſchwerlich hynan wol⸗ 
len / wo Gott etwas ſonderlichs mit vns fur andern fur ⸗ 
nympt / Gleich wie Petrus Johan. vlt · auch ſich vmb ſach 
nach Johannes / da Chꝛiſtus zu yhm ſagt / folge du myr / vnd 
fraget / was denn Johannes thun ſolte. Vnd ſehen nicht / das 
wyr doch zu letzt müffen alleyne hynan / gleich wie hie Jona 
geſchicht / der nicht gerne aus dem lande wil von den ſeynen / 
ſo mus er zu letzt alleyne / mitten yns meer vnd dem walfiſch 
ynn den rachen / da er doch nicht anders muſte dencken / denn 
er were alleyne mit Gott ynn hymel vnd erden · O das iſt eyn 

Sondern ich ſo 


Item man möcht auch ſagen/ Er habe fich gefurchtet 
fur dem groſſen koͤnige . Auch meynẽ etliche / er babes Gomm ` 
gethan / das er beſoꝛget/ ſeyne weyſſagung gienge zurüͤcke vnd 
eſehehe nicht / was er ſagen wuͤrde / wie es den auch ergieng / 
3 hatte er ſoꝛge / man möchte yhn fur eynen lůgener 
vnd fuꝛ einen falſchen pꝛopheten halten / des woꝛt nicht wahꝛ 
noch von Gott were, Aber dieſe vꝛſache iſt nichts / Denn Jo⸗ 
na wuſte nicht / was geſehehen wurde / weyl das vierde capi⸗ 
tel ſagt / das er fur der ſtad ſas / vnd wartet / was der ſelbigen 
widderfaren wurde / Daraus man wol merckt / er habe gewar 
tet / bis fie vntergienge / wie Sodom vnd Gomoꝛra / Vnd Di 
ber zürnet / das nicht geſchach / wie er hofftet. Daher man ne⸗ 
men kan / Das die vꝛſache ſeynes vngehoꝛſams geweſen iſt⸗ 
das er der ſtad Nineue feynd geweſt iſt / vnd noch eyne Ju⸗ 
diſche fleyfcbliche meynunge von Gott gehabt / als fey Gott 
alleyne der Juden Gott vnd nicht der Heyden. Darumb if 
Gen hertz geſtanden alſo / das er gedacht hat / die Nineuiter 
weren Gotts woꝛt vnd gnaden nicht werd / weyl ſie nicht 
Gotts volck / das iſt / Juden odder unter dem Iſraeliſchem 
volck weren / Gleich wie die Apoſteln auch zu erf fleyſſchlich 
meinetẽ / Chꝛiſtus koͤnigreich ſolte leyblich ſein / Vnd hernach 
da ſie es geyſtlich erkanten / dennoch meyneten / Es ſolte al⸗ 
leyne der Juden ſeyn / vnd pꝛedigeten alleyne den Juden das 
Euangelion. Act. vitj · bis fie Gott durch eyn geſicht zu Petro 
vom hymel Act. x. vnd durch een offentlich beruff Pauli vnd 
Barnaba Act. xiij · vnd durch wunder vnd zeychen / zu letzt 
durch eyn gemeyn Concilium Act · xv · beſchloſs / das Gott 
auch den heyden gnade gebe / vnd auch der heyden gott were. 


Denn es den Juden gar ſchweer war zu gleuben / das 
auſſer Iſrael auch mehꝛ leute Gotts volck weren / weyl da die: 
ſpꝛůche der ſchufft ſtehen vnd von Iſrael vnd Abꝛahams ſa⸗ 
men ſagen / vnd alleyne bey yhnen / Gotts woꝛt / Botts dienſt 


geſetze vnd heylige Propheten waren Das auch S. Paulus 
vmb der 


vmb der ſache willen am meyſten die Tas zun Roͤmern ge | 
¢ 


ſehꝛieben hat / darynnen er auff das aller ſeherffeſt vnd mech⸗ 
tigſt eben dieſen artickel handelt / mit 9 مده‎ ſchufften⸗ 
das Gott nicht alleyne der Juden / ſondern auch der Heyden 
Gott ſey · Denn ſolchs noch heutigs tages die Juden ben e 
dert / das fie nicht wollen gleuben / das die Heyden ſo wol 
Gotts volck ſind als die Juden. Darumb iſt Jona auch ynn 
ſolchem ſynn / vnd kompt dꝛuͤber ynn ſolchen kampff / das 
ers mus mit ſolchem groſſen puff lernen / dazu mit eyner glei⸗ 
chnis der wilden ruben / vnd mit eynem ſtarcken Gotts zeug⸗ 
nis vom hymel / das Gott auch die Nineue fur ſeine ſtad / vnd 
die Nineuiten fur ſeyn volck halte. Wie nu Chꝛiſtus ſeynen 
iungern zu gut hielt yhꝛ fleyſchliche gedancken von dem reich 
Gotts / Alſo belt er auch hie Jona zu gut ſeyne fleyſchliche ge 
dancken. Denn ſihe ʒu / wie ſchweer iſts bisher geweſt zu gleu 
ben / das yrgent Chꝛiſten weren / die nicht vnter dem Bapſt 
weren / da doch eytel falſcher ee vnd verkerte سلس‎ 
der ſchꝛifft bey ſteht / Was ſolt geſchehen / wo durre helle ſpꝛ 

che das Bapſtum ſtifften / wie das iͤdenthum geſtifft war? 
Wie ſolten wyr vns fur Tuͤrcken / Juden / Heyden ſchewen 
vnd alleyne uns zum Bapſtum halten · Alſo iſt Jona auch ge 
ſchehen ynn dem Juͤdenthum vnd Iſracliſchem koͤnigreich. 


Das iſts / da er cap. ig. ſagt / Er ſey darumb geflohen 
das er wiſſe / wie Gott ſo gücıg | وك‎ etc. Damit er anzeygt / das 
yhm gleich leyd ſey / das Gott ſo guͤtig iſt / vnd den Nineuiten 

nate thut / vnd wolte derhalben lieber nicht pꝛedigen / ia viel 
eber tod ſeyn / denn das die gnade Gotts / die des volcks Iſ⸗ 
rael eygen ſeyn ſolte / auch den Heyden mit geteylet wird / die 
widder Gotts woꝛt / noch geſetze Moſi / noch Gotts dienſt / 
noch pꝛopheten / noch nichts haben / ſondern wol widder 
Gott vnd ſeyn wort vnd ſeyn volck ſtreben · Das aber dis fey 
Jonas meynung / seggt klerlieh / das Gott ſrynen vnwillen 
vnd zoꝛn mit dieſen woꝛten ſtrafft / Solte ich Nineue nicht 
D û ſehonen 


ſehonen etc. Da gibt er ia zuuerſtehen / das Jona nicht gerne 
geſehen hat / das Gott der ſtad ſchonet / vnd zurnet dꝛůͤber / 


das er ſie nicht vmbkeret / wie er gepꝛediget hatte vnd gerne 
geſehen hette. Alſo dÉ uns dis geſchichte eyn troͤſtlich erempel 
gottlicher grade. Erſtlich / das wyr wiſſen / wie fur Gott 
teyn anſehen der perſon gilt / vnd wyr niemand richten / noch 
an keynem menſchen verzweyffeln ſollen / Denn Jona ſtickt 
2 em anſchen der perſon tieff / das er die Nineuiten gegen 


ſrael bey Gott fur nichts belt, richtet fie friſch ben vnd vꝛ⸗ 


teylt zum tod / als die verdampten / verzweyffelt auch an yh⸗ 
nen / das ſie ſolten gnade erlangen / ſondern hofft vnd wartet 
auff yhꝛ ver derben / vnd denckt ſchlecht / was ſolten die ſun⸗ 
der werd ſeyn / die keyn geſetz / keyn Gotts dienſt haben: Sol⸗ 
ten fie aber Sotts gnaden haben / Was machet denn Iſtael 
mit fd viel Gotts geſetzen vnd Gotts dienſt / ſo ſie nichts bes 
ſonders noch voꝛteyls haben ſolten fur den Heyden / vnd die 
Heyden on ſolch geſetz vnd Botts dienſt zu gnaden komen k 
fd were yhe der Juden geft vnd Botts dienſt / eyn vnnuͤtze 
vnnoͤtige muͤhe / die ſie den gantzen tag tragen mit laſt vnd 
mit hitze / vnd dieſe ſollen on ſolche muͤhe gleychen pfennig 
kriegen / Solt das nicht ſcheel augen machen / vnd zu murren 
widder den haus vater bewegen?: Ja ſolts nicht vnmuͤglich 
vnd vnbillich fur Gott anzuſehen {eyn $ 


Aber er feylet auch gar weydlich vnd leufft getroſt an / 
Denn da er meynet / es fey vnmuglich / das gotts gnade da 
ſolte fen / vnd eytel vngnade ſich da verſihet / da iſt De am 
erſten / Vnd da er meynet / man werde gotts wort nicht ho⸗ 
ren noch an nemen / da nemen ſie es am aller erſten vnd auffs 

aller demutigſt an / das er mit eygener erfarung mus lernen / 
Er ſolle niemand vꝛteylen / auch an niemand verzweyffeln / 
vnd gotts gnaden / nicht ſtet noch ziel / noch zeyt / noch mas / 

noch perſon / noch verdienſt ſetzen / wie die fleyſchliche ged 
dancken der Juden thetten. Auffs ander / das wir eg 


u. 

ſdllen gotts befelh folgen / vnd auff niehts anders ſehen/ 


noch erſt fragen / wie ſichs mit andern ſachen reymet / ſon⸗ 
dern gerne vnd willig vmb gotts willen narren werden / vnd 
yhm die ehre geben / das er weyſe vnd gerecht fey ynn allen 
ſeynen woꝛten vnd wercken / Gleych wie Abraham thet / da 
er ſeynen fon Iſaac opfferte / vnd nicht zu erſt fragte / wie 
ſich das reymen wurde mit dem ſpruch / da Gott zuuor geg 
ſagt hatte / Inn Iſaac fol deyn ſame genennet werden / Denn 
woͤ er bette lange damit vmbgehen vnd fragẽ wollen / were er 
yrre woꝛden / vnd zu letzt auch yn vngehorſam fallen / gleych 
wie Jona hie — د‎ ͤda er gegenander helt Iſtael vnd 
Nineue / vnd ſihet ſich noch lang vmb / felt er ynn vngehoꝛ⸗ 
fan / Hette er aber eynfeltiglieh hyn gedacht alſo / Was fra⸗ 
geſtu darnach / das Gott Iſrael mit geſetzen vnd gots dienſt 
verſehen hat / vnd die Nineuiten nicht ꝛ kan er doch gleych 
wol auff beyden ſeytten feine gnade geben / vnd Iſtael nichte 
laſſen genieſſen yhrs gotts dienſts / vnd Hineue niehts laſ⸗ 
ſen entgelten / das fie on ſolchen gotts dienſt ſind / Was ligt 
dyr dran: das er Iſrael ſolch ding befilhet / vnd andern nicht 
befilhet / Es warte eyn iglicher des ſeynen / die gnade gehet 
gleychwol fur ſich / beyde vbir die da wireken / vnd vbir die da 
nichts wircken / wie Paulus leret Ro. ij. Sihe / ſo were er wol 
blieben ym gehorſam mit Abraham. 


Aber Bott lies eynen groſſen wind auffs meer 
komen / das eyn groſs vngewitter ward ym meer etces- 


Sie muſſen vmb eynes ſunde willen die andern alle ley⸗ 

den / Denn vmb Jonas willen kompt ſolch vngewitter. Iſt 
denn das auch recht / das eyner mus bey Gott des andern ent 
gelten: Aber Gott kan nicht vnrecht ſeyn noch thun / er thu 
was er wolle / denn wyr haben yhm kein geſetze zuſtellen noch 
gebot zu ſetzen / Wo aber keyn geſetze ſeyn kan / da kan auch 
keyne ſunde noch vnrecht ſeyn. Doch wie wol dis ungez 

witter vmb Jonas willen kompt / wie er ſelbſt ſagt / vnd das 
werck auch an yhm ſelbſt beweyſet / So waren doch die leute 
ym ſchiff / nicht on ſchuld odder ſunde / damit fie fur Gott 
verdienet hatten / alle ſtunde den tod vnd allerlee ſtraffe/ denn 
wer iſt fur Gott on ſunde / odder vnſtreff lich? Darumb trifft 
er ſie hie zu gleych mit Jona / wie wol Jona die vrſach iſt mit 
ſeyner ſunden. Es mus auch eyn ſonderlich vnuerſehen 
wetter geweſt ſeyn / das plotzlich daher komen iſt / weyl der 
text ſagt / Gott habe eynen groſſen wind auffs meer gewoꝛf⸗ 
fen / Denn alſo lautes em Ebreyſchen / das Gott den wind 
gleych habe ſo laſſen komen / als wurffe odder ſtieſſe er yhn 
auffs meer mit eym ſturm / das die leute balde gemerckt ha⸗ 
ben / es muſte nicht naturlich noch gewonlich zugehen / dru⸗ 
mb ſchlieſſen ſie auch on zweyffel / Es muſſe vmb yrgent ey⸗ 
nes ſunde willen alſo gehen / ſo merckt auch Jona ſelbſt / Es 
guͤlde yhm alleyne. 


Vnd die leute fürchten ſich vnd ſchryen erg 
iglicher zu ſeynem Botte. 


Hie ſiheſtu / das war iſt / das S. Paulus Ro. 1. ſpricht / 
wie Gott bekand ſey bey allen heyden / das iſt / alle welt weys 
von der gotheyt zuſagen / vnd naturliche vernunfft kennet / 
das die gottheyt etwas groſſes ſey fur allen andern dingen / 
Das beweyſet ſich daraus / das die hie Gott anruffen / Die 
doch heyden waren / Denn wo ſie nichts von Gott odder der 

ottheyt gewuſt hetten / wie wolten ſie denn haben angeruf⸗ 

fin vnd zu yhm geſchriehen ? Wie wol fie nu nicht recht gleu⸗ 
ben an Gott / ſo haben ſie doch ſolchen ſynn vnd meynung / 
Gott ſey eyn ſolch weſen / der da helffen konne ym meer vnd 
ynn allen noͤtten · Solch liecht vnd verſtand 1f emm aller 
menſchen hertzen / vnd leſt ſich nicht dempffen noch leſchen / 
Es find wol etliche geweſt / als die Epicuri / Plimus vnd der 
gleychen / die es mit dem munde leucken / Aber ſie thuns mit 

gewalt / 


gewalt / vnd wollen das liecht ynn yhꝛem herzen dempffenv 
thun wie die / ſo mit gewalt die oꝛen zu ſtopffen / odder die au⸗ 
zuhalten / das fie nicht ſehen noch hoͤꝛen. Aber es hilft fie 
nicht / yhr gewiſſen ſagt yhn anders / Denn Paulus leuget 
CH das Gott habs yhn offinbart / das fie von Gott etwas 
wiſſen. 

So laſt vns hie auch aus der natur vnd vernunfft ler⸗ 
nen / was von Gott zuhalten ſey / Denn ſo halten dieſe lente 
von Gott / das er ſey eyn ſolcher / der von allem boſen helffen 
muge. Daraus folget weytter / das naturliche vernunfft bes: 
kennen mus / das alles guts von Gott kome. Denn wer aus 
allem boſen vnd vngluͤck helffen kan / der kan auch alles gut 
vnd gluͤck geben / So weyt reicht das naturlich liecht der ver⸗ 
nunfft / das fie Gott fur eynen guͤtigen / gnedigen / barmher⸗ 
tzigen / milden achtet / das iſt eyn groſs liecht - Aber es feylet 
noch an zwey groſſen ſtucken. Das erſt / ſie gleubt wol / das 
Gott ſolchs vermuge / vnd wiſſe / zuthun / zu helffen vnd zu⸗ 
geben / Aber das er wolle oder willig ſey ſolchs an yhr auch zu 
thun / das kan ſie nicht / darumb bleybt ſie nicht feſte auff 
yhrem ſynn / Denn die macht gleubt ſie vnd kennet ſie / aber 
am willen zweyffelt fie / weyl fie das widder ſpiel filet ym vn⸗ 
fal. Das ſiheſtu hie wol / denn die leute ruffen wol zu Gott / 
da mit ſie bekennen / das er helffen muͤge wenn er wolt / Glen 
ben auch / das er andern helffen wolle / da laſſen ſie es bley⸗ 
ben / hoͤher konnen ſie nicht komen / Denn ſie verſuchen ia al⸗ 
le yhr macht / thun yhr beſtes vnd hoheſtes · Hie kan der frey 
wille nicht mehr. Aber fie gleuben nicht / das er helffen wol⸗ 
le / denn wo ſie das gleubten / ſo thetten fie ſo nicht / ſie wuꝛden 
nicht das geredte vnd die wahꝛe aus dem ſchiff werffen / Wur 
den auch nicht zu Jona lauffen / vnd heyſſen ſeynen Gott an⸗ 
ruffen / ſondern ſtille (Gert vnd Gotts hulffe harren · Item ſo 
were auch das meer ſtill worden vmb yhꝛes glaubens willen 
Nu iſt aber von noͤten ſolcher glaube / der nicht zweyffel Gott 
wolle / nicht andern alleyne / ſondern auch myr der? Dr 

! g as i 


| 


Das iſt eyn rechter / lebendiger glaube / vnd eyne groſſe rache 


ſeltzame gabe des heyligen geyſts / wie wyr ynn Jona ſehen 
werden. INO 
Das ander / Das die vernunfft nicht kan die gotheyt 
recht aus teylen / noch recht zu eygen / dem fie alleyne gez 
burt. Sie weys / das Gott iſt. Aber wer odder wilcher es 
ſey / der da recht Gott heyſt / das weys ſie nicht / Vnd ge⸗ 


ſchicht yhr eben als den Juden geſchach / da Chriſtus auff 


erden gieng / vnd von dem teuffer Johannes bezeuget war / 
das er furhanden were / Da ſtund yhr hertz alſo / das fie wu⸗ 
ſten / Chriſtus were vnter yhn / vnd gienge vnter den leuten. 
Aber wilcher die perſon were / das wuſten ſie nicht / denn das 


Iheſus von Nazareth were Chriſtus / kundte niemand gu | 
e 


denccken. Alſo ſpielt auch die vernunfft der blinden 


mit Gott / vnd thut her. griffe / vnd ſchlecht ymer neben 
t 


hin / das ſie das Gott heyſſt / das nicht Gott iſt / vnd wid⸗ 


derumb / nicht Gott heyſſt / das Gott iſt / wilchs ſie keynes 
thet / wo fie nicht wuſte das Gott were / odder wuſte eben 


wilches odder was Gott were. Darumb plumbt ſie ſo he⸗ 


reyn / vnd gibt den namen vnd gottliche ehre / vnd heyſ⸗ 
fee Got / was fie dunckt das Got fey / vnd trifft alſo nymer 


mehr den rechten Gott / ſondern allewege den teuffel odder 


yhr eygen dunckel / den der teuffel regirt. Darumb iſts gar 
eyn gros vnterſcheyd / wiſſen / das eyn Gott iſt / vnd wiſſen/ 


was odder wer Gott iſt / Das erſte weys die natur / vnd iſt 
nn ee: bergen geſchrieben / Das ander leret alleine der hey⸗ 
ge geyſt. 
Diess wollen wyr exempel geben / Die papiſten vnd geyſt 
lichen las zu erſt vns fur nemen / Wilche haben ſolchen wahn 
von Gott / das ſie meynen / Gott ſey eyn ſolcher / der ſich laſ⸗ 
ſe mit guten wercken bewegen odder benuͤgen / Darumb ſie 


auch ſo viel ſtende/ſecten vnd mancherley weyſe haben / zu le 


ben / damit ſie alle meynen Gott zu dienen vnd gefallen. Nu 
age myr / Wenn nu keyn Gott were / der alſo geſynnet odder 
ëmge des willens 


des willens were / was ehren folcheleute fur Bott: Iſts nicht 
wahr / ſie ehren yhren eygen falſchen wahn vnd dunckel fur 
Gott: Denn es iſt ynn der warheyt keyn Gott / der alſo ge⸗ 
ſynnet ſey / vnd feylen mit ſolchem dunckel des rechten Gots⸗ 
vnd bleybt nichts da / denn yhr falſcher dunckel / der iſt hr 
Gott / dem geben fic den namen vnd ehre Gottes Nu en 
vnter dem falſchen dunckel niemand ſeyn / denn der teuffel, 
der yhn eingibt vnd regirt. So if nu yhr falſcher dunckel 
yhꝛ abegot vnd bilde des teuffels ynn yhꝛem hertzen / Denn der 
rechte / eynige / warhafftiger Gott iſt der / dem man nicht mit 
wercken / ſondern mit rechtem glauben von reynem hertzen 
dienet / der ſeyne gnade vnd guͤter lauter vmbſonſt / on werck 
vnd verdienſt / gibt vnd ſchenckt / das gleuben ſie nicht / Dar⸗ 
Si ege ſie yhn auch nicht / vnd muſſen feylen vnd neben 
in ſchlahen. 

Da ſiheſtu / Wo her alle abegotterey kompt / vnd war⸗ 
umb es billich abegott vnd abeglaube vnd abegotterey heyſſe / 
on zweyffel darumb / das ſolcher dunckel vns abfuret von 
Gott / vnd abwendet von rechtem Gotts dienſt. O freylich 
eyn Abegott vnd abeglauben / der vns zum teuffel hynab von 
Gott ynn die helle weyſet · Denn weyl eyn iglicher furnympt 
ettwas / das yhn dunckt / vnd gleubt / es gefalle Gott / vnd 
meynet / Gott fey alſo geſynnet / der doch nicht ſo geſynnet 
iſt / vnd gefellet yhm nicht / Darumb muſſen ſo viel abegotte⸗ 
rey ſeyn / ſo mancherley dunckel ſind / die furgenomen wer⸗ 
den / das Gott alſo gefalle / auſſer dem eynigen dunckel des 
glaubens / den der heylige geet gibt. Alſo kam bey dem 
konige Ahab auff der abegott Baal / Denn der konig / weyl er 
wuſte / das eyn Gott war / lies er ſich duncken / das were 
Gott / der yhm lieſſe gefallen die weyſe die er furnam ym 
Gotts dienſt / Vnd hies alſo Gott Baal / vnd widderumb 
Baal hies er Gott / wie das aus Hoſea. ij. wol ſcheynet. 

Item der konig Jerabeam meynete / Das were Gott / der 
yhm lieſſe den Gotts dienſt fur den gulden kelbern gefallen. 

Vnd muſten alſo die kelber Gott frael heyſſen / vnd widder⸗ 
umb Gott eyn kalb heyſſen. Gleych als wenn man itzt Chri⸗ 
um vnſern herrn eynen Kappenhold / odder Plattenhold 
hieſſe / darumb / das man meynet er ſey eyn Gott / der den 
kappen vnd platten hold iſt / vnd gefalle yhm ſolcher dienſt 
wol / wie denn die monche vnd pfaffen yhn gewiſ lich ym 
hertzen ſo halten vnd nennen · Aber es iſt eyn abegott vnd 
abeglauben vnd abe dunckel der weyt feylet / vnd eyn ertz ré 
chte abegotterey . Alſo iſt der abegotterey keyn zal / ſo viel der 
dunckel ſind / die etwas anders furnemen/ vnd ſelbs erwelen / 
das Gott gefalle / on den glauben ynn Chriſto. Nu denn 
ſolcher Gott nyrgent iſt / dem ſolchs gefalle / ſo dienen fic als 
le dem teuffel damit vnd nicht Bott. 
Alſo ſiheſtu hie auch / Das diſe leute ym ſehiffe alle von 
Gott wiſſen / ſie haben aber keynen gewiſſen Gott / Denn ein 
iglicher Cfpricht er) rieff ſeynen Gott an / das iſt / ſeynen 


dunckel / odder das / das er für Gott hielt ynn ſeynem ſynn. 
Darumb feylen ſie alle des eynigen rechten Gotts / vnd bäi | 
ben eytel abegotter / vnter Gottis namen vnd ehre. Derhalben 


auch yhr glaube nicht recht / ſondern eyn abeglaube vnd abe⸗ 
gotterey war / der ſie auch nichts halff / Denn yb: Gott leſt ſie 
ſincken ynn der not vnd vmb ſonſt ruffen / das ſie ſo gar ver⸗ 
zweyffeln / vnd nicht wiſſen wo fie eynen Gott finden ſollen / 
der yhn helffe / vnd lauffen hinaben zu Jona / den wecken ſie 
auff / vnd heyſſen yhn ſeynen Gott anruffen / ob yrgent ein 
ander Gott were / denn yhr Gott / der helffen wolle. Da ſi⸗ 
heſtu / wie falfcher glawbe nicht beſtehet ynn der not / ſon⸗ 
dern ſinckt / vnd verloren wird / beyde Gott vnd glauben / abe 
gott vnd abeglauben / das eytel verzweyffeln da bleybt. Der⸗ 


halben alleyne der eynige lebendige Gott den namen vnd den 


reym furet / das er fey eyn nothelffer pſal x- vnd de, vnd al⸗ 
lenthalben / denn er kan aus dem todte helffen pf al. lxvij. 


Darumb ſiheſtu auch / wie demutig diſe leute pe 
das ¢ 


das ſie ynn der not zu Jona lauffen / welchen ſie doch / da es 
fille war / nicht achteten / Vnd wo fie zunor gewiſt hetten / 
das er ein Jude were / ſo hetten ſie yhn noch mehr verachtet / 
wie denn die heyden den Juden feynd waren. Aber itzt / ſo 
die not her gehet / vnd yhr abegott ſie leſt ſincken / ach wie 
fro wird yhr ſtoltze verachtunge / das ſie den armen Jona 
anruffen / vnd mehr guts bey yhm ſuchen / denn bey all yhren 
abegotten vnd alle yhrem vermugen. So thut der falſche 

eferbete glaube allezeyt / So lange es yhm wolgehet vnd 
Gate fo iſt er ſtoltz auch ober Gott vnd alles was Gott iſt / 
vnd iſt ſo verſtockt vnd hart / das nie keyn anbos ſo hart 
ward. Aber wenn er begynnet zu ſincken vnd zuuerza gen / ſo 
iſt auch nichts bloͤders noch verzagters ynn hymel vnd ers 
den / das er denn wol ynn eyn meuſe loch kroͤche vnd yhm die 
weyte welt zu enge wird / vnd denn beyde bey feynden vnd 
freunden / beyde bey verachten vnd hochgelobten / hulffe vnd 
rad ſucht vnd gerne an neme. : 


Jona ſehlefft aber dieweyl vnden ym ſchiff / vnd fulet 
ſolch vngewitter nicht / Das mag wol ein to dſchlaff heyſſen / 
den er zur letze gethan hat / vnd balde dꝛauff ynn den tod fa⸗ 
ren muſte. Aber ſo geht es allwege mit den ſundern zu. vnd 
Gott handelt alſo mit yhn / gleych wie hie mit Jona / Denn 
Jona hatte ſich hoch verſundigt an Gott. Weyl aber Gott 
ſchweygt vnd ſtill belt mit der ſtraffe / vnd weret der ſunden 
nicht / odder ſchlegt nicht ſo balde dꝛeyn / ſo iſts der ſunden 
natur vnd art / das ſie den menſchen verblendt vnd verſtockt / 
damit er ficher wird / vnd fich nicht furcht / ſondern legt ſich 
dahyn vnd fehleffe / vnd ſihet nicht / wilch eyn gros wetter 
vnd vngluck vber yhn furhanden iſt / das yhn gar grewlich 
wird auffwecken. So ſtellet ſich die weyl Gott auch / als het⸗ 
te er der ſunden vergeſſen / weyl er ſo verzeucht / Vnd verſucht 
alſo / was doch menſchen kinder thun wollen ob fie ſich auch 


wollen bekeren / wie der zehende Pfalm ſagt / Die augen lieder 
: : E des herrn 


des herrn verſuchen die men ſchen kinder. Aber da wird nicht 
aus / Da iſt keyn bekeren / noch bedencken / Der Jona ſchlieffe 
wol ſeyn lebenlang ymer hyn / Vnd wo Gott wolt ſeyner ſun 
de vergeſſen / er wurde freylich nymer dꝛan gedencken. Das 
wird hie bedeut ynn Jona / das er mitten ym vngewitter ſo 
geff vnd hart ſchlefft / dazu vnden tieff ym ſchiff / Als ſolt er 
ſagen / Er iſt gar verblend / verſtockt / verſuncken / ia geſtoꝛben 
vnd ligt ym grund des vnbusfertigen hertzens / bliebe auch 
ewiglich ſo liegen vnd verdoꝛbe. Denn die ſunde liſſes nicht 
zu / das ſich eynerley krafft ym menſchen reget zum guten / Es 
fey der Deg wille da oder vernunfft. Da ligt er vnd ſchnarckt 
ynn ſeynen ſunden / hoͤꝛet vnd ſihet nicht / fulet auch nicht ⸗ 
was gotts zoꝛn vber yhm handelt vnd furnympt. 


Aober da yhn der ſchiff man auffweckt / vnd heyſt yhn ſey 
nen Gott anruffen / Da hebt ſicht eyn anders / Da wird er ge⸗ 
war / wie Gott hynder yhm iſt mit der ſtraffẽ / vnd ſeyner ſun⸗ 
den nicht ſo vergeſſen hat / Da gehet das gewiſſen an / da 
kompt die ſunde widder vnd wird lebendig / Da iſt die ſunde 
des tods ſtachel / vnd zeygt den zoꝛn Gotts / Da wird yhm 
nicht alleyne das ſchiff / ſondern die welt zu enge / Ja wol / das 
er hie ſolte Gott anruffen / Er furcht ſich mehr denn keyner 
ym ſchiffe / Denn er fulet vnd merckts / ſeyn gewiſſen ſagts 
١ yhm auch / das yhm das vngewitter gillt / vnd Gotts zoꝛn 

vber yhn komen fey. O wie demůtig iſt er da · Er abſoluirt alle 
| die ym febiffe find vnd belt ſie nicht fur ſunder / keyne ſunde ſis 
| het er on die ſeyne. Denn alle thut der Rewel / wenn der 


| 


kompt vnd beyſt vnd ſchꝛeckt das gewiſſen / So iſt alle welt 
denn frum / on er alleyne iſt eyr ſunder / Aller welt iſt Gott 
gnedig / on yhm alleyne / Da trifft Gotts zoꝛn niemand denn 

١ yhn alleyne / meynet auch / es ſey ſonſt kein zoꝛn denn der / den 

( er fulet / vnd findet ſich alſo den aller elendeſten menſchen. 

ö Eben ſo thet er mit Adam vnd Heua anch / da fie geſundigt 

| hatten / were Gott nicht komen / da der tag kuͤle war worden? / 

: fie hetten 


fic hetten nymer mehr die finde geachtet / Aber da er kam / ver 
krochen ſie ſich. Alſo Petrus auch / da er Chꝛiſtum verleucket 
hatte / da war er dahyn / er fulet keyne ſunde nicht / Er ſchliff 
auch egen ym ſchiff vnd war tod / bis yhn Chꝛiſtus anſahe⸗ 
da fulet er ſich widder vnd weynet bitterlich. Alſd haben wyr 
hie / wie die ſunde den menſchen ſtarrig⸗ vnempfindlich / ſehle 
cht gantz tod macht / das er widder ſich ſelbs / noch Gott fů⸗ 
let / vnd ſicher on furcht dahyn gehet / bis Gott kome vnd 
wecke Wie auff / Damit der rhum des freyen willens gar dar⸗ 
nydder ligt. 

Da nu Jona nicht anrufft ſeynen Gott / ſondern fine 
vnd zittert fur Bytes zoꝛn / vnd beyſſet ſich mit dem tod / der 
yhn alle augenblick freſſen wil / vnd die leute auch vmbſonſt 
yhꝛe goͤtter anruffen vnd alles thun das fie kunden / Vnd Jo⸗ 
na doch wol ſihet vnd fulet / das vmb ſeynen willen ſolchs 
geſchicht / iſt er nicht ſo frum / das er doch eraus fure vnd fey 
ne ſunde bekennete/ ſondern left die armen leute vmb ſeynen 
willen ſolch ſchꝛecken vnd fahꝛ vnd iamer leyden / bis 5 
Gott die ſunde aus dꝛinget / das er ſie / durchs loſs verrathen / 
mus bekennen. Das iſt auch der ſunden zarte tugent eyne / 
das ſie die leute zu ſtummen macht / vnd wil ſich verbergen / 
ſehemet ſich / vnd wolt ia gerne ſchoͤne bleyben / gleych wie 
Adam vnd Heua ſich mit den ſchurtzen deckten / vnd wolten 
gar nicht zur beycht komen. O es thut weh / das eyner ſol ſey⸗ 
ne eygen ſehande auff decken / vnd ſeynen ſchmuck zu vnehꝛen 
machen. Aber nu mus es ſeyn / odder iſt keyn ruge noch fride 
da / wie der. xxxij · Pfſalm ſagt / Da ichs verſchweygen wolte / 
veralteten meyne gebeyne fur meynem teglichen heulen · Alſd 
hies Gott die kinder Iſrael auch yhꝛen ſchmuck ablegen fur 
dem berge Sinai. Exo. xxxiiij. Das heyſt denn recht den ſack 
anzihen vnd ynn der aſſchen ſitzen / ſich ſelbs zu michte mach £ 
en fur Gott / auch / wo es Gott haben wil / fur den menſchen. 
Denn weyl hie Jona die leute mit ſeyner ſunden ynn ſchaden 
vnd fahr bꝛacht hat / mus er wid derumb ſchaden leyden / ſey⸗ 

E ij ne ehꝛe 


= 


. . Be 

ne ehꝛe verlieren / vnd ſich felbs ſchenden⸗ die leute zu ehꝛen 
vnd vnſchuldig machen / dazu fbf eyn vꝛteyl vber ſeynen 
hals fellen / das fie yhn erſeuffen mëller, Alſo bezalet er vnd 
bůſſr mit leyb vnd leben / ehꝛ vnd gut vnd mit allem das er iſt 
vnd hat / ſeyne nehiſten / die er ſo hoch beleydigt hat / Er bꝛa⸗ 
cht ſie on yhꝛen willen / ynn fahꝛ des lebens / ſo bꝛingen fie yhn 
durch ſeyn eygen vꝛteyl vnd willen / on yhꝛen willen / widder 
vmbs leben. Das heyſſt meyn ich / ſtrenge vnd recht gericht. 


Da ſpꝛach eyner zum andern / Kompt 
laſt vns loſſen. etce. 


Weyl hie niemand iſt der bekennen wil / vnd ſie es doch 
da fur hielten / das yemands ſunde muͤſte ſolch vnnatuͤrlich 
wetter verſchuldet haben / vnd hie menſchlich vꝛteyl nicht zu 
finden iſt / vnd offentlich gericht nicht kan gehalten werden 
lauffen fie zu Gotts gericht vnd vꝛteyl / vnd ſuchen das vꝛteyl 
durchs los / O wie fol da Jona geſeſſen ſeyn / vnd das los ge⸗ 
ſehewet haben / wie denn eyn boͤſe gewiſſen thut / das E 
auch fur eym rauſchenden blat furcht / So mancherley todte 
mus der arme Jona leyden / vnd doch nicht entleufft / ſon⸗ 
dern hernach recht dꝛeyn kompt. Sihe / ſo viel vnfals vnd 
hertzenleyds richt die ſunde an / wenn man ſie bergen wil vnd 
nicht bekennen / vnd mus doch darnach mit zwyfeltigem [cha 
den bekand werden . Aber die ſunde a vns nicht anders 
thun / ſie wil vnd kan ſich ſelbs nicht auff decken / das iſt ver⸗ 
loꝛen / Es wil eyr iglicher fur dem menſchen ſchon vnd reyn 
ſeyn / vnd wil doch heymlich die ſunden nicht laſſen / ſo mus 
er fie doch zu letzt laſſen andere auff decken / vnd alſo ſchaden 
vnd ſehande zu lohn haben / Denn man kan die wunden nicht 
heylen / die man nicht wil auff decken / ſo kan die ſunde nicht 
vergeben werden / ſie werde denn gebeychtet / das iſt / bekand · 


Hie fragt man / ob die leute auch geſundigt haben / das 
ſie loſſeten / 


ſie loſſeten / weil das loſſen ſoll verbotten ſein / als darynnen 


man Gott verſucht. Es hat aber Jona auch mit muſſen loſ⸗ 
ſen / Darumb iſt auch Jona mit ynn der ſunde / ſo es ſunde iſt · 
Hie antworte ich zum erſten / Es ſind ettliche werck der art / 
das ſie mugen geſchehen / wol vnd vbel / als das ſchweren 
verbeut Chꝛiſtus Matt. v. vnd kan doch wol eyn göttlich ep 
geſchehen. Alſd zurnen vnd todten iſt auch verboten / Vnd 
iſt doch gottlich / die vbeltheter durch offentlich gericht tod⸗ 
ten vnd ſtraffen. Drumb iſt ynn ſolchen wercken zu ſehen ⸗ 
auff die meynung des hertzen / Das / wer ſie aus eygener luſt 
thut / der ſundigt. Wer ſie aber aus befelh vnd gehorſam Got 
tes / odder aus not vnd pflicht des nehiſten thut / der thut 
wol. Wilche nu on befelh gottes / odder on pflicht des nehi⸗ 
ſten / aus eygener luſt odder mutwillen ſolchs thut / den laſſen 
wyr faren / Denn eyn ſolcher thut nicht wol / wenn er gleych 
alle tage auff den knyen lege / vnd bertet vnd faſtet tage vnd 
nacht / Ja wenn er gleych wunder zeychen Es Darumb 

ſey das eym iglichen auff ſeyn gewiſſen geſtellet / wyr mugen 

ſeyn hertz nicht richten. Iſt nu das loſſen auch eyn ſolch 

werck / ſo ligt nichts dran / ob dieſe leute ſampt dem Jona 

geſundigt haben / denn ſie ſind vngleubig geweſen / vnd ha⸗ 

ben ſonſt yhre werck alle Gott nichts ا‎ bis hernach / 

da ſie bekeret wurden / wie folget. 


zum andern ſage ich / das myr noch nicht bewuſt iſt⸗ 

das loſſen eyr verbotten werck fey. Es iſt wol verbotten / 
man ſolle Gott nicht verſuchen / Aber loſſen vnd Gott ver⸗ 
ſuchen / iſt weyt von eynander / Denn auch die Apo felt < Act. 
‚u. loſſeten vber S. Matthes. So ſpꝛicht Salomo / Das los 
wird wol ynn ſchos gewoꝛffen / aber vom herrn wird es ge⸗ 
meyſtert. Da verwirfft er ia das loſſen nicht / ſondern beſtet⸗ 
tigets viel mehꝛ · Wie wol ettliche veter ſagen / man ſolle ſolch 
en exempel nicht folgen / Aber fice haben des keynen grund: 
Mich dunckt loſſen ſey an yhm ſelbs ein recht glaubens werck 
vnd mite 


| 


| 


vnd muge wol durch furwitz vnd eygen luſt / misbꝛaucht | 


werden / wie des ſchwerds vnd eydes / Aber das iſt nicht des 
wercks / ſondern der perſon ſehuld / wie geſagt iſt. So be⸗ 
weyſen ſie auch nicht / das loſſen fey Gott verſuchen / Denn 
das heyſt Gott verſuchen / wenn ich fur mich vnd meynen 
furwitz on alle nott / Got / eyn gewiſs ziel / ſtund / ſtet / mas / 
perſon / weyſe vnd werck fee/ das er thun / vnd fich ad 
greyff lich mercken laffen ſolle / als da die Juden ynn der wir 
fen / effet vnd trincken auff gewiſſe zeyt fodderten / vnd 
nicht yhm traweten noch heymſtelleten / wie auch die Juden 
Matt. ir. eyn gewiſs zeychen vom hymel fodderten / was ſie 
gut daucht. Aber ym loſſen geſchicht ſolchs nicht / Son⸗ 
dern da werden zween / drey oder wie viel ahr ſind / eynes vnd 
machen eynen bund vber eyner f‘ achen / ſo odder ſo zuentri⸗ 
chten / wie des loſſes denn mancherley weyſe iſt / vnd ſtym⸗ 
men keyne gewiſſe perſonen / ſondern befelhen folchs Gott / 
wilchen das los treffen werde / Vnd find zuuoꝛ der ſachen 
eyns / das wilchen es trifft / der ſols ſeyn / als von Gott geoꝛ⸗ 
denet. 

Moͤcht man doch ſolchs loſſen wol thun on Gott / frey 
dahyn / wie die Heyden / die nicht gleuben / das Gott das los 
meyſtere / ſondern glück gebe es alles / Wie denn auff wuͤrffeln 
vnd andern glück ſpielen geſchicht. Aber Chꝛiſten menſchen 
zymet ſichs / das fie nicht ſo frey hyn loffen / ſondern ſollen 


gleuben / das Gott das los vnd glück meyſtere / vnd nicht 


zweyffeln / das von Gott gegeben vnd genomen wird / alles 
was durchs los vnd ſpiel gegeben odder genomen wird. 
Mus man doch die eyde auch alfd thun vnd nemen / das man 
gleube / Gott fey da / der das eyd anneme / vnd darnach eynen 
iglichen richte · Aber weyl man nicht ſtympt / wie er richten 
ſoll / ſondern ſtellets yhm heym / vnd iſt dꝛůber zu friden / iſts 
keyne verſuchunge. Alſd auch / weyl man ym los nicht ſtym⸗ 
met / wilehem ers geben ſol / ſondern / ſtellets frey dahyn a 
Gotts beradt / vnd iſts zu friden / ſo iſts auch nicht Gott ver 
ſuchen / 


fuchen / ſondern eyn gut werck an yhm ſelbſt / vnd wo es ym 
glauben geſchicht / eyn gottlich werck / das yhm zu ehꝛen ges 
ſehicht . Denn wem etwas durchs los wird / das iſt ia (een / 
vnd wer es yhm neme / der thet widder Gott. Vnd was iſt 
loſſen doch anders / denn eyn verbuͤndnis / des wyr vnternan⸗ 
der eins werden vber eyner ſachen / die wyr ynn die fahꝛ (Spent: 
wem ſie werde durchs los. Hie iſt nichts arges / ſondern eyn 
fridliche vereynigunge vnd verwilligung / des dings zu em⸗ 
peren odder zu haben / nach dem das meſſer mal odder vmb 
mal tregt / nach dem es gerade odder vngerade iſt / vnd ſo foꝛt 
an. On das Chꝛiſten den zuſatz dazu thun / das fie gleuben / 
wie Gott alle ding thut vnd ſchickt / {o bn vnd ſchickt er 
we auch / wilchs die Heyden nicht gleuben odder doch nicht 
achten. 

Ja wie wenn es aber eyn ſolch los iſt / da eyner zum tod 
dꝛuͤber kompt / vnd ſeyn heymliche ſunde geſucht wird / wie 
hie mit Jona geſchicht / vnd wie Saul mit ſeym fon Jonas 
than / vnd Joſua mit Achan thet. Joſ. vij ? Hie antwoꝛte ich / 
Die vngleubigen muͤgen loſſen zum todte odder zum leben / 
durch furwitz odder ernſt / Was gehts vns an / was die thun / 
die nichts rechts thun: Aber das los an yhm ſelber bꝛingt 
nicht mit / das man yemand toͤdten ſolle / Die Chꝛiſten vnd 
frumen loſſen auch nicht darumb . Denn hie ſiheſtu auch / das 
dieſe leute ym ſchiff nicht gedachten Jona zu toͤdten / ſondern 
alleyne die vrſach ſuchten ſolchs vngluͤcks / das fie die ſelbi⸗ 
gen abethetten / denn ſie wolten Jona nicht toͤdten / ob er ſie 
es gleich hies / ſondern wolten mit yhm zu lande / da ſie aber 
nicht kundten / ſahen ſie / das es Gott haben wolte / wie Jona 
geſagt hatte / vnd muͤſtens thun / wie wol gar vngerne / vnd 
betten gar fleyſſig ete. So thet Saul auch vnrecht / das er 
ſeynen ſon toͤdten wolt / denn ſo ferne ſolt er das los nicht ge⸗ 
hen laſſen. Mit Joſua war es eyn anders / dem ward es alſod 
befolhen von Gott / wie er thun ſolt. Warumb ſolten 8 
leute nicht eynen bund machen / das der die WS haben ES 

te / den 


te / den das los treffe r; ſonderlich weyl fie die tot dahyn dun 

get / die andern zu erretten / Vnd Gott ſo frum vnd recht iſt / 

das er das los nicht leſt yrren / Gleych wie die on ſchuld find, 

das ſie den fur vnſchuldig halten / der den eyd thut / ſo er doch 

wol mag falſch ſchweren vnd ſehuldig ſeyn. Aber das ſey auff 
dis mal dauon gnug. 


Ich ben eyn Ebꝛeer / vnd furchte Bott von hy⸗ 
mel / der das meer vnd trocken gemacht hat. 


Hie kompt die beychte / vnd bꝛingt die ſunde an den tag / 

Da gehet auch der rechte kampff an mit Jona vnd dem tod / 
Aber doch iſt das groͤſſiſte geſchehen. Denn wie wol der tod 
vnd zoꝛn gottes daher dingen vnd mechtiglich Jonan ans 
greyffen / So iſt doch die ſchwere laſt der ſunden zum teyl 
vom hertzen / vnd das gewiſſen etwas leychter woꝛden dur⸗ 
ch bekentnis der ſunden / Vnd der glaube anfehet zu bꝛen⸗ 
nen / wie wol gar ſchwach / Denn er bekennet ia den rechten 
Gott ſchepffer hymels vnd der erden / wilehs nicht eyn ges 
ringer anfang iſt des glaubens vnd der ſelickeyt / Denn eyn 
gantz verzweyffelt vnd verzagt gewiſſen / thut den mund ſo 
weyt nicht auff / ſondern verſtummet / odder leſtert Gott / 
vnd kan nicht von Gott dencken / halten oder reden anders / 
denn als von eym grewlichen tyrannen / odder als vom teuf⸗ 
fel / vnd wolte nur gerne für yhm fliehen / vnd ferne weg ſeyn / 
Ja wolte lieber / das er nicht Gott were / auff das es nicht 
muͤſte ſolchs von yhm leyden / vergiſſet auch der beicht / vnd 
bekennet die ſunde nicht / ſo gar iſts ynn der angſt verſuncken 
vnd verſtockt / das es nicht mehꝛ ſihet noch Plet denn Die 
angſt / vnd nuͤr denckt / wie es der ſelbigen los werde / vnd kan 
doch nicht los werden / weyl es die ſunden auff yhm behelt / 
= Leg denn ewiglich / beyde ynn der ſunde vnd ym 

0 en. 

Daraus laſt vns lernen / wilche die rechte kunſt vnd E 

: rechte 


rechte griff iſt / aus aller not vnd angſt ʒu komen / nemlich/ 
das man fur allen dingen der ſunden acht neme / flux eraus 
damit vnd frey bekand / So hats denn nymmer ſo groſſe far 


odder not. Denn es mus fur allen dingen dem bergen am er⸗ 


fen gebolffen ſeyn / das es leichter werde vnd lufft kriege / dar 
nach iff dem gantzen leybe deſte bas zu raten. Alſo mus am er⸗ 
ſten das gewiſſen von ſeyner laſt rettunge vnd lufft kriegen / 
ſo wird aller not wol rad funden / Denn ynn ſolchem fall / 
wenn Botts zoꝛn kompt / ſind die zwey ſtuͤcke da furhanden / 
Die ſunde vnd die angſt. Wo nu die vnuerſtendige hertzen 
find, die ſchicken ſich verkeret vnd vnrecht om die ſachen / 
laſſen die ſunden die weyl ſtehen / vnd ſchen alleyne die angſt 
an / wie fie der ſelbigen möchten los werden / Das hilfft denn 
nicht / vnd muͤſſen all verzweyffeln · Vnd auff dieſe weyſẽ 
thut alle vernunfft / wo nicht gnade vnd geyſt da bey iſt Aber 
wo verſtendige hertzen ſind / die ſchicken ſich ſo / das ſie die 
ſynne von der angſt keren / vnd am meiſten die ſunde anſehen / 
das ſie die bekennen vnd der los werden / ob ſie gleich ewiglich 
ynn der angſt bleyben ſolten / vnd geben ſich dreyn / wie hie Jo 
na thut. Das iſt aber aller gottloſen art vnd weyſe / das fie die 
ſtraffe furchren vnd achten / Aber der ſunde achten fie nicht / 
wolten gerne on ſtraffe ymer ſundigen / Das thuts denn nicht 
ſondern ſtraffe hangt ymer an der funder. Wid derumb der 
gottfurchtigen art iſt / das ſie die ſunde furchten vnd achten / 
der ſtraffe achten fie nicht {o faſt / wolten lieber ynn der ſtraf⸗ 
fe on ſunde / denn ynn der ſunden on ſtraffe / bleyben · 


Das Jona hie aber ſagt / Jeb furchte Gott von hymel / 
iſt auff Ebreiſeh geredt / denn Gotts dienſt heyſſen ſie Gotts 
furcht / wie das aus Eſala. Frot, wol iſt zu mercken / da er 
ſpꝛicht / Sie furchten mich mit menſchen gebot / das iſt / fie 
meynen / das ſie mich ehren vnd myr dienen / mit menſchen ge⸗ 
bot. Denn Jona hengt die beyde aneynander / Ich byn eyn 


Ebꝛcer vnd furchte Gott von hymel / fo er doch bis auff die 

ſtunde Gotte verachtet vnd vngehoꝛſam war geweſen. Aber 
er wil alſo ſagen / Ich ebe vnd diene nicht frembden gottern / 
wie yhꝛ / vnd andere Heyden / ſondern dem eynigen vnd rech⸗ 
ten Gotte. Vnd des war Jona ſunde vnd ſchande deſte rf 
ſer / das er / der des rechten Gotts diener / vnd aus dem heylig⸗ 
ſten lande vnd volck war / ſolte fur allen andern abegoͤttiſſch⸗ 
en Heyden / der ergeſte vnd goͤſſeſte ſunder erfunden werden, 
das auch vmb (eener willen die abegoͤttiſſchen / heyden mu⸗ 
ſten fahꝛ vnd not leyden / So doch ſonſt gemeyniglich dureh 
die diener Gotts / andern ſundern geholffen wird / wie dem 
koͤnige Ahab vnd (Geen nachkomen durch Elia vnd Eliſa 
geholffen ward. Hie iſts gantz vnd gar vmbgekeret. Doꝛt ge⸗ 
nieſſen die boͤſen der frumen / ie müffen die boͤſen des frumen 
endgelten / Vnd wird alſo der frumeſt der ergeſt / der erſte der 
letzte. Das iſts auch / das er ſich ſeyner ſunden alſd geſchemet 
hat fur den leuten zu bekennen / Denn er nicht gerne erger wolt 
wolt ſeyn / denn die Heyden / vnd muſte doch ſeyn. 


Werfft mich yns meer / ſo wird euch das meer 
ſtille werden / Denn ich weis / das vmb meynet 


willen ſolch wetter vber euch kompt. 


Hie las uns ſehen emt dem Jona / was der glaube von rey⸗ 
nem hertzen vermag / vnd was er ausrichten kan / Da ſteht 
das trefflich exempel des glaubens / dauon wyr dꝛoben ge 3 
ſagt haben / wie er gleich allmechtig iſt / vnd ſieget ynn allen 
ſtucken die widder yhn ſind. Zum erſten nympt er die ſunde 
auff ſich von den andern / vnd bekennet / das vmb ſeynet wil⸗ 
len ſoleh wetter kome / entbindet damit vnd ſpꝛicht los alle 
andere / vnd bleybt alleyne eyn ſunder / das die andern muſſen 
alle frum ſeyn. Ei mit thut er der liebe gnug vnd buͤſſet / was 
er an den leuten gethan hat / da er fie ynn ſolche faba bꝛacht / 
vnd leſt es alles vber yhm aus gehen. Vnd da findet widde⸗ 
dumb die liebe eyne feyne danck bare ſtat / Denn die guten leut⸗ 

lin / begeren ſolche hoche buſſe nicht / vnd wolten yhm die fir 


de gerne ſchencken / laſſen yhn benuͤgen an der offentlichen 
beicht vnd bekentnis / muͤhen ſich widderumb mit allen kreff⸗ 
ten / yhm widder zu lande zu helffen / vnd alſo liebe mit liebe 
vergelten / Aber es wil nicht ſeyn. 1 

zum andern nympt vnd tregt er fur Gott ſolch gewiſ⸗ 
ſen von der ſunden auff ſich / das er auch fur Gott zu ſunden 
vnd zu ſchanden wird / als dem ſeyn hertz gar gewaltiglich 
zeuget vnd bekennet / das er ſich greulich / beyde an Gott vnd 
menſchen verwirckt hat · Diefe fchande iſt nu tauſſentmal 
groͤſſer / das eyner fur Gott mus ſchamrod werden · Denn da 
iſt denn zu gleich keyn winckel noch loch ynn allen creaturn / 
auch emm Ger hellen nicht / da eyner möcht hyn kriechen / Son 
dern mus ſich alle creaturn laſſen anſehen vnd fur yhn ſtehen 
mit allen ſchanden / wie das wol fulen die boͤſen gewiſſen / wo 
ſie recht troffen werden. Denn du muſt Jona hie nicht anſe⸗ 
hen / als er wird hernach erloͤſet vnd wid der zu ehꝛen / ſondern 
wie er ynn der ſchanden ſtickt / vnd nicht ſihet / wo er ſolle ym⸗ 
mer mehꝛ eraus komen / Denn ſo eyn hertz ſolchs wife odder 
ſehe / thet yhm die ſehande vnd das gewiſſen nicht ſo wehe⸗ 
Aber Gott thut alle ehꝛe vnd troſt aus den augen / vnd leſt 
eytel ſchande da ſeyn / das iſt der iamer. 


zum dꝛitten folget nu natürlich der tod nach der ſun⸗ 
den / als die ſtraffẽ / wie S. Paulus ſagt. i · Coꝛ. xv · Das geſetze 
iſt der ſunden krafft / Aber die ſunde iſt des todes ſtachel od⸗ 
der ſehneytte. Alſo ſihet hie Jona wol / das nichts mehꝛ für 2 
handen iſt denn der bitter todt / gibt ſich dꝛeyn vnd ſpꝛicht 
ſelbſt eyn vꝛteyl vber ſeyn eygen leben /Werfft mich yns meer / 
als ſolt er ſagen / Ich mus ſterben / Es wird ſonſt nicht ſtille. 
Denn du muſt abermal Jona hie nicht anſehen / als vns die 
geſchicht anſihet / Denn weyl wyr fur uns haben die ganze 
geſchicht / wie er iſt erloͤſet woꝛden / dunckt es vns geringe⸗ 


vnd bewegt vns wenig Aber du muſt KEN wie Jona 2 
H 


ij mut iſt 


mut iſt ynn dieſem ſtos / der ſihet nicht eyn fuͤncklin mehꝛ vom 
leben noch von der erloͤſunge / ſondern eytel tod / tod / tod / iſt 
da / das er mus am leben verzagen / vnd ſich dem tod ergeben / 
Denn wo Gott alſo mit vns handelte / das er vns das leben 
ſehen lieſſe ym todte / odder zeygte vnſer ſeelen / ſtet vnd 
rawm / weg vnd weyſe / wo fie auff tretten vnd fuſſen ſolte / 
wo ſie auch hyn faren vnd bleyben ſolte / ſo were der tod nicht 
bitter / ſondern were als ein ſpꝛunck vber eynen flachen ſtrom / 
da man auff beyden ſeytten ee gewiſſen grund vnd vfer ſi⸗ 
het vnd fulet. Aber nu zeygt er vns des keyns / vnd muͤſſen 
von dem gewiſſen vfer dieſes lebens / hynuber ſpꝛingen ynn 
den abgrund / da keyn fulen / noch ſehen / noch fuſſen noch fS 
nen iſt / ſondern frey auff gotts berad vnd enthalt / gleych wie 
hie Jona ans dem ſchiff gewoꝛffen wird / das er fulet / yns 
meer / da er keinen grund fulet / vnd von allen creaturn verlaſ⸗ 
ſen / alleyn auff Gotts enthalt dahin feret. 


zum vierden / tregt er ym tod auch Gotts zoꝛn / Denn er 
ta fulet / wie der tod nicht aus gnaden / ſondern aus zoꝛn / 
durch ſeyne finde verdiene / vber yhn kompt. Nu were der 
tod auch noch zu leyden vnd nicht ſo gantz durch bitter / 
wenn er on gottes zoꝛn Fee / wie er denn kompt / wenn ye⸗ 
mand vmb gottes willen vnrecht vervꝛteylet wird / als die 
heyligen merterer / die da wiſſen / das die menſchen fur Gott 
yhn vnrecht thun / Drumb weyl ſie eyne gute ſache fur Gott 
haben / ſind fie gewis / das Gott gnedig vnd nicht zoꝛnig iſt / 
Derhalben auch denn der tod nicht aus gotts zoꝛn / ſondern 
gnaden vnd wolgefallen daher komen / erkand wird. Aber 
wo der tod verſchůldet vnd durch finde verdienet iſt / da ge⸗ 
het der zoꝛn gottes mit / vnd macht den tod vntreglich / das 
nichts denn tod da zufinden vnd zu fulen ff, 


Nu ſihe du / eyn iglichs dieſer vier ſtůcke fur fich ſelbs als 


leyne / iſt ſehwerlich zu tragen auch den heyligen / vnd out 
1 lich den 


lich den gottloſen. Denn wer iſt ſo ſtarck/der da möcht eyn 
froͤlich gemüt odder des hertzen friden haben / ſo er gotts zoꝛn 
vber ſich fulet / ob er gleich nicht ſtirbt ¥ Hats doch viel gott⸗ 
loſe leute toll vnd vnſynnig gemacht. Aa auch / wer iſt / der 
den tod nicht ſchewet vnd dafur zittert / ob er gleych den zoꝛn 
gotts nicht fulet noch weys ; wie die Heyden / odder eynen gne 
digen Gott fulet / wie die heyligen · Alſo iſt auch auff erden 
keyn groͤſſer laſt / denn die ſunde vnd gewiſſen / Denn wer 
kans leyden / das er fur Gott vnd der welt zu ſchanden wer⸗ 
de:; Wer wolt nicht lieber tod ſeyn / denn alſd leben: Aber 
auff dieſen armen Jona fallen dieſe ſtuͤck allzumal / vnd dꝛen⸗ 
gen vnd engſten hn zu verzweyffeln an gotts gnaden vnd 
vom glauben zu fallen / Wilch eyn kampff iſt da ynn ſeym her 
gen geweſt ? Da bette er wol auch mache blut ſchwitzen fur 
angſt / Da mus er widder ſeyne ſunde / widder ſeyn eygen ge⸗ 
wiſſen vnd fulen ſeyns hertzens / widder den tod vnd widder 
gotts zoꝛn / zu gleich auff eyn mal fechten / Da wird ſeyne ſeele 
an eym ſeiden faden ober der hellen vnd ewigem verdamnis 
gehangen haben. O es iſt gros ding ynn dem bergen began 
gen durch gotts krafft / das er iſt blieben vnd erhalten Denn 
das er ym glauben ſey blieben / beweyſet ſeyne erloͤſunge wol⸗ 
Gott hilfft keynem gottloſen aus ſolchem tod vnd iamer / ſo 
bekennet er ſelbſt / er fey Gotts diener / vnd gibt ſich ynn die 
ſtraffe / wilcher keyns ʒuthun vermoͤchten alle gottloſen / ſon⸗ 
dern verzweyffelten alle ynn ſunden. 


Vber das hat er zum funfften noch mehꝛ vnglucks / Das 
meer wird ſeyn todbette / das er mus eyntzelen ſterben / vnd 
niemand vmb yhn iſt / der yhn troͤſtet / ſondern die leute mit 
dem ſchiff weg faren / vnd laſſen yhn da mitten ym meer / als 
gewislich erſoffen vnd verloꝛen · Vnd zum ſechſten / hat es 
noch ym meer keyn ende / vnd iſt an eynem todte nicht gnug / 
mus noch dazu dem walfiſch emt den rachen faren / Da mit 


ſieh Gott gar grewlich hat laſſen anſehen / als fey er ſo zoꝛ⸗ 
nig / das 


— 


nig / das er am eodte vnd an der ſtraffe / der ſich Jona wllig 


ergibt / nicht wolle gnuge haben / ſondern konne ſich nicht 
rewlich gnug an yhm rechen . Denn es kan freylich des 
alfiſſches rachen nicht anders denn eyn ſchꝛecklich bilde 
geweſen ſeyn / dem armen verloꝛnen vnd ſterbenden Jona / 
da ſich das maul des fiſchs ſo weyt hat auffgethan / vnd die 
ſcharffen zene vmbher geſtanden / wie ſpitzige ſeulen odder 
balcken / vnd ſo ein weytter kellershals ynn den bauch hynein. 


Heyſt das اا‎ ym tod $ Iſt das der freundliche blick em ` 


ſterben / das ſterben vnd tod ncht gnug ſeyn fol: Das heyſt / 
meyn ich / eyn glaube / ia eyn kampff vnd ſtreyt des glaubens / 
Da iſt eyn ſieg vnd triumph / vnter der groſſten ſchwacheyt 
verboꝛgen. Wie zeygt vns hie Gott / was ſeyn woꝛt vnd glau⸗ 
be vermag / das alle creaturn yhm nichts muͤgen abbꝛechen / 
noch gotts zoꝛn ſelber / wenn gleich alles auffs hoͤheſt vnd 
grewlichſt tobet. Aber Jona hat aller welt hie mit muͤſſen 
zeygen / wie ſeyn hertz geſtanden ſey vnd wie eyns iglichen 
gleubigen hertz ynn gleicher anfechtunge ſtehe / wie wyr her⸗ 
nach hoͤꝛen werden / Denn gleich wie das meer mit aller vn⸗ 
geſtüͤmickeyt Jona erſeuffen wil / dazu der walfifch yhn vers 
ſchlingt vnd verzeren wil / alſo fulet das gewiſſen eytel vnge⸗ 
Dom von gotts zoꝛn vnd tod / vnd wil die helle vnd ewiges 
ver damnis ſehlecht die feele freſſen · etc. : 
Vnd Jona war drey tage vnd drey 
nacht ym bauch des fiſſches. 


Das ſind freylich die lengſten tage vnd nacht geweſen 
die vnter der ſonnen yhe komen Gap o man auff Jona ge⸗ 


dancken ſihet. Denn es hat yhn müffen aus der maſſen lang 
duͤncken / das er aldo em finſtern iſt geſeſſen / Ja ich halt / er 
habe zu weylen gelegen vnd geſtanden / Er hat ia widder 
font noch mond geſehen / vnd gar keyne ſtunde zelen mügen/ 
h nichẽ gewuſt / wo er ym meer vmbher Sich if 

mit dem 


Er hat auc 


mit dem fifth, Wieoffemügen yhn die lunge vnd lebern ge⸗ 
ſehlagen haben; Wie wunderſam iſt ſeyne wonunge da gewe 
fen vnter dem eingeweide vnd groſſen ricben: Aber er dÉ ſo 
gar ym tod gefangen geweſt / das er ſich nicht viel bekůmert 
hat vmb den fiſch / vnd emer gedacht / wenn / wenn / wenn⸗ 
wils doch ein ende werdend dilff Gott wilch ein wunderlich 
werck iſt doch das / Wer kan es gnugſam bedencken / das ein 
menſch ſol dꝛey tage vnd nacht ſo einſam / on liecht / on ſpey⸗ 
ſe / mitten ym meer / ym fiſche leben vnd widder foment Das 
mag wol eine ſeltzame ſchiffart heyſſen / Wer wolts auch 
gleuben / vnd nicht fur eine lůgen vnd meerlin halten / wo es 
nicht ynn der ſchꝛifft ſtuͤnde? 


Gott hat vns damit beweyſet / wie gewaltiglich er den 
tod vnd alle ding ynn ſeiner hand hat / vnd wie gar leicht es 
yhm ſey / vns zu helffen / auch ynn vnausſpꝛechlichen vnd ver 
zweyffelten notten / das wyr doch ſo gar ſehwerlich konnen 
gleuben. Er iff allenthalben gegen wertig ym tod / ynn der 
hellen / mitten vnter den feinden / ia auch ynn yhꝛem bergen. 
Denn er hatts alles gemacht vnd regiert es auch alles / das es 
mus thun was er wil. Es iſt aber vmb vnſer willen geſchꝛie⸗ 
ben / vnd wird auch vmb vnſer willen / ſo wunderbarlich ſey⸗ 
ne almechtickeit beweyſet / das wyr yhm trawen vnd gleuben 
ſollen / wyr ſeyen ym tod odder ynn der feinden hende. Denn 
vmb ſeynen willen durfft ers widder thun noch ſehꝛeiben laſ⸗ 
ſen / So darffs Jona auch nicht fur ſich / das es geſchrieben 
werde / Vnd wie wol alle welt weis von goͤttlicher allmech⸗ 
tickeyt zu ſagen / vnd dunckt yederman leicht zu gleuben / 
wenn ers hoͤꝛet ſagen. Aber ynn der erfarunge leret ſichs wol / 
wie viel es mit rechtem hertzen gleuben / da eyner ſol leyb vnd 
leben auff ſolch woꝛt von der allmechtickeyt gotts wagen / 
vnd ſelbſt durch tod vnd ſund / erfaren / das war ſey / wie das 
wort dauon lautet. Diefe erfarunge wird auch den groͤſſiſten 
heyligen ſchweer zu erleyden · Doch iſts troͤſtlich zu wiſſen 

vnd ſolch erempel kennen / wie der Pꝛophet ym pſalter rhů⸗ 
met / Herr ich dacht an deyn thun / das troͤſtet mich etc. 


So nu Jona ee der welt vnd yhm ſelbſt ge⸗ 


ſtoꝛben iſt / das keyne hoffnunge mehꝛ da iſt ſeynes leben. 
art leute ec ſehiff wiſſen nicht anders Er möffe ers 
ſauffen vnd ſterben / weil fie Gott bitten / er wolle ſie nieht 
laſſen vmbkomen vmb Jona ſeele willen / noch hn vnſehul⸗ 
dig blut zu rechnen / Damit fie ia bekennen /das fie Jona nyr⸗ 
ent ſehen denn ym todte/ vnd muͤſſen yhn / goͤttlichem wil⸗ 
n zu gehoꝛchen / helffen toͤdten / wie wol gar vngerne. Da ge 
het an aller erſt das leben vnd die frucht des tods Jona / 
Denn er wird ym tod gewaltiglich bey dem leben erhalten / 
ſo werden die leute auch vom tod / dazu auch vom vnglau⸗ 
ben vnd ſunden erloͤſet vnd zum erkendnis gotts gebꝛacht / 
das fie frum vnd rechte gotts diener werden / ſo gar Deng 
tig vnd furchtſam / das fie auch da ſich fur ſunden fürchten / 
da eytel gehoꝛſam gotts iſt / Denn ſie Jona ia gerne bey dem 
leben erhielten vnd furchten ſich fur dem moꝛd / das ſie yhnen 
erſeuffen ſolten / Vnd ſehen doch / das es Gott ſo haben wil / 
Wie reine gottfurchtige vnd Chꝛiſtliche gewiſſen babe fie dar 
die zuuoꝛ nach keynem mord / noch gotts gehoꝛſam gefragt 
hetten / faren zu vnd opffern vnd geloben Gotte gelübde/ ver 
eſſen find alle die mancherley goͤtter / die fie voꝛhyn anrief⸗ 
fen Vnd ſolchs geſchicht alles durch vꝛſachen des Jonas 

vnd ſeynes ſterbens. So gar nüglich mus eyr diener gotts 

ſeyn / das niehts an yhm ſey / damit nicht andern nutz vnd fru 
men geſchehe. Was Gotts furcht heyſſe / iſt dꝛoben geſagt / 
nemlich Botts dienſt / Denn rechter gotts dienſt / iſt Gott 
furchten vnd eheren / alſo haben dieſe leute auch Gott gefur⸗ 
Be dasiſt / fie find gotts diener vnd gottfurtige leute woꝛ⸗ 


Das ander Capitel. | 
SEE Vnd Jona 


Vnd Jona bettetʒum عاج‎ 7 feyhem Bott 
1 ynn dem leybe des fiſches vnd ſpꝛach. 


` ` liche das er fd eben dieſe woꝛt mit dem munde geredt 
vnd f oꝛdenlich geſtellet habe / Denn ſo wol iſt yhm nicht 
geweſen ynn ſolchem grewlichen tod / das er hette muͤgen ein 
ſolch fein liedlin tichten / Sondern er zeygt damit an / wie 


yhm zu mut geweſen iſt / vnd was ſeyn hertz fur gedancken 
gehabt habe / da er mit dem tod ynn ſolchem kampff geſtan⸗ 
den iſt / Denn wie ich geſagt habe / wyr muͤſſen Jona ynn das 
hertz ſehen / ehe er aus der not kompt / da er noch ſtickt ym 
todte / vnd yhn ſchlecht fur eynen todten menſchen halten / 
Denn er wuſte nicht von ſeiner erloͤſunge / ſondern dachte 
nicht anders / denn es muͤſte geſtoꝛben ſein / vnd hat alſo den 
tod geſchmackt vnd gefulet / vnd iſt on vnterlas geſtoꝛben / 
Darnach aber als er iſt geneſen / vnd widder lebendig woꝛ⸗ 
den / hat er hynderſich gedacht / vnd ſolch gebet ynn ſchꝛifft 
verfaſſet / Gott ʒu lobe vnd den menſchen zu nutze. Hie kome 
nu her / wer fe furwitzig iſt / vnd gerne wiſſen wolte / wie es 
vmb die todten ſtehe / Denn viel ſind / die gerne Laſarum het⸗ 
ten gefragt / was er doch gemacht / gedacht / gefulet vnd ge⸗ 
ſehen hette / da er vier tage ym grabe lag / Johan. xi. alſo 1 
andere todten die Chꝛiſtus vnd die Propheten vnd Apoſtel / 
vom tod aufferweckt haben. Es faren aber etliche leichtfer⸗ 
tige ſehwetzer herein / vnd ſchꝛeiben / vote fie ſollen ſolch grew 
lich ding geſehen haben / das fie hernach yhꝛ lebenlang nie 
find frslich woꝛden / Die andern laſſens bleyben bey dem ſpꝛu 
ch Sapieñ. ij. Es iſt nie keyner von todten komen / der ons ſa⸗ 
ge / wie es doꝛt zu gehe. Ich aber wil hie laſſen Laſarum vnd 
ander todten faren / vnd bey der ſchꝛifft bleyben / die do ſagt / 
fie ſehlaffẽn · Denn mich düͤnckt / das ſolcher ſchlaff habe fie 
fo gar ynnen / das fie nichts fülen noch ſehen / viel weniger 
denn man ym natürlichen ſchlaffe fulet / Und wenn fie auff⸗ 
erweckt werden / geſchehe yhn / das fie nicht wiſſen / wo fie 
i G g geweſt fit, 


eſt find. Dieſe wollen wyr fur ons nemen / die nieht ذ)‎ 
ſehlaffen / vnd doch tod ſind vnd ym tod den tod vnd die 
hellen fulen / wilche wyr noch fur lebendig halten. Aber nach 
yhꝛem fulen zu rechnen (darnachs denn auch zu rechen iſt⸗ 
vnd nieht nach vnſerm anſehen) find fie tod vnd iſt keyn les 
ben mehꝛ da / Die ſollen vns die rechte warheit ſagen vnd den 


furwitz büſſen / wie es gehe nach dieſem leben / ſonderlich den 
boͤſen 


Ich rieff den HERR an ynn meynem truͤb⸗ 
ſal / vnd er antwortet myr / Ich ſchꝛey zu meynem 
Bott enn dem bauch der hellen vnd du erhoͤreteſt 
meyne ſtymme. 


Zum erſten hebt er an Gotts gnade vnd hulffẽ zu pꝛey⸗ 
fert vnd zu dancken / das er yhm aus der not geholffen hat / 
helt vns damit am erſten fur gotts guete / darnach ſeyne not / 
daraus yhm geholffen iſt. Vnd leret vns dieſer erſte vers zwo 
groſſe vnd noͤtige lere. Die erſte / das man ia fur allen dingen 
balde zu Bott lauffe vnd ſehꝛeye ynn der not zu yhm vnd 
klages yhm. Denn das kan Gott nicht laſſen / er mus helffen / 
dem der do ſehꝛeyet vnd rufft / Seyne göttliche guete mag 
ſich nicht endhalten / fie mus beten. Es ligt nuͤr daran / das 
man ruffe vnd ſchꝛeye zu yhm / vnd ſehweyge ia nicht / Den 
kopff nûr auffgericht vnd die hende auffgehaben vnd flux 
geruffen / Silff Gott meyn herr. etc. So wirſtu als bald fulen 
das es beſſer wird / Kanſtu ruffen vnd ſehꝛeyen / ſo hats frey⸗ 
lich keyne not mehꝛ / Denn auch die helle nicht helle were / 
noch helle bliebe / wo man dꝛynnen rieffe vnd ſchꝛye zu Gott. 
Denn das du viel heulen vnd weynen wilt / vnd dich lange 

mit dem truͤbſal wilt beyſſen vnd freſſen / odder dich vmbſe⸗ 
hen wer dyr helffe / das iſt verloꝛen / damit kumpſtu nicht ers 
aus / ſondern tieffer dꝛeyn. Hoͤꝛe wie Jona thut / er hat ſich 


auch lange mit der angſt gefreſſen⸗ ehe er geruffen hat / Wie 
| er ſelbſt 


er ſelbſt hernach wird ſagen / er were ſonſt wol ehr erloͤſet / 
Er heyſt auch vnd leret dich ſolchs nicht zu thun vnd yhm 
aller e. flux foꝛn an ſetzt er / wie er geruffen habe / vnd 
alſo erloͤſet ſey. 

٣ Aber es gleubt keyn menſch / wie ſchwer es wird / ſolch 
anruffen vnd ſchꝛeyen zu thun. Heulen vnd klagen / zittern 
vnd zweyffeln / vnd vns auff das aller ſeheuſſelichſt ſtellen / 
konnen wyr wol / Aber ruffen das wil nicht eraus / Denn da 
dꝛuckt uns vnter vnd ligt auff dem halſſe / das boͤſe gewiſſen 
vnd die ſunde / da ſchlecht denn zu / das man Gott zoꝛnig fu⸗ 
let / das ſind ſolche laſte / das die gantze welt nicht ſo ſchweer 
iſt · Kurtz vmb / der natur alleyne odder eynem gottloſen iſts 
vnmuͤglich widder ſolche laſt Pech auffrichten / vnd gleich 
den Gott ſelber anruffen / der da zoꝛnet vnd ſtrafft / vnd zu 
keynem andern lauffen. Wie Iſaias viel mal ſchꝛeybt / das 
das volck ſich nicht habe 5 zu Gott / der es ſchlug. Die 
natur iſt viel mehꝛ geſchickt / das ſie fliehe fur Gott / wenn er 
zurnet od der ſtrafft / ſehweyge denn / das fic ſich ſolte zu yhm 
wenden vnd yhn anruffen / vnd ſucht ymer anders wo hulf⸗ 
fe / vnd wil dieſes gotts nicht vnd kan yhn nicht leyden. Dar 
umb fleuget ſie auch ewiglich / vnd entfleuget doch nicht / 
vnd mus alſo ym zoꝛn / ſund / tod vnd helle bleiben verdampt. 
Vnd hie ſiheſtu der hellen eyn gros ſtuͤcke / wie es den ſun⸗ 
dern gehet nach dieſem leben / Nemlich das ſie Gotts zoꝛn 
fliehen vnd nymer mehꝛ entfliehen / vnd doch nicht zu yhm 
ſchꝛeyen noch ruffen. Wid derumb aber ſpꝛicht Eſaia . xxviij. 
Wer auff den eck ſtein Chꝛiſtum trawet / der wird nicht flies 
hen / als ſolt er ſagen / Alle gottloſen fliehen ewiglich fur Got 
vnd ſeynem ʒoꝛn / vnd konnen doch nicht entfliehen / fur wil⸗ 
en fliehen die gleubigen ficher find durch 

ꝛiſtum. 

Es kan natur nicht anders thun noch ſich ſchicken / 
denn wie ſie fulet / Nu ſie aber Gotts zoꝛn vnd ſtraffe fulet / 
helt ſie nicht anders von Gott / denn als von eym zoꝛnigen 

il] tyrannen/ 


tyrannen / kan ſich nicht vber ſolchen zoꝛn ſehwingen / oder 
vber ſolch fulen ſpꝛingen / vnd durch hyn widder Gott zu 
Gott Dingen vnd ruffen. Dꝛumb da Jona fd ferne komen 
iſt / das er rieff / da hatte er gewonnen. Alſo dencke vnd thu 
du auch / ſehlahe nicht den kopff nydder odder fleuch / fons 
dern ſtehe ſtille vnd far vber dich / So wirſtu erfaren / das di⸗ 
ſer vers war ſey / Ich rieff ynn meyner angſt zum herrn / vnd 
er antwoꝛtet myr. Zum Herrn / zum Herrn / vnd ſonſt nyr⸗ 
gent hyn / eben zu dem der da zurnet vnd ſtrafft / vnd zu Fey 
nem andern. Das antwoꝛten aber iſt / das es balde beſſer 
wird vnd wirſt balde fulen / das der zoꝛn gelinder / vnd die 
ſtraffe ſenffter wird. Vngeantwoꝛt leſt er nicht / wenn du nur 
ruffen kanſt / Vnd nicht mehr auch denn ruffen kanſt / denn 
er fragt nach deynem verdienſt nicht / weys wol / das du eyn 
ſunder biſt / vnd den zoꝛn verdient haſt / Er ſtraffte dich ſonſt 
nicht. Aber das kan die natur auch nicht laſſen / ſie wil ymer 
erwas mit bꝛingen / das gott verſune vnd findet denn nichts / 
Denn ſie gleubt vnd weys nicht / das alleyne das ruffen gnug 
ſey / got ts zoꝛn zu ſtillen / wie Jona hie vns leret. AS find al⸗ 
le menſchen gethan / Wenn Gott nicht zurnet noch ſtrafft / 
ſondern gibt gnug vnd thut vns wol / ſo find wyr fo frech / 
kuͤne / ſtoltz vnd defteg niemand kan mit vns aus ko⸗ 
men ١ Da hilfft keyn dꝛewen / keyn ſehꝛecken / keyn exempel 
‘Botts zoꝛns / Es iſt alles eytel ſpot vnd verachtung. Aber 
wid derumb wenn Sott ſtrafft / ſind wyr ſo verzagt vnd bloͤ⸗ 
de / das keyn troſt / keyn gut / keyn gnade vns mag auffrich⸗ 
ken noch ſtercken / Alſo wie es Bott mit ons maeht / ſo ſind 
wyr doch keyn nis. Sihe wie ſtoltz die baurn / wie verzagt 
die herrn / waren ynn dieſer nehiſten grewlichen auffrur. Da 
halff widder flehen noch ſchꝛecken bey den baurn / widder 
Croft noch vermanen bey den herrn · Itzt widderumb iſt bey 
den herrn auch keyne maſſe yhꝛs trotzs vnd vbermuts⸗ hilfft 
aber mal keyn dꝛewen noch ſchꝛecken / bis fie widder Gott 
zoꝛn fulen. Art leſt von art nicht. 1 
. 4 ا‎ Die ander 


Die ander lere iſt / das wyr alſo ſehꝛeyen / das wyr auch 


vm bergen fulen / es fey eyn ſolch ſchꝛeyen dem Gott antwoꝛ⸗ 
te / vnd auch mugen mit Jona rhuͤmen / das uns Gott ant 4 
woꝛte wenn wyr ynn der not ruffen. Das 5 nu nicht anders 


denn mit rechtem glauben des hertzen ruffen / Denn der kopff 
leſt ſich nicht auffrichten / noch die hende ſich auff heben / 
das hertz ſey denn ʒuuoꝛ auffgericht / Wilchs ſich alſo auff⸗ 
richtet / wie ich geſagt habe / das es durch des geyſts beyſtand 
zu dem zoꝛnigen Gott leufft / vnd unter dem zoꝛn gnade ſucht 
Leſt Gott ſtraffen vnd thar ſich dennoch zu gleich ſeyner 
gûte troͤſten · Da mercke du / wilch eyr ſcharff geſichte das 
hertze müffe haben / das mit eytel zoꝛn vnd ſtraffe von 6 
vmbgeben iſt / vnd doch keyne Graffe nochzoꝛn ſondern gna 
de vnd gûte ſihet vnd fulet / Das iſt / es wil fie nicht ſehen 
noch fulen / ob ſie es gleich auffs hoͤheſt ſihet vnd fulet / Vnd 
wil die gnade vnd gůte ſehen vnd fülen/ ob fie gleich auffs 
tieffeſt verboꝛgen ſind. Sihe eyn ſolch gros ding iſts / zu 
Gott zu komen / das man durch ſeynen zoꝛn / durch ſtraffe 
vnd vngnade zu yhm bꝛechen / als durch eytel doꝛnen / ia 
durch eytel ſpieſſe vnd ſehwerdter. Das heyſt eyn ruffen des 
glaubens / wilchs ſich mus filet em hertzen / das er Gott 
treffe / gleich wie Chriſtus fulete / das eine krafft war von yhm 
ausgangen / da er der frawen den blutgang Ber, Denn des 
ben, wort vnd werck fůlet man / das fie treffen vnd nicht 
feylen / Wilche aber ſo hin ſehreyen vnd beten ynn den wind / 
Es treffe odder treffe nicht / das iſt nichts / vnd ſehafft auch 
nichts / Es iſt mehr ein ſpot vnd heuchley fur Gott. 


Das ander teyl dieſes verſes / iſt eben das ſelbige / das itzt 
geſagt iſt / denn es iſt eyn ding. Buffen zu dem herrn ynn der 
not vnd antwortet kriegen / Vnd ſchreyen zu gott aus dem 
bauch der hellen vnd die ſtymme erhoͤꝛet werden / Er zeuchts 
aber zwey mal an / das es deſte gewiſſer ſey / vnd wyr deſte bes. 
ſtendiger ſolchs gleuben / es gehe alſo zu / wie er BS ën 

Denn die fehriffe hat die weyfe / eyn ding zwey mal zuſagen 
auffeynander / darumb das es gewis alſo ſey / wie Joſeph Ge. 
xli. die zwene trewme Pharao auch auff eyn ding deutet / der 
vrſachen halben / das es gewis ſey. etc. Das er aber ſe agt / ynn 
dem bauch der hellen / meynet er den bauch des fiſſches / vnd 
nennet yhn / der hellen bauch / nicht das der fiſſch die helle ſey / 
Sondern der bauch iſt yhm eben ſo viel geweſt als die helle / 
Vnd Jona ſeyne helle drynnen hat / gleich als er mocht 
ſprechen / Aus dem bauch des tods / nicht das der fiſſch der 
tod ſey / ſondern das Jona ſeynen tod drynnen leyd. Denn 
er redet hie nicht / was der fiſſch ſey / ſondern wie yhm zu ſynn 
geweſt ſey ynn dem fiſſch / nemlich / das yhn gedaucht hat / 
er fure hynuntern ynn die helle / da er dem fiſch ynn den bauch 
fur / vnd wol mocht alſo ſagen / Aus dem bauch meyner hel⸗ 
len / odder aus dem der meyne helle war. 


Was aber die helle ſey fur dem iungſten tage / bin ich 
noch nicht su gewis. Denn das eyr ſonderlicher ore ſein ſol⸗ 
te / da die verdampten ſeelen itzt ynnen ſeyen / wie die maler 
malen vnd die bauch diener predigen / hallt ich fur nichts / 
Denn die teuffel find ia noch nicht ynn der hellen / ſondern 
wie Petrus ſagt / mit ſtricken zur hellen verbunden / So heyſt 
ſie. S. Paulus der wellt regenten vnd gewaltigen / die dro⸗ 
ben ynn der lufft ſchweben / Chriſtus auch den teuffel der 
welt furſten nennet · Vnd ia nicht ſeyn kundte / wenn ſie ynn 
der hellen weren / das ſie die welt regierten vnd ſo viel buberey 
vnd tamer trieben / Die peyn wurde yhn wol weren. So redet 

auch die ſchrifft von vielen heyligen / das fie hynuntern ynn 
die helle faren / wie hie Jona. Item wie Hiob / vnd wie Jacob 
Gef xrxvi. ſpricht / Ich mus betrůbt hynuntern emm die helle 
faren zu meynem fort . Derhalben braucht die ſchrifft des 
worts Scheol faſt dazu / das ſie des todes letzte noͤtten vnd 
angſt anzeyget der ienigen / ſo da ſterben / Denn wie den ſe elbi⸗ 
gen zuſynn iſt / ſo redet fie / Es iſt yhn aber zu ſynn / als fůren 

fie hynuntem 


ſie hynuntern ynn die helle / das iſt / ynn Gottes zorn finden 
ſie / wie wol fic keynen ort wiſſen / da fie ben faren / Denn eyn 
iglicher hat ſeyne helle mit ſich wo er iſt / ſo lange er die letzte 
noͤten des todes vnd gotts zorn fulet. Auff die weyſe deutet 
S. petrus Act. ij. den. xv. Pſalm von Chꝛiſto / Du wirft meine 
ſeele nieht ynn der helle laſſen. etc. vnd ſpricht / Gott habe die 
ſchmertzen des tods auffgeloͤſet / das S. Petrus durch die 
hellen / des todes ſchmertzen / ſo Chriſtus fulet / da er verſchied 
am creutze vnd da ben ſang vnd für emm gottes gewalt / wil 
bedeutet haben. Aber am iungſten tage wirds freylich eyn an⸗ 
der ding werden / Da eyn ſonderlicher oat die helle ſeyn wird / 
odder da die ſein werden / die ynn der hellen odder ewigen 
zorn gotts ſo verdampt ſind. Aber dauon genug / Es ligt 
nicht gros dran / ob yemand hallte von der hellen / wie man 
malet vnd ſagt. Es wird doch ſo vnd noch viel erger itzt ſein 
بات‎ gun: werden / wenn yemand ſagen / malen odder den⸗ 
en kan. 


Du warffeſt mich ynn die tieffen mitten ym 
meer / das mich die Aut vmbgaben. Alle dey⸗ 
ne wellen vnd wogen giengen vber mich. 


Hie erzelet er nu die ſtucke / darynnen man ſehen kan / wie 
fein hertz geſtanden iſt / ehe denn er zu Gott ſchrey vnd der 
glaube ym kampff vñ ſehyr vnterlag. Da vergiſſet er der leute 
die yhn yns meer worffen vnd ſpricht / Gott habe es gethan / 
Du ( ſagt er) Du warffeſt mich. etc · Denn ſo fulet fichs auch 
em gewiſſen / das alles vngluͤck / ſo uns vberfellet / fey Gotts 
zoꝛn / vnd alle creaturn duncken eynen / eytel Gott vnd goͤtts 
zoꝛn ſeyn / wens auch gleich eyn rauſchen blad iſt / wie Moſes 
ſagt Leuit . xvi. Es ſol fic eyn rauſchend blad ſchꝛecken . "e 
nicht eyn gros wunder: Nichts geringers vnd verachters 
iſt denn eyn Dürr blad / das auff der erden ligt / da alle wuͤrm⸗ 


lin iiber lauffen / vnd ſich nicht eyns ſteublins erweren kan⸗ 


% das auch 

das auch Hiob / da er fich auffs geringſt ſehetzen wolt / nieht 
geringers kund finden / denn das er ſich fur Gott eym duͤrren 
bat vergleicht. Noch wenn das ſtundlin kompt / fol ſich fur 
ſeym rauſchen furchten / ros / man / ſpies / harniſch /koͤnig / ſur⸗ 
ſten / gantz beers krafft / vnd alle macht / vnd ſolche trotzige⸗ 
türftige vnd zoꝛnige tyrannen / die man ſonſt mit keiner hel⸗ 
len / noch mit keynem gotts zorn / noch gericht kan ſchꝛecken / 
ſondern nûr ſtoltzer vnd verſtockter dauon werden. Sind 
wyr nicht feine gëllent fur gotts zoꝛn furchten wyr omg 
nicht vnd ſtehen ſteyff / Vnd fürchten uns doch vnd fliehen 
fur dem zoꝛn eins amechtigen duͤrren bladts / Vnd ſolchs 
bladts rauſſchen ſol uns die welt zu enge machen vnd vnſer 
zoꝛniger Gott werden / die wyr zuuoꝛ hymel vnd erden poch⸗ 
en vnd trotzen kunden. Wyr muͤgen vns fur war wol rhuͤmen 
vnſer ſtercke vnd macht. Vermag ſolchs vber vns eyn duͤrre 
blad / was ſolt nicht das tieffe meer thun / da hie Jona von 
fast $ Ja was wil am iungſten tage das helliſſche fewꝛ thun / 
vnd die maieſtet Gotts ſelbs mit allen engeln vnd creaturn? 


Alſo ſpꝛicht er auch nicht / Des meeres wellen vnd wo⸗ 
gen giengen vber mich / ſondern / deyne wellen vnd deine wo⸗ 
gen / Darumb das er fulet ym gewiſſen / wie das meer mit ſey⸗ 
nen wellen vnd wogen / Gott vnd ſeynem zoꝛn dienen / zu ſtra 
ffen die ſunde. Vnd ſpꝛicht / alle wellen vnd wogen giengen 
vber mich / Denn ſo daucht yhn vnd fulet ſich alſo / als gien⸗ 
gen alle waſſer yn hymel vnd erden vber yhn / vnd were ſonſt 
niemand / den gotts zoꝛn dꝛucket denn yhn / ſondern alle cre⸗ 
aturn mit Gott widder yhn / Alſo ſpꝛechen auch etliche / fü 
ynn groſſer angſt find, Mich duͤnckt / hymel vnd erde liege 
auff myr. Das find nu die rechten ſtuͤcke vnd peyn / die nach 
dieſem leben vber die ſunder gehen. Alſo fehet an der zoꝛn 
gotts vnd ſeyn gericht vnd weret ewiglich. Es iſt aber die⸗ 
fer vers gleich dem Pſalm. xlij · da auch der Pꝛophet alſo 
ſpꝛicht / Alle deyne wellen vnd wogen giengen vber mich⸗ 

Vnd Jan 


Vnd Jona hat yhn villeicht ans dem felbigen pſalm geno⸗ 
men. \ 


Denn ich gedacht / ich were von deynen 
augen verſtoſſen / Ich wuͤrde deynen hey 
ligen tempel nicht mehꝛ ſehen. 


Da trifft die ſtraffe das dee Denn er wolte fur 
dem herrn fliehen / das er nicht gen Nineue gienge / das war 
feine ſunde vnd vngehoꝛſam. Nu filet er / wie er recht von des 
herrn angeſicht verſtoſſen mus fein / zur ſtraffe / das er nicht 
gerne hat / der zuuoꝛ nicht wolt bleiben fur gotts angeſicht 
durch ſeyne ſunde / Da hat yhm ſeyn hertz geklopfft vnd ge⸗ 
ſagt / Sihe da / ich meyne du haſt recht geflohen vnd biſt fer⸗ 
ne gnug vom herrn komen / da beyſt die ſunde zu gleich / vnd 
dꝛuckt auch die peyn. Es mag aber zweyerley weyſe عانق‎ 
den werden / das er von gottes augen verſtoſſen ſey / Auffs 
erſt leyblich / alſo / das ſeyn hertz beſchloſſen hat / er mifte ſter⸗ 
ben / vnd daran verzweyffelt / das er ymer mehꝛ ſolte widder 
zu land lebendig komen / vnd widder vnter ſeynem volck für 
Sott wandeln ym lande Iſrael / dauon er geflohen war / 
wie wyr dꝛoben gehoꝛt haben / das von dem angeſicht des 
herrn fliehen ſey geweſen / das er aus dem lande Iſrael flohe / 
darynnen Gott wonet vnd gotts dienſt war / wie denn auch 
offt ym andern buch der koͤnige geſagt wird / das Gott Iſ⸗ 
rael habe von ſeynem angeſicht weg gethan / vnd dꝛawet Ju 
da auch von ſeynem angeſicht zu thun / das iſt / aus dem lan⸗ 
de / da ſeyn woꝛt vnd dienſt war. Dieſen verſtand gibt das 
nach volgende ſtuͤck da er ſagt / Ich wuͤrde gen 


tempel nicht mehꝛ ſehen / nemlich / der zu Jeruſalem war / Da 
mit bezeuget er / das er ſey ym tods kampff geſtanden / vnd 
ſich gantz ergeben / er were des tods / Da iſt der glaube ynn 
groſſer not vnd angſt geſtanden / da iſt nicht viel ruffens zu 
Gott geweſen / ſondern eytel versweyffeln am leben. Vnd iſt 
nicht wunder / Wer ſolt des lebens a fall hoffen / ſo 

er ym tieffen meer / dazu ym walfiſch / verſchlungen vnd eer 4 
ſuncken war 

u andern geyſtlich / das er gefulet hat / als ſey er auch 
ewiglich von Gott verſtoſſen geweſt / vmb ſeynes vngehoꝛ⸗ 
ſams willen / wie die verdampten / gleich wie auch Dauid ym 
Pſalter offt ſolchen ſpꝛuch furet / als Pſal. rn. Ich ſpꝛac 
inn meynem zagen / ich byn von deynem angeſicht verwoꝛf⸗ 
fen. Ono ſolchs bꝛingt naturlich die ſunde ym gewiſſen mit 
ſich / ſonderlich ynn tods noͤten / Darumb hats gewislich Jo 
na auch ſo gefulet / vnd iſt alſo geſtanden auch ym kampff 
mit der verzweyffelung an gottes gnaden vnd barmhertzi⸗ 
ckeit / ehe denn er widder zum glauben iſt komen vnd geruffen 
hat / Da wird yhm ſeyn eyngefallen allerley exempel gottes 
zoꝛns / da er die ſunder geſtrafft hat / als Adam vnd Heua / 
Cain / die ſindflut / Sodom vnd Gomoꝛra. Das iſt auch der 
rechten ſtuͤck eyns von der helliſſehen pein / die nach dieſem 
leben vber die gottloſen komen wird / Vnd ſiheſt hie ynn den 
zweien ſtucken furgemalet / was die ſunder nach dieſem leben 
thun / dencken vnd machen / das da ſey / eytel tods angſt vnd 
not / zittern vnd verzweyffeln ewiglich. Aber zu ſolchem ge⸗ 
dancken vnd verzweyffeln iſt Jona komen aus dem / das er 
den zoꝛn vnd ſtraffe gottes leyblich vnd euſſerlich fulet / wie 
er yn die tieffe gewoꝛffen / vnd mit den fluten vmbgeben / mit 
wellen vnd wogen vberfallen ward / als er dꝛoben hat geſagt 
vnd noch weytter erzelet vnd ſpꝛicht. 


Denn waſſer vmbgaben mich bis an meyn 


leben / Die tieffe vmbꝛingete mich / Schilff 
bedeckte meyn heubt. 


Wie ſolt ich des lebens mich můgen verſehen odder troͤ⸗ 
ſten / mich waſſer vmb vnd vmb / als mitten om meer ges 
fangen batten / Vnd ſehilff ober mer ſtund vnd mich zu 
deckt: Das iſt ſo viel geſagt / Am rande vnd vfer des meeré 

vnd groſſer 


vnd groſſer feet oder teiche pflegt ſchilff vnd rhoꝛ zu wac 
ſen / Wer nu ym meer erſoffen if / der ligt vnter dem ſchil 
bedeckt / das iſt / vnter dem waſſer da ſchilff ynnen wechſt / 
Das alſo alles was ym meer vnd am meer vmb her iſt / 

yhn unter ſich / auch die erde am vfer / wie folget · 


Ich ſanck hynuntern zu der berge grunde / 
Die erde hatte mich verrigelt ewiglich. 


Denn alle meer / fee vnd tieffe waſſer ſtehen ynn gruͤn⸗ 
den ʒwiſſehen bergen / auff ebenem lande konnen fie nicht 
bleyben / So find nu der berge gründe / das tieffeſte tal vnd 
boden ym meer / da die berge vnden zu ſamen ruͤren. Solchs 
alles redet Jona / als eyner der ym meer erſeufft vnd vber ſich 
gedenckt odder als einer der eym zu ſihet odder nach denckt / 
der erſeufft / Denn fd er vber ſich gedenckt / ſihet er die waſſer 
wogen vber fich vnd zu beyden ſeytten das vfer / ſchilff vnd 
land odder erden / Weyl er denn vnter ſcheuſt vnd ſinckt / iſt 
yhm / als ſincke er zwiſſehen bergen zu grunde auff den boden 
hynab. Da hat yhn denn die erde verriegelt ewiglich / das iſt 
er denckt nicht anders / denn er muͤſſe da bleyben vnd konne 
nymer mehꝛ widder eraus komen / Denn gleich als eyner der 
ym thurm odder gefengnis bleiben mus / ſo die thuͤr vnd fen⸗ 
Ger verrigelt ſind / alſo mus auch der ym meer bleiben / wo er 
hynuntern ſinckt / So hat yhn die erde / das iſt / die berge / da 
das meer zwiſſchen iſt / verriegelt / das iſt / mit waſſer alſd ges 
fangen vnd verwaret / das er nicht kan aus komen. Da ſihe⸗ 
ſtu abermal / was Jona fur gedancken hat getrieben ym wal⸗ 
fifch - Eſſen vnd trinckens vnd alles dings iſt wol vergeſſen 
Alleyne ficht er mit toͤdlichen gedancken / Ja er verzweyffelt 
allerdinge am leben vnd iſt gantz des tods. Da iſt noch kein 
ruffen zu Gott. 

Aber du haſt meyn leben aus dem vers 
derben gefurt. HERR meyn Bott. 
o ij Hie wils 

Bie wills nu beffer werden / vnd wollen ander gedanck⸗ 
en komen / Da richt der glaube das heubt auff / vnd wil gewin 
nen Da laſſen ab die verzagten gedancken. Eben da ich am 
tieffeſten ym tod war / vnd am wenigſten hoffnunge / dazu 
unmöglich war / das ich leben (Ite / da kameſtu mit deyner 
macht vnd wunderwerck vnd fureteſt meyn leben aus dem 
tod vnd verderben. Alſo wenn der ſtrick am hertiſten helt / ſo 
bricht er / Darumb heyſt Gott ein nothelffer / das er denn 
hilfft / wenn alle ding versweyffele vnd vnmuͤglich ſind. Aber 
wie thut er / wenn er fo hilfft $ Hoͤre zu. 


Da meyne ſeele bey myr verzagte / gedacht ich 
an den herrn / Vnd meyn gebet kam zu dyr 
ynn deynen heyligen tempel. Ge, 


Zu erſt / gibt er gnade vnd geyſt / das hertz auffzurich⸗ 
ten / das es an gottes barmhertzickeit gedencke / vnd laſſe die 
gedancken vom zorn faren / wende ſich von Gott dem rich⸗ 
ker / zu Gott dem vater. Aber das iſt nicht menſchen krafft / 
Denn Jona ſprieht hie / ſeine ſeele habe bey yhm verzagt / za⸗ 
gen ſey yhr krafft vnd werck geweſt / Das er aber des herrn 
gedenckt / vnd beginnet zu gleuben / das iff nicht feiner ſeelen 
werck der geyſt vnd ſonſt niemand kan an den herrn geden⸗ 
cken. Wenn aber das geſchicht / das des herrn gedechtnis 
ung hertz kompt / da geht ein newe liecht auff / da blickt das 
eben widder her / da wird das hertz wid derumb kuͤne an ruf⸗ 
fen vnd zu bitten. So iſts denn auch gewislich erhoͤret. Das 
iſts / da Jona ym erſten vers ſagt / Ich rieff zum herren ynn 
meyner angſt vnd er antwortet myr. Hie hat nu der tod / 
zorn / ſund / helle vnd alles verderben ein ende / vnd wird alles 
vberwunden vnd verſchlungen durch den glauben auff got⸗ 
tes gute gegruͤndet. Ze 

Das er aber ſagt / Meyn gebet kam zu dyr emt deynen 
heyligen tempel / meynet er aber mal den tempel zu 27 ` 
MK Ki ei D 


da Gott wonete zu der zeit leyblich. Denn das volck Iſrael 


hatte das geſetze / das ſie nyrgent muſten anbeten / on wo got 
tes ſtete war / die er beſtympt vnd erwelet hatte / wie er ſagt 
Exo. xviiij. Wo ich meynes namens gedechtnis mache / da 
hin wil ich komen vnd dich fegenen. Alſo muſten auch alle 
die ym lande odder auſſer dem lande / wenn ſie beten wolten / 
yhr gebet dahin richten vnd yhr hertz hefften / an die ſtet / da 
Gott leyblich wonete / durch ſein wort. Auff das ſie keynen 
andern Gott anbetten / denn den / der vber den Cherubin ſaſs 
auff dem gnaden fuel. Dahin muſten alle gebet komẽ / Gleich 
wie nu zu vnſer zeit ym newen teſtament / alle vnſer gebet 
muſſen zu Chriſto komen / wilcher iſt vnſer gnaden ſtuel / das 
wyr auch keynen andern Gott widder wiſſen noch anbeten 
noch anruffen ſollen / on den / der emm dem menſchen Yhefis 
Chriſt wonet leyblich / Denn es iſt auch ſonſt keiner mehr 


Wilche aber ſich verlaffen auffeytelkeit vers 
geblich / Die laſſen barmhertzikeit faren. 


Im Ebreiſchen ſteht / Die laſſen yhre barmhertzickeit 
faren. Aber weil das emt Deutſchen laut / als rede er von der 
menſchen barmhertzickeit / die fie beweyſen ſollen / habe ich 
das wortlin (yhre) ausgelaſſen / vnd ſchlecht / barmhertzi⸗ 
ckeit geſetzt / das es deſte deutlicher were · Denn Jona redet 
von Gottes barmhertzickeit vnd guͤte / wilche iſt vnſer / das 
iſt / vns angebotten / verheyſſen vnd dar gelegt / gleich als 
wenn ich von Chriſto ſo ſagte / Wilche yhren dron. od⸗ 
der yhꝛen glauben / odder yhr Euangelion laſſen faren etc. So 
doch der keynes vnſer / ſondern alles Gottes allein iſt / der es 
gibt / Vnd doch vnſer heyſt / weil es vns iſt alles angebotten 
vnd furgelegt / das wyrs nemen vnd fur vnſer haben ſollen. 
Denn Jona ſtrafft mit diſem vers die vnuerſtendigen werck⸗ 
heyligen vnd heuchler / die nicht auff gottes gnade alleine, 
ſondern auff yhr eigen werck trawen / die ſelbigen / weil ſie 
| H | nicht wiſſen / 


nicht wiſſen / was glaube iſt / Sind auch noch nie ynn noͤten 
geweſt / das fie gelernt hetten / wo zu der glaube gut iſt / vnd 
wie gar gute werck da nichts helffen / Die ſelbigen weil fief 
bleyben / achten fie der gnaden geringe / vnd yhr eigen thun 
halten fie koͤſtlich. Aber Jona ſpricht hie / Es fey eytelkeit / das 
iſt auff Deudſch / Es iſt nichts vnd taug nichts für Gott / fur 
wilchem nichts gilt denn feine güte vnd barmhertzickeit / mit 
rechtem glauben gefaſſet vnd bekand / on alle werck vnd ver⸗ 
dienſt vns geſchenckt / Wilche ſich nu auff ſolche eytelkeit ver 
laſſen / das iſt vergeblich ( ſpricht er) das iſt vmbſonſt vnd 
verloren / Denn es hilfft ſie nichts / das yhr vertrawen odder 
verlaſſen ia ſo wenig AR als yhr thun odder eytelkeit / da⸗ 
rauff fie ſich verlaſſen. Hie mit ruret er ynn ſonderheit fein 
volck Iſrael / das ſich auff das geſetze vnd die werck verlies / 
das ſie das Euangelion odder gotts gnaden nicht alleine fa⸗ 
ren liſſen / ſondern auch verfolgeten / ſo fie doch yhr ſolt fein 
fur allen andern / als denen ſie verheyſſen war. 


Ich aber wil danckopffern / meyne gelübe wil ich 
bezalen dem HEER N / das myr geholffen "mg, 


Da ruͤret er abermal die Fäden mit yhꝛen opffern vnd 
wercken / als ſolt er ſagen mit dem. lr, Pfalm. Sie opffern 
ochſen vnd boͤcke / als geluͤſtet Gott ochſenfleiſeh vnd bocks 
blut / meinen doch fie habens wol aus gericht. Aber ich halts 
damit / das fur Gott / das danckopffer / das rechte opffer ſey / 
das man yhn lobe / pꝛeyſe vnd pꝛedige vmb ſeyne guͤte vns 
vnwirdigen geſchehen / wie hie Jona ſagt / das myr geholffen 
if. Jhene aber wollen viel meh: von Gott gelobt vnd gepꝛe⸗ 
digt ſeyn / als die mit yhꝛen wercken Gott groſſen dienſt vnd 
nutz geſchafft haben · Solch erkentnis der gnaden gotts / wie 
wol ſie Jona zuuoꝛ auch gehabt hat / doch hat er ſie nicht ſo 
reichlich gehabt / als er nu emm dieſem geſturm gelernet hat 
Denn hie greyfft er ia / das Gott keyne perſon noch me d 

Ä anſihet / 


anſihet / der ſo vnwirdigen ſundern hilfft / Voꝛhyn war 4 
na gar tieff darynnen / das Gott auch die perſon anſehe vnd 
werck / ſonderlich des volcks Iſrael / wie wol er auch noch 
nicht gar eraus iſt. : - 

Das er aber ſagt / Ich wil meyne gelübde bezalen / iſt 
nicht zuuerſtehen / das Jona etwas gelobt hat / Denn man 
lieſet ia nichts dauon / ſo zeygt ers auch nicht an vnter andern 
gedancken / die er ym walfiſeh gehabt hat / ſondern allein ſein 
gebet. Drumb muſſen wyr der (Ch, afft gewonen / das wo die 
lieben heyligen emt gemeyn von gelübd vnd bezalen reden / 
vnd nicht aus dꝛucken ynn ſonderheyt eyn eygens / Das da 
ſelbſt verſtanden werde das gemeyn geluͤbde / aller die gotts 
volck ſind. Da geloben wyr aber / das wyr keynen Gott mehꝛ 
haben wollen / denn yhn alleyne / dꝛumb heyſt ſoleh gelübd 
bezalen nichts anders / denn bekennen / loben vnd pꝛedigen / 
vnd alſo ehꝛen vnd dienen dem herrn / wie der. xlir . Pſalm / 
Opffer Gott das danckopffer vnd beʒale dem hoͤhiſten dey⸗ 
ne gelübde, Vnd pſalm. exv. Ich wil meyne geluͤbde bezalen 
dem herrn fur allem ſeynem volck. AIS wil Jona auch ſeyn 
gelübde bezalen / das iſt / den herrn pꝛeyſen vnd pꝛedigen als 
ſeynen eynigen Gott. Darumb das yhm geholffen iſt · 


Vnd der HERR ſpꝛach zum fiſch / vnd der 
ſelbige ſpeyet Jona aus ans land. 


Das iſt auff rechte ſchꝛifft weyſe geredt / als das Gott 
alle ding thut vnd macht / durchs ſpꝛechen odder woꝛt / wie 
Johan. I. Alle ding find durch das woꝛt gemacht / vnd on 
das wort iſt nichts gemacht / Vnd Pſalm. xxxiij. Er ſpꝛicht / 
fo geſchichts / Er gebeut / ſo ſtehts da. Alſo hat der Dich nicht 
muſſen Jona verdewen / vnd die natur des fiſſehs hat da 
nicht alleyne muſſen ſtille halten von yhꝛer gewonlichen wir⸗ 
ckunge vnd dewunge / ſondern hat auch muͤſſen die ſpeyſe 
widder geben / dazu ans land tragen / vnd vnuerſeert aus ſpey 

J en / Das 


en / Das alſd eytel groſſe wunder Gott an dem Jona wirckt. 1 


Da iſts alles vmbgekert / Was voꝛhyn zum tode dienet / mus 


zum leben dienen / Da mus der fiſſch / der voꝛhyn des tods ges 
zaw war / des lebens gezaw ſeyn / Vnd mus Jona durch den 


zum leben komen / durch wilchen er zum tod gefangen vnd ge 
furt ward. Das meer mus auch rawım geben / vnd feinen gaſt 
gehen laſſen ans land / Hie halten der berge gründe nicht 
mehꝛ / der erden riegel find weg / der ſchilff deckt nicht mebt, 
eto, Das iſt alles vnſer troſt vnd zuuerſicht / auff das wyr ler⸗ 
nen Gott trawen / bey dem es gleich iſt / tod vnd leben / vnd fo 
leicht / als ſpiele er damit / wenn er eyns gibt vnd das ander 
nympt / odder eyns vmbs ander wechſelt / Aber uns find es 
groſſe vnmuͤgliche ding / daran er vns ſeyne macht vnd kunſt 
beweyſet / wie der. cüij. Pſalm ſagt. 


Das dꝛitte Capitel. 


Vndees geſchach das wort des HERR sum 
andern mal zu Jona ynd ſpꝛach / Mach dich auff 
vnd gehe ynn die gro ffe ſtad Nineue. 


Dis wird dꝛumb geſchꝛieben / das wyr mercken / wie ni⸗ 
chts furzunemen iſt on gotts wort vnd befelh / Denn der erſte 
befelh gotts war zu nichte woꝛden durch Jonas vngehoꝛ⸗ 
ſam / Darumb wo es Gott nicht von newes bette gepotten / 
bette Jona nicht gewuſt / ob ers thun ſolte / Ja es ſolte yhm 
wol gangen ſein / wie es den kindern Iſrael gieng Nu. FU, 


die auch zum erſten nicht wolten ſtreytten aus gotts befelh / 


darnach wolten fie von yhn ſelbſt / vnd wurden dꝛuͤber gez 
ſehlagen. So gar iſts nichts vnd eytel vnrecht / was mens 
feben aus eygener wal vnd freyem willen / on gotts befelh 
vnd wort / furnemen. Ober das wird bey dieſem andern bes 
felh / das hynzugeſatzt / das er pꝛedigen ſolle / was yhm Gott 
befelht / das alſo beyde das ampt vnd des ampts woꝛt / mus 

ynn göttlichen 


ynn gottlichem befelh gefaſſet i gebets denn auch 


wo ſie lauffen on Gotts be⸗ 


ſchaden / wie ſolche ſtuͤcke alle beyde auch Jeremia leret vnd 
ſpꝛcht / Sie lieffen / vnd ich ſandte fie nicht / Sie predigeten / 
vnd ich befalh yhn nichts. Die zwey ſtücke las dyr geſagt ſein ⸗ 
der du pꝛedigen ſolt / vnd mercke ſie wol / ſie gelten dyr vnd 
dem volck das du lereſt die ſeelen. Alſd hat auch Petrus die 


zwey ſtuͤcke gefaſſet. So yemand redet / das er rede Gotts 


woꝛt / So yemand ein ampt fuͤret / das ers thu aus gottes ver 
mügen/auff das er gewis ſey / das beyde das woꝛt vnd ampt 
gottlich / vnd von Gott befolhen ſey / Denn es iſt beſchloſſen / 
Er ſpꝛicht fo geſehichts / durch ſeyn woꝛt ſollen alle ding ge⸗ 
ſchehen Joh · i. Darumb alle pflantzen / die nicht der vater 
pflantzt / werden ausgereutet / Denn ob ſie wol gepflantzt 
werden vnd auffgehen / ſo komen ſie doch nicht zur frucht. 
Alſo menſchen thand gehet wol an vnd thut ſchaden / aber 
ſie enden das nicht / das ſie wollen / ſondern vergehen doch zu 
letzt mit yhꝛem thand wenn fie ſchadens gnug gethan haben. 


Vnd Nineue war eyne ſtad Bottes 
dꝛey tage reyſe gros. 


Warumb heyſt er Nineue eyne ſtad gottes: War doch 
daſelbſt nicht der gotts dienſt / tempel odder pꝛopheten. Jeb 
halt ſie heyſſe darumb alſo / das ſich yhꝛ Gott ſo an nympt⸗ 
vnd nicht verderben wil / ſondern ſoꝛget für ſie / ſchickt yhꝛ ey⸗ 
nen EE das er yb: ſehone / Darumb wird freylich 


die ſtad den rechten Gott vnd ſchepffer hymels vnd erden ge 


gleubt haben / So hat er auch gewuſt / das ſie ſeynen Pꝛophe⸗ 
hören / vnd ſeyn wort an nemen vnd ſich beſſern wurden 7 
Gleich wie die ſehꝛfft auch ſagt vom Naeman zu Syrien / 
das Gott durch yhn dem land Syrien halff / Ont den koͤnig 
zu Babylonien Nebucad Nezer auch ſeynen knecht nennet⸗ 

Ji Damit er 


recht vnd bꝛinget frucht / Son 
felh / odder pꝛedigen anders denn Gotts woꝛt / die thun eytel 


Damit er anzeygt / wie er auch fey der heyden Gott / vnd nicht 
di der O Gott / ſondern babe vnter den heyden auch 
die ſeynen. : 3 
Das die ſtad aber drey tage reyſe gros ſey / verſtehen 
etliche alſo / das fie ym ringe fo weyt vmbfangen fey gemet, 
das man ynn drey tagen habe mugen vmbher gehen · Die laſſe 
ich yhre meynunge haben / Es muͤſte myr aber ein eben ſtedlin 
ſeyn / das zwolff odder funffzehen Deudſche melen ynn der 
ring mauren hette / Denn die were wol funff odder ſechs mey⸗ 
len lang vnd breet, Ich verſtche es alſd / Das Nineue fey ſd 
gros geweſt / das man ynn drey tagen ſie habe durch gehen 
mugen ynn allen gaſſen / doch nicht fer lauffen / ſondern wie 
man auff der gaffer gehet mit muſſen. Denn hernach ſpꝛicht 
er / Jona {ty eine tage reyße weyt hynein gangen vnd habe ge⸗ 
predigt / Das acht ich ſey ein ort vnd ſtrich / den man ym tage 
mocht durch ſpaciern · Dazu hilfft das woꝛt Mahalach tran 
ſitus/das heyſt ein gang / wie man ynn der ſtad hyn vnd wid 
der vmb gehet gleich wie Moſes ſpꝛicht Exo. rg. Der herr 
ſey ynn der nacht ynn Egypten gangen / vnd alle erſte geburt 
eſchlagen / Der ſelbige gang iſt nit ein ſchnur gleicher durch 
aufft / ſondern eem vmbgang hyn vnd widder geweſt. Eyn 
ander halte was er wil. 


Vnd pꝛedigt vnd ſpꝛach / Es ſind noch 
vierzig tage / ſo wird Ninene vmbgekeret. 


Eyne tage reyſe weyt geht Jona vnd pꝛedigt / Wie viel 
kage aber er habe zu bꝛacht / bis er den oꝛt vnd ſtrich bepꝛedi⸗ 
get habe / iſt vnbewuſt. Die pꝛedigt iſt auch Fürglich ange⸗ 
zeigt / was er geſagt habe / Nemlich / Nineue wird vber vier⸗ 
tzig tage vmbkeret werden. Er wird on zweyffel nicht alley⸗ 
ne dieſe woꝛt gered haben / ſondern hat fie muͤſſen aus ſtreich⸗ 
en / warumb ſolcher zoꝛn gottes vber fie kome / vnd was für 
bosheit ynn der ſtad fey / vnd wie man ſolte frum ſeyn⸗ 2 
ü was dazu 


was dazu gehdꝛet / Gleich wie man noch ehnt / das man eme 
pꝛedigt kurtz ynn eyner ſumma faſſet vnd ſpꝛicht / Er hat von 
der ſunden gepꝛedigt / Er hat von der meſſen gepꝛedigt. 


Da gleubten die leute ʒu Nineue vnd lieſſen 
pꝛedigen man ſolte faſten / vnd zogen ſeck 
an beyde gros vnd klein. 


Ich meyne das eytel heyligen ſind ynn der ſtad geweſen / 
das ſie Jona billich eyne ſtad Botts nennet / Denn zeyge myr 
eyne ſtad mehꝛ ynn der weyten welt / die yhꝛ ſey zu gleichen / 


wenns auch gleich die heylige ſtad Jeruſalem were. Denn 


ſihe ſie doch an / Jona hat nur eyne tage reyſe gepꝛedigt / vnd 
ſie haben yhn nicht alle gehoͤꝛet / vnd bekeren ſich doch alle / 

eruſalem haben me muͤgen / widder Chriſtus noch alle apo⸗ 

eln noch Propheten / durch yhꝛ woꝛt vnd wunder dahyn 
muͤgen bꝛingen / ob ſie gleich lange damit vmbgangen vnd 
durch vnd durch gepꝛedigt haben / das Gott auch hie moͤcht 
ſagen / wie Chꝛiſtus Matt oam. vom heubtman ſagt / Ich ha 
be ſolchen glauben nicht funden ynn Iſrael. Ja zu Jona zey⸗ 
ten war Iſrael vnd Jeruſalem faſt boͤſe / da Nineue frum 
wird. Wie wol ob Jeruſalem des gleichen gethan hette / als 
zun zeyten Dauid / Salomo / Ezechia / Joſia / were es doch 
nicht ſolch wunder / weyl fie gotts geſetz / ſo viel Pꝛopheten / 
fo viel gottfurchtiger koͤnige / furſten / pꝛieſter vnd ander treff 
liche leute hatten / die teglich trieben vnd anhielten · Aber zur 
zeit Jona iſt Nineue die beſte vnd groͤſte ſtad auff erden vnd 
hat keyne gleiche. 

Dieſen oꝛt des pꝛopheten Jona pflegen die ſophiſten 
auff die werck zu ziehen / vnd ſagen / da da ſiheſtu / das Gott 
die werck anſihet vnd die Nineuiten dadurch gnade erwer⸗ 
ben / ob ſie wol heyden vnd vngleubig ſind / der frey wille kan 
ſich wol zur gnaden mit wercken bereyten. etc. Hie antwoꝛte 
ich / Solchem geſchwetz iſt Jona zung: komen / da er zu erf: 

J j ehe er 


— — — 

ehe er die werck erzelet / der Nineuiten glauben pꝛeyſet / vnd 


ſppꝛicht / Die leute zu Nineue gleubten an Gott, E Ton 

ch konnen fie feyn vberhuͤpffen / vnd vns die werck zeygen, 
Item Jona nennet Nineue eyne ſtad gotts. Eyne ſtad got⸗ 
tes ſeyn vnd an Gott gleuben / leſt warlich nicht zu / das der 
freye wille habe dieſe werck gethan / ſondern gotts gnade vnd 
der glauben haben ſolchs gethan / Vnd vmb ſolcher fal. 
vnd glaubens willens / haben ſolche werck Gotte gefallen. 
Denn ſie haben damit euſſerlich yhꝛen glauben vnd die gnade 
vym hertzen beweyſet / was fur frucht Jona durch ſeyne pꝛe⸗ 
digt hat geſchafft · Was ſolt aber nicht Gotte gefallen / wo 
glaube vnd gnade zuuoꝛ iſt em hertzen / ſo auch die ſunde 
nicht ſchaden / ſo noch vbꝛig bleiben ¥ 


Vnd merce das fie ettliche ſtuck thun / die but Gott 


nicht befilhet / vnd ſie doch Jona erzelet / als das ſie faſten 


vnd ſecke anziehen · Was fraget Gott nach dem faſten vnd 
ſecken ? Er wil das hertz haben vnd das gantze leben veren⸗ 
dert / Gott hat fie auch nicht durch Jona gefoddert von 
yhn / ſondern alleyne / das fie von yhrer boſsheyt lieſſen · Nu 
mag eyner wol ynn ſecken gehen vnd faſten / vnd dennoch 
eyn ſchalck ynn der haut ſein / wie die munche ſind ynn yhꝛen 
kappen. Derhalben er auch hernach nicht das faſten noch die 
ſecke pꝛeyſet / ſondern das fie ſich bekeret hatten (ſpꝛicht er) 


von yhꝛen böfen wegen. Sie haben aber ſolchs gethan aus 


alter gewonheit / wie ſie es von yhꝛen voꝛvetern gelernt ha⸗ 
ben / die ſich alſo fur Gott mit ſecken vnd faſten gedemütigt 


haben · Eben das ſelbige iſt auch dauon zu ſagen / das fich der 


koͤnig mit ſeynen furſten ynn die aſſchen ſetzt / vnd ſo nerrifch 
ding gebeut / das auch die thiere vnd das viehe nicht eſſen 
noch trincken ſollen / dazu auch ſecke anziehen / vnd zu Gott 


ruffen. Wer hat ebe gehoꝛt / das vnuernunfftige thiere / ſollen 


faſten / ſecke anʒiehen vnd zu Gott ruffen ? Fragt Gott auch 
nach ſolchem thun der thiere; S 
Es alt 


N Es gilt freylich bey Gott der thiere faſten vnd ſecke | 


hertz vnd demuͤtig erſehꝛocken gewiſſen / thut auch wol nerri⸗ 
{ober ding / damit es beweyſe / das es [ein ernſt ſey / Vnd wo es 
muͤglich were / ſo zwunge es auch ſteyn vnd holtz zu trawꝛen 
vnd alle creaturn mit yhm zu weynen / vnd dennoch ſich oir 
cken lieſſe / es were nicht gnug . Denn es iſt vnſpꝛechlich vnd 
vnbegreyff lich / was fur eyn ernſt iſt vmb ein recht rewiges 
hertz / Das meint / es ſolle aller welt ſo zu mut fein vnd thun / 
wie es thut / Das wol S. Paulus ſagt / das ſufftzen des geyſts 
fey vnausſpꝛechlich Ro. viij. Ono Dauid Pfalm. xxxi. ſpꝛicht 
er habe gebꝛuͤllet wie ein lawe / fur ſufftzen feines bergen / das 
iſt / ſeine rewe vnd ſufftzen ym herzen war ſo gros vnd gewal 
tig / das eraus bꝛach mit heulen vnd weinen ſoͤ grewlich / als 
hoͤꝛet eyner eynen zoꝛnigen lawen bꝛuͤllen. Wenn nu Gott 
ſolchen ernſt ſihet / ſo hat er gnug / vnd leſt yhm auch ſolche 
nerriſche dinge alle wol gefallen / die er ſonſt nicht anſehe wo 
folcher ernſt nicht iſt. Darumb hat Jona fürwar der Nine⸗ 
uiten rewe vnd buffe / meyſterlich vnd gewaltiglich ausge⸗ 
ſtrichen / als die hefftig / ernſt vnd thettig geweſt iſt 


Wollen nu die ſophiſten hie rhuͤmen die werck / das die 
fur Gott gelten / wollen wyr nicht weren / Aber ſie ſchawen 
dꝛauff / das fie den ernſt auch rhuͤmen / aus wilchem ſolche 
werck geſehehen / Denn ſo fie die werck alleyne mit gedancken 
an ſehen vnd an nemen / on ſolchen ernſt / wie die angenome⸗ 
ne weyſe find ynn kloͤſtern vnd kirchen / ſonderlich emm der 
faſten vnd marterwochen / fo finds fürwar eytel narren 
werck / als wenn man die thiere hieſſe faſten büffen vnd beten / 
on buſſe der menſchen / Damit man nichts ausricht / denn das 
man gottes ſpottet vnd groͤſſern zoꝛn anrichtet. Darumb 
weyt weyt von ſolchen wercken / odder mit ernſt furgeno⸗ 
men. Solchen ernſt aber gibt nicht der freye wille oder fe 

krafft / 


eben ſo viel als der menſchen faſten vnd ſecke / Vnd widder 3 
umb der menſchen ſo viel als der thiere· Aber ein furchtſam 

krafft / ſondern der glaube aus des heyligen geyſts krafft. 
Denn wyr ſehen auch hie / das es die Nineuiten / bey den tollen 
wercken nicht laſſen bleyben / ſondern vber das faſten vnd 
ſehꝛeyen der thiere / greyffen fic die rechten ſtück an vnd gebie⸗ 
ten / eyn iglicher ſolle fich bekeren von ſeynem béiert wege vnd 
vom freuel ſeiner hende. Man wil ia viel die werck rhuͤmen / 
vnd laſſen anſtehen das dabey ſtehet / nemlich / das man ſolle 
frum werden / auff das fic alleyne ſpꝛew on koꝛn / vnd die huͤl⸗ 
fen on ſafft / die fehalen on kerne opffern / vnd Gott yhꝛ nare 
vnd ſpot vogel ſey. Las ſie voꝛ frum werden vnd die werck 
thun die ſie rhuͤmen / darnach ſol ſich der hadder wol felbft 
legen. Aber nu had dern fie vmb gute werck / der fie keyne ges 
dencken zu thun / konnen auch nicht / wollen doch ymer da⸗ 
non plaudern vnd meyſter dꝛynnen ſeyn. 


Secke an tbe iſt auff Ebꝛeiſch gered / das es heyſt ges 
ringe kleyder anthun / vnd on allen ſchmuck daher gehen / wie 
die thun / ſo leyde tragen / vnd muſſen nicht ſo eben melſeck 
odder ſacktuch tragen / wie Jeremia ſpricht / Ich wil dem hy 
mel ſack an zihen / das iſt / tunckel vnd mit wolcken finſter 
machen / Vnd ynn Apoca. vi. ſpꝛicht er / die ſonne fey worden 
wie eyn haryn fach. Alſd zihen hie die thiere auch ſecke an / 
das iſt / fie muͤſſen mittrawꝛen vnd ſawꝛ ſehen. Gleich wie 
auff Ebꝛeiſche weyſe / bꝛod vnd waſſer / heyſt eſſen vnd trin⸗ 
cken / Vnd ynn der aſſchen ſitzen / heyſt ſich ernyder ſetzen / 
nicht hoch faren vnd ynn ehꝛen daher gehen / Nicht das ſie 
ſo eben hetten muͤſſen eytel bꝛod vnd waſſer bꝛauchen / vnd 
ynn der aſſchen fur dem offen odder auff oem. berde ſitzen / 
Sondern weyl kein geringer ſpeyſe iſt / denn waſſer vnd bꝛod / 
vnd keyn geringer kleyd / denn ſacktuch / vnd keyn geringer 
ſtet / denn aſſchen / wird damit allerley geringe ſpeyſe / kleyder 
vnd ſtette / gewand / wie Eſaia von Babylon ſagt / Ernyd⸗ 
der Babylon ernydder / ſetze dich ynn die aſſehen ` 


Wer 


Wer weys? Bott moͤcht ſich keren vnd rewen.etc, 


Da redet der koͤnig / als zweyfel er vnd ſey nicht gewis / 
das gott gnedig ſeyn wolle / wilchs doch der glaube foddert / 
odder iſt nicht glaube. Aber er zweyfelt nicht / ſonſt bette er 
ſo nicht gethan vnd ſich ſo nicht geſtellet / Denn zweyffeln 
rufft nicht zu Gott / vnd wendet nicht ſolchen ernſt fur. Es 
geht alſo zu / das eyn recht rewig hertz / fur furcht em kampff 
ſtehet vnd ficht mit dem verzweyffeln / vnd hat noch nicht 
gewonnen / darumb redet es / als ſey es vngewis / Aber ynn 
der warheyt / ſo lauts nicht anders / denn als ſey es noch nicht 
hyndurch / ſondern ſticke ynn der erbeyt vnd not. Wenn nu 
keyn glaube da were / ſo hielte es nicht ynn ſolcher erbeyt vnd 
not / Darumb ſind dieſe woꝛt viel mehꝛ zeichen / das glaube 
da ſey / aber eyn ſolcher glaube / der yn furcht ſtehet vnd ficht / 
vnd doch gotts gnaden fur augen hat / wie er hie ſpricht / 
Gott mocht ſich keren vnd rewen etc. Das iſt / es iſt ia noch 
guͤte dahinden / vnd nicht eytel zorn. 


Es iſt nicht not hie die ſpitzigen frage zu handeln / wie 
ſich Gott kere vnd rewe / vnd las yhm leyd werden / ſo er doch 
vn wandelbar iſt / damit ſich etliche hoch bekuͤmern / vnd mas 
chen yhn ſelbs ſchweer ding dꝛaus · Da Loft uns viel mehr auff 
ſehen / wilch ein treff licher glaube ynn den leuten geweſt iſt / 
Die nicht alleyne das gleubten / das Jona pꝛedigt / wie die 
ſtad wurde vnter gehen / Sondern auch gottes gnaden ſich 
thuͤren vertroͤſten / wie wol ſie dauon keyne verheyſſunge von 
Jona hoͤꝛen / ſondern alleyne die dꝛewe woꝛt / Das erfte ſtuͤcke 
iſt gros / das ſo eyne mechtige ſtad vnd koͤnig ſo bald erſchꝛe⸗ 
cken / vnd ſich ſo hoch furchten fur Gott / vnd ſo tieff de⸗ 
muͤtigen / von eynes mannes eyniger pꝛedigt / vnd nicht den⸗ 
cken / warumb fie für allen andern ſtedten ynn der welt © _ 
eben muͤſten [under vnd ver dampt ſeyn. Wie ſteyff ſtund So 
dom vnd Gomoꝛra widder Loth? Wie feſte hielt Pharao 

A wid der 


widder Moſen vnd Aaron Wie verſtockt bleyb Jeruſalem 
widder Chꝛiſtum vnd die Apo fel $ Wie tobete vnd wuetete 
Koma widder die Chaiften allzumal : Wie trotzig find noch 
itzt Furſten vnd Biſchoff widder das Euangelion ?; Es iff 
furwar die ganze welt eytel buben / ia teuffel gegen dieſe leute 
zu Hineue / vnd fie eytel engel gegen die welt. 


Das ander ſtuͤcke iſt noch groͤſſer / das fie ynn ſolcher 
furcht vnd angſt nicht verzagen / vnd haben doch keyne ver⸗ 
heyſſunge · Lieber woran halten fie ſich / das ſie nicht verzwey 
ffeln Sta viel pꝛopheten / ſo viel Apoſtel / ſo viel ſchꝛifft / ſo viel 
bucher /pꝛediger vnd troͤſtlicher woꝛt haben wyr / vnd konnen 
dennoch nicht wol Gott trawen / Das vnſer reichtum mm 
gotts woꝛt / wol moͤcht ein meer heyſſen / gegen eym troͤpff lin 
das ſie gehabt haben / Denn ſie haben ia nichts mehꝛ koͤnnen 
haben / on das eynige woꝛt / Das Gott hymel vnd erden ge⸗ 
ſchaffen habe vnd rechter Gott ſey / das iſt / das er gütig vnd 
gnedig ſey / Solch ſtuͤcklin machen fie yhn ſo treff lich nutze 
Zu yhrer ſelickeyt / vns beyde Juden vnd Chꝛiſten zu allen Cha 
anden / die wyr vns {© reichlichs vberfluſs em Gotts wort 
nicht konnen die helfft {© nutze machen / Darumb fie auch 
Chrꝛiſtus Math. xij. den Juden vnd ons allen auffruckt vnd 
ſpꝛicht / Die leute zu Hineue werden aufftretten am iungſten 
gericht vnd dis geſchlecht verdamnen / Denn ſie buͤſſeten 
durch die pꝛedigte Jona / Vnd ſihe / hie iſt mehr denn Jona. 
vnd das nicht vnbillich / weyl wyr nicht die helffte des ern⸗ 
ſtes fur wenden / mit ſo viel tauſent dꝛawen vnd verheyſſun⸗ 
gen Gottes vermanet / da die Nineuiten aus eynem dꝛaw 
woꝛt erſchꝛeckt / on eyniche verheyſſunge getroͤſtet / ſo reichen 
glauben beweyſen. Aber es gehet ſo zu / Wo wenig gotts woꝛt 
ift / da iſt gros hunger vnd ernſt darnach / Wo es vberflüffig 
iſt / da iſt man ſeyn vberdꝛuͤſſig vnd verachtet es. 

Da ſahe Bott yhꝛe werck an / das fie ſich 
bekereten von yhꝛem boͤſen wege. etce. 
Hie / Hie 


Sie / Hie / werden die werck gepꝛeyſet / Was wollen wyr 
da widder (agent ; Hie haben die werckheyligen gewonnen. 
Ja feyn gewonnen / Sihe auff den tert / Er ſpꝛieht / Gott {abe 
yhꝛe werck an / das iſt / ſie gefielen yhm wol / Aber was waren 
es fur were? با‎ Er deutet fie ſelbſt vnd ſpꝛicht / Sie kereten ſich 
von yhꝛem boſen wege. Solche werck thu vnd lere / ſo gonnen 
wyr dyr nicht alleyne den rhum der werck / ſondern wollen 
fic helffen rhümen / Von boͤſen wegen ſich keren / iſt nicht eyn 
geringe werck/Es begreyfft nicht ynn ſich faſten vnd ſecke / 
ſondern gleuben an Gott von hertzen vnd den nehiſten lieben 
als ſich ſelbs / das iſt / es foddert den gantzen menſchen / frum 
vnd gerecht / beyde ynnerlich vnd euſſerlich / an leybe vnd ſee⸗ 
le / Denn Gott foddert den gantzen menſchen vnd mag der 
helblinge vnd heuchler nicht. 


Das vierde £apitel. 


Das verdꝛos Jona faſt ſeer / vnd ward 
zoꝛnig vnd bettet ʒum HER RI. etce. 


Das iſt myr yhe fur war / eyn wunderliche / ſeltzamer 
heylige / der da zurnet / das Gott den ſundern gnedig iſt / vnd 
gonnet yhn keyn guts / ſondern eyttel vngluͤck widder die 
art der liebe / wilche auch den feynden alles guts wundſcht 
vnd thut / Vnd das noch mehr iſt / das er ſolchs thut / nach 
dem er den groſſen ernſt goͤttlichs willens erfaren hatte ym 
meer vnd walfiſſehe. Dazu leſt er noch nicht abe / da yhn gott 
dꝛumb ſtraffet / das er vnbillich zurne / On ſtehet doch da⸗ 
neben auff ſolchem groſſen glauben / das er Gott vmb den 
tod bittet / vnd wil nicht leben / Wilches er nicht kunde bitten 
wo er nicht gotte auffs aller hoheſt vertrawet hette / Was 
wollen wyr hiezu ſagen $ Wie kan ſolcher glaube vnd ſolehe 
vntugent bey eynander ſtehen ꝛ hie ſolte man fragen / da were 


iB an · Leucken mügen wyr nicht / das Jona vnbillich zur⸗ 
A net vnd 

net vnd vnrecht thut / weyl Gott yhn darumb ſtrafft 7 beyde 
mit woꝛten / mit that vnd mit eym zeychen der wilden ruben / 
So muͤſſen wyr auch bekennen / das er fey ym glauben vnd 
Gott angeneme geweſt / weyl Gott ſo freundlich mit yhm 
redet / vnd eyn zeychen gibt / vnd ſich ſtellet wie eyn menſch / 
der mit ſeynem neh iſten freundlich redet vnd handelt. 


Vnd wenn yhm ſolchs alles were zu ſchencken / ſo iſt 
doch das ia vber die maſſe / das er gleich ſeynen erſten vnge⸗ 
hoꝛſam vnd flucht / daruber er fd grewlich geſtrafft iſt / aller 
erſt wil billichen vnd verteydingen vnd die ſchuld Gottes 
guete zu rechen / da er ſpꝛicht / Ach herr das iſts / das ich ſagte / 
da ich noch ynn meynem lande war / darumb ich auch wolte 
zuuoꝛ komen / auffs meer zu fliehen. etc. Was iſt doch das an⸗ 
ders geſagt / denn ſo viel / Ich thet recht daran das ich flohe 
vnd nicht hieher wolte / vnd iſt deyner guete ſchuld / iſt ſchuld 
da Was ſucht Jona damit: Troster nicht Bottes Ringet 
er nicht darnach / das er auffs new emt tauſent meer vnd wal 
fiſſche gewoꝛffen werde / als der widder gotts guete murret 
vnd ſich ſelbſt rechtfertiget?; Wenn ſolchs Saul odder etwa 
eyn ander thet / was ſolt hm wol begegenen : Solten werck 
bey Gott gelten odder entgelten / fo mifte Jona hie ynn abs 
grund der hellen faren / als der mit ſeynem zoꝛn widder glau⸗ 
ben vnd liebe gantz halſtarriglich tobet / Denn Gotts guete 
ſehuldigt er / vnd vergonnet ſeynem nehiſten gnade vnd alles 
gut / Sind das gute werck ia iſt da nicht alle vntugent / was 
iſt denn vntugent : Ich wuͤſte fehier nicht / was ich hie ſolt 
antwoꝛten. : 

Das erſte iſt aber / das wyr hie mercken / wie gar wun⸗ 
derlich Gott om ſeynen heyligen iſt / auff das niemand leicht 
fertig ſey / yemand vmb eyniches wercks willen zu richten od⸗ 
der zu verdamnen / Das werck mag böfefeyn vnd iſt auch bé 
ſe / noch ſol ich die perſdnen nicht verachten odder verwerf⸗ 


fen / Denn ſo wyr hie Jona an ſehen / ſo iſt warlich ſeyn werck 
vnrecht / 


vnrecht / als das gott ſelbſt ſtrafft / Noch iſt er das liebe kind / 
vnd redet mit Gott fd frey / als furchte er ſich nichts fur yhm / 
( wie es auch war iſt) vnd trawet yhm als eynem vater. Das 
ander / das wyr lernen / wie Gott ſeyne liebe kinder leſt / gute / 
groſſe / grobe ſtůcke narren vnd feylen / wie Chꝛiſtus auch mit 
den Apoſteln thut em Euangelio. zu troſt allen gleubigen / ſo 
zu weylen ſundigen vnd fallen. Das dutte / das wyr ſehen / 
wie gar / freundlich / veterlich vnd lieblich Gott mit denen 
handelt vnd vmbgehet / ſo yhm vertrawen ynn noͤten / wie 
lieb der vater wird nach der růten vnd ſtaupe / als die Epiſtel 
zu den Ebꝛeern ſagt / das die zucht die allerlieblichſten frucht 
bringt / denen die dꝛynnen geubt werden Denn hie ſiheſtu / 
mus das gar nichts ſchaden noch zur ſunden gerechnet wer⸗ 
den / das doch warhafftig ſunde vnd ſtreff lich iſt / Sondern 
iſt eyne tegliche kindes ſunde / die der vater williglich vnd gů⸗ 
tiglich tregt. Aber mit den gottloſen gehet er nicht ſo vmb / 
fie konnen ſich auch nicht dreyn ſehicken⸗ ſondern werden 
gantz vnd gar zu frech vnd zu wilde/ wo fie fulen / das Gott 
gnedig iſt vnd ſchonet / gerade als ſolt er auch yhꝛ gottlos 
weſen yhm gefallen laſſen odder dulden. 


Es iſt aber nicht wunder / das Jona nicht wil den Zeg? 
den gotts gnade goͤnnen / Denn rechen du ſelbſt / Es war bey 
den Juden eyn beſtendiger glaube / das alleyne Iſrael Gotts 
volck were / wie ich dꝛoben auch gemeldet habe / vnd alle hey⸗ 
den vnter gotts zoꝛn / wie der vers Pſalm. lxxviij. lautet / err 
ſehütte deynen 3010 ober die heyden die dich nicht kennen / 
vnd vber die koͤnigreiche die deynen namen nicht anruffen. 
Darumb ſtunden fi dꝛauff / das keyn menſch ſolt gotts gna⸗ 
es geſetze an ne⸗ 


den teylhafftig werden / er müfte zunoꝛ Mo 
vnd erſten Chꝛi⸗ 


men vnd Jive werden / Denn es die Apo 


ſten auch nicht anders verſtunden / wie Luca Act. viij.ſch⸗ 
reybt / das ſie vmb her giengen vnd pꝛedigeten das Euange⸗ 
lion niemands denn den Juden alleyne / vnd zůrneten mit S. 

1 A ü Petro / 


e 

petro / das er den Heyden hatte gepꝛedigt Act. x. vnd. x. Vnd 

iſt Jona nicht von den Juden dꝛumb verfolget odder getoͤd⸗ 
tet / das er zu Nineue pꝛedigt den Heyden vnd Nineue eyne 
ſtad Gotts nennet / ſo ſols eyn gros wunder ſeyn / Denn es 
war den Juden vnleydlich / das eyn volck Gottes ſolt etwa 
ſeyn vnd nicht Moſe geſetz haben vnd halten / wie hie die Vt 
neuiten von Jona gepreyſet werden. Was muͤſſen die itzt vnd 
allezeyt warten / die da leren / Es {eyer etwa Chuffen vnd muͤ⸗ 
gen Chꝛiſten ſeyn / die doch des Bapſts geſetz vnd ewe, 
er kirchen weyſe vnd gepot nicht haben noch halten! Alzu⸗ 
mal Ketzer Ketzer vnd verbꝛand. : a 


Vnd moͤcht wol ſeyn / das dis fey die rechte vꝛſache / war⸗ 
umb Jona nicht wolte gen Nineue vnd noch murret / das fie 
nicht vntergehet / vnd lieber tod were / denn das er das ſehen 
ſol / das yemand gotts gnade kriege vnd Gotts volck werde / 
on geſetze Moſi vnd der Juden weyſe. Was iſt das anders / 
denn eyne ſehande dein volck Iſrael / als die vnnoͤtige vnd ver 
gebliche geſetze haben / ſo wol on die ſelbigen die menſchen mit 
gen ſelig werden? Solten fie hie nicht {agen ?; Was machen 
wyr denn mit ſo groſſer mühe vnd erbeyt / ſo dieſe letzten nur 
eyne ſtunde erbeyten / vnd kriegen gleichen lohn mit vns / die 
wyr des tages hitze vnd laſt tragen / wie ym Euangelio Rebe 
Solt das nicht febele augen machen? Solten fie nichts beſ⸗ 
fer ſeyn? Solten ſie nichts meh: kriegen? Eben fo gehets hie 
auch zu / das die Nineuiten gnade erkriegen on geſetz vnd 
pꝛopheten / Vnd die Juden mit yhꝛer groſſen erbeyt ym ge⸗ 
ſetze / nichts meh: kriegen denn ſie / ia auch zu letzt der gentz⸗ 
lich feylen vnd mangeln / da ſie mit yhꝛem murren vnd ſchel⸗ 
ſehen / etwas beſſers wollen denn das Euangelion haben, 
vnd den heyden nicht gonnen wolten Chꝛiſten zu werden. 

Solchs hat muͤſſen Jona gantz vnluſtig machen / als der 
Plchs alles eyne vꝛſache iſt mit ſeynem pꝛedigen zu Einen: 
vnd er ſolte der erſte ſeyn / der das Judenthum verachtlich 
vnd vnnoͤtig 


vnd vnnoͤtig macheter vote bette er thuͤren ymlandebleyben‘% 
Er hat nicht on vꝛſache geflohen vnd fich gewegert ſolcher 
pꝛediget / Denn ein Jude ſein / vnd doch predigen / das Juden⸗ 
rthum vnnoͤttig ſey / vnd on das wol gotts gnade zu kriegen 
ſey / das iſt eben ſo viel / als wolt ein Jude ſeyne eygen Juden 
zu nichte vnd vnnuͤtze machen vnd die heyden erheben / gleich 
wie es S. Paulo auch gieng ynn gleichem fall / wie Luca be⸗ 
ſehꝛeybt ynn Actis. g 
Das nu Jona geſtillet wurde / vnd auch hett / das er 
ſeynen zornigen Juden darauff antwortet / ſpielet Gott mit 
yhm vnd gibt yhm ein zeychen / gleych wie er Petro thet / Act. 
x. da er auch gleych ynn Jonas meynunge ſtund / Vnd gab 
yhm ein geſichte vom hymel / ein leynen tuch mit allerley thie⸗ 
ren / vnd ſagt zu yhm / Es were alles reyn / So es doch eytel 
heyden waren / on geſetze Moſi etc. Ad gibt Sott hie Jona 
eyn zeychen / vnd lies eine wilde rube wachſen / das Jona 
eine luſtige lauberhůtte dran hatte. Da er nu ſich wol frewete 
ſolcher hutten / verſehaffte der herr einen wurm früe morgens 
das ſich Jona nicht verſach / der ſtach die wilden rube / das ſie 
verdorret vnd beraubtden guten Jona feyner luſt / Dazu lies 
er yhm die heyſſen ſonne auff den kopff ſtechen / da er keyne 
hutten mehr hatte / alſo das er abermal vnluſtig wird / vnd 
ſehleht eine vnluſt zur andern / vnd wil nyrgend gehen / was 
er gerne hette. Darumb bittet er abermal vmb den tod / das 
er der vnluſt abkeme · Da kompt nu Sott / vnd ſtillet yhn vnd 
ſehleuſt / das er muge thun was er wil / wie der haus vater ym 
Euangelio ſagt / Beweyſet auch / das Jona vnbillich zůürne / 
Sihe / ſpꝛicht er / Du zurneſt vmb einen geringen ſtrauch / das 
der ſelbige nicht blieben / ſondern verdoꝛret iſt / Wie viel weni⸗ 
ger iſt aber ein folcher ſtrauch / denn ein menſch / ſchweyge 
denn eine ſolche ſtad : Solteſtu denn nicht auch wundſchen 
vnd gerne ſehen / das die ſtad bliebe / der du die wilden ruͤbe ſo 
gerne ſeheſt bleyben; Was kondte Jona hie widder ſagen Er 
mifte verſtummẽ / als mit ſeynem eygen vrteyl . 
١ dareyn 


Dareyn er fein gefuret ward vber der wilden ruben / ehe ef 
vmbſahe. So gar iſts nichts / menſchliche witze gegen Gott. 


Vber der wilden ruben / die auff Ebreiſch kik / vnd hie 
kikaion / das iſt ein kiklin odder kleyne kik heyſt / haben vorzey 
ten die lerer ſich wol verſucht / Die eltiſten habens einen kuͤr⸗ 
bis genand. Darnach iſt S. Hieronymus komen / vnd verdol⸗ 
medſcht es hedera / das iſt / Ephaw / vnd ſpricht / es ſey nicht 
ynn latiniſchem lande / ſondern emm Syria / Es fey aber ein 
ſolcher ſtrauch / der ſeer ſchwinde wechſt vnd bald ſo gros 
wird / das er eine huͤtten gibt vnd dicken ſchatten / hat bletter 
wie weinreben / Daher es die alten villeicht kuͤrbis haben wol⸗ 
len machen / Wyr achtens dafur / Es ſey der ſtrauch / den die 
natur kuͤndigen auff latinſch vitis alba nennen / wilchs dend 
ſeh heyſt / Wilderuͤben / Vnſer pfarher Er Johann Pomer 
meynet / Es heyſſe bey ſeynen Pomern Heylige wurtzel / vnd 
wachſe ſo gros / das vber ein haus hin gehe / wilchs der nacht 
ſehatten ehnlicht. Denn Ephaw / wie es Hieronymus macht / 
kans nicht wol ſein / wie er ſelbſt bekennet / weyl der ſelbig 
puſch nicht auff ſeynem ſtengel ſtehet / wie kikaion thut / ſon⸗ 
dern henget ſich an mauren vnd bewme / das die viel nehr ha 
ben troffen / die es Fürbis haben gedeutet / wie wol Hierony⸗ 
mus yhr ſpottet / vnd ſie kuͤrbiſſer nennet. , 


Nu es ligt nicht ſo groſſe macht dran / Vnd ſollen uns 
nicht ſo faſt vmb die wort haddern / wenn wyr des dinges 
gewis ſind / Das iſt war / das dieſer ſtrauch / wie wol er von 
natur ſelbſt ſchwinde wechſt / ſo iſt er doch hie ynn einer nacht 
bereyt worden wunderlich / vmb Jona willen / Vnd Jona 
hat lange drunder geſeſſen / villeicht bis die vierzig tage vmb⸗ 
geweſen find / Denn der tert ſpricht / Er ſey zur Stad aus⸗ 
gangen / da er ſahe / das ſie ſich bekereten / vnd hat ſich geſetzt 
zu ſehen / ob die ſtad wurde untergehen. Denn es verdros yhn 
fehon bereyt / das er fie ſahe buſſe thun / vnd hatte 9 rge 

ie wurde 


|: fie wurde nicht vntergehen / Aber nach den vierzig tagen 


da er ſahe / das die beſtympte zeit fur vber war / hebt ſich ſein 
zorn / das nichts aus feiner predigt (Olt werden / Da muꝛret er 
widder Gott / vnd mus ſich meyſtern laſſen / vnd alſd mit 
ſchanden vnd gedemutiget widder heym zihen / doch mit 
groſſer frucht vnd nutz ſeyns verſtandes. 


Aus den allen lernen wyr / wie Gott ein helffer iſt aller 
menſchen / nicht alleyne der Juden / wie S. Paulus ſpꝛicht. . 
Timo. ij. Gott wil das alle menſchen geneſen vnd zum erkent⸗ 
nis der warheyt komen. Vnd das wyr heyden / als die zur letz⸗ 
ten ſtunde komen ſind vnd gar nichts geerbeytet / gar vnwir⸗ 
diglich zu Gottes gnaden komen / weyl vns die ſelbige nicht 
iſt verheyſſen geweſt / wie den Juden / Gott wolte / das wyr 
danckbar weren / vnd machten vns die ſelbigen nutze / wie di⸗ 
ſe leute zu Hineue gethan haben / Auff das wyr nicht auch zu 
letzt / durch vndanckbarkeyt erger vmbkemen / wie denen zu 
Nineue hernach geſchach. Denn diefe geſchicht Jona iſt 
drumb geſchꝛieben / das Gott vns zeyge ſeyne wunder / nem⸗ 
lich / das ſein woꝛt da am aller erſten frucht ſchafft / da mans 
am wenigſten meynet. Widderumb / da am wenigſten ſehafft 
da mans am meyſten ſich verſihet / Denn hie gleuben die hey⸗ 
den zu Nineue die keyn woꝛt zuuoꝛ hatten / Vnd die Juden 
werden vngleubig / die teglich gottes woꝛt hatten. Auff das 
wyr an niemand ſollen verzweyffeln / auch widderumb auff 
niemand vns vermeſſen. 


Er ſpꝛicht hie / das zu Nineue fey mehꝛ denn hundert 
vnd ʒwentzig tauſent menſchen geweſen / Daraus man kan 
abnemen faſt hynbey / wie gros die ſtad geweſen iſt / Denn 
weyl er nennet hundert vnd zwentzig tauſent vnd etliche zal 
dꝛůͤber / zeygt er gnug an / das nicht hundert vnd dꝛeyſſig tau⸗ 
ſent dꝛynnen geweſt ſind / Denn er bette ſonſt wol geſagt⸗ 
mehꝛ denn dꝛeyſſig odder vierzig tauſent / odder zweyhundert 

1 | & tauſent / 


tauſent / Nu iſts noch nicht vber alle maſſe eine gro ſtad / 
da zweyhundert tauſent menſchen ynne ſind / ſonderlich wo 
x wol ſteht vnd ym ſchwang gehet / wie hie Vineue / als die 
oͤnigliche ſtad / ſtund / das heubt ym keyſerthum zu Affyrien, 
Es were denn / das man es ſo deuten wolt / das der menſch⸗ 
en / die nicht wuſten was recht odder linck were / ſolte ſo viel 
geweſen ſeyn / als iunge kinder vnd narren / Der alten leute 
aber ſey viel mehꝛ geweſt. Aber ſolche deutunge halt ich 
nicht / ſondern / das ſie allzu mal nicht haben gewuſt / was 
linck od der recht ſey / das iſt / wie wyr ſagen / fie wuſten wid⸗ 
der dis noch das ynn goͤttlichen ſachen / als die keyn geſetz 
Moſi noch Propheten hatten / wilche fie hetten geleret / wie 
fie ſolten beyde ynn geyſtlichen vnd leyblichen / ynn euſſerlich⸗ 
en vnd ynnerlichen dingen fur Gott ſich halten / wie die us 
den hatten / Denn ſo mag man die rechte deuten auffs geyſt⸗ 
liche ynnwendig / vnd die lincke auffs leybliche euſſerlich / 
Denn man Gott mit leyb vnd ſeele dienen mus. Das ſey da⸗ 
uon gnug. Nu muͤſſen wyr auch die geyſtlichen deutunge 
handeln / der find dꝛey. 


Die Erſte. 


Jona heyſt auff Te eyne taube / Nu iſt ym newen 
keſtament die taube des heyligen geyſts geſtalt / Luce. ij. vnd 
Johan. ij. vnd ſonderlich der offenberlicher heyliger geyſt / 
wilcher gegeben iſt / Chꝛiſtum ynn aller welt Durchs Euan⸗ 

elton zuuerkuͤndigen / Alſo das Jona mit ſeynem namen ein 
Sat iſt des heyligen geyſts vnd ſeynes ampts / nemlich 
des Euangelij / Das alle Apoſtel vnd pꝛediger ſollen auch Jo 
na ſeyn / vnd die taube / das iſt / den heyligen geyſt haben / vnd 
nichts von ſich ſelbs on den geyſt leren odder thun / wie auch 
Chꝛiſtus ſelbſt ¶Matthei x. ſeinen iungern befilht / das fie ſol⸗ 
ten ſeyn on falſch / wie die tauben / vnd fürfichtig wie die 
ſehlangen / das iſt / das ſie das woꝛt gotts lauter vnd rein / on 
allen zůſatz /einfeltiglich leren / wie es der geyſt gibt / Vnd 3 ) 

niemand felſchlich vmbgehen / ynn wercken fel als vnn 


der lere. Nineue heyſt auff Ebꝛeiſch die ſchoͤne odder bibs 
febe / wie eyne hübſehe wolgebawete ſtad ſchoͤn iſt . Das iſt 
die welt / ſo emt yhꝛem reichtum / wolluſt / weysheyt / Peter 
heylickeyt vnd ehꝛen lebt vnd ſchwebt auffs aller ſchoͤneſt 
vnd feyneſt . Aber da iſt vnter eytel grewel vnd ſunde fur 
Gott . Das fie nu das wort hoͤꝛet vnd an nympt / faſtet vnd 
ſecke an zeucht vnd ynn die aſſchen ſich fest / Deutet / das 
Gotts wort frucht bꝛingt / vnd Feret alles vmb / vnd macht / 
das ſie yhꝛe heylickeyt / ſtercke⸗ reichtum / luſt / ehꝛe vnd gut / 
fur ſunde / ſehwacheit / armut / vnluſt / ſchande vnd ſchaden 
helt / vnd alles veracht / Das heyſt recht ynn der aſſchen ſitz⸗ 
en / ſecke an zihen vnd faſten / alſo das auch die thiere / das iſt⸗ 
yhꝛe leychnam muͤſſen faſten vnd ſecke an haben / das iſt / ſich 
kaſteyen vnd zuͤchtigen. 

Das auch Jona aus dem Judiſſchen lande ſo ynn ein 
frembd land geſand wird / bedeut / das der geyſt vnd Gottes 
wort ſolte von dem Judiſſchen volck genomen/ vnd den 
Heyden gegeben werden / wie Chriſtus ſagt / Matt. xxij. Jch 
ſage euch furwar / Das reich Gotts wird von euch enomen 
werden vnd den Heyden gegeben werden / die frucht damit 
febaffen etc. Das er aber fleucht vnd ym meer ſolche fahr ley⸗ 
det / bedeut / das creutz vnd verfolgunge ſo dem Euangelio 
ynn der welt widderferet / das fichs anleſt / als fliehe das Chr 
ſtliche predig ampt vnd wolle untergehen vnd verloren ſein / 
ſo gar ſehwach ſcheynet es gegen ſolchem weſen / vmb des 
willen / das die perſonen die es furen / fluchtige / das iſt / ſehw⸗ 
ache geringe menſchen ſind / das meer / das iſt / die welt / iſt 
gros vnd mechtig mit yhrem wůeten vnd toben. So iſt der 
walfiffeb grawſam vnd erſchrecklich mit ſeynem rachen vnd 
zenen / das iſt / der welt furſt vnd gott / der teuffel / iſt grawſam 
durch feine furſten vnd groſſe herrn / mit würgen vnd toͤdten 
etc Aber doch wird Jona erhalten mechtiglich durch 5 


kraffte vnd kan ſeine pꝛedigt widder durch ſeine eygen / fluehk 

noch durch des meeres toben verhindert werden. Sondern 
dringt fort vnd kompt doch gen Nineue. Alſo ob wol die 
prediger ſehwach / die welt gewaltig iſt / (© iſt doch Gotts 
wort das heylige Euangelion mechtiger / dringt durch vnd 
iſt vngehindert / Vnd wenn gleich die prediger alle verſchun 
gen werden / gehet es nur deſte ſtercker / vnd kompt doch ynn 
die welt vnd keret ſie vmb / wie wyr ſehen / das an den Apoſ⸗ 
teln ergangen iſt / Vns zu troſt / das wyr auch nicht erſchreck⸗ 
en fur dem meer vnd walfiſſch / gewis / das vnſer wort odder 
Euangelion mechtiger iſt denn das alles. 


Die andere: 


Iſt von geyſtlicher verfolgung / wie es mit eym ſun⸗ 
der zu gehet / wenn er geyſtlich ſtirbt vnd lebendig wird / 
das iſt / wenn er ſol gerecht vnd von ſunden los werden / Das 

ehet alſo zu. Das erſt iſt die ſunde / darein wyr alle find ges 

allen durch Adams vngehoꝛſam / vnd haben die ſelbige er⸗ 
ger vnd groͤſſer gemacht / durch vnſern eygen vngehoꝛſam / 
vnd find alſo von Gottis angeſicht geflohen / das wyr nicht 
thun / was Gott wil / Vnd ſonderlich / wenn wyr ynn die 
ſchone ſunde fallen / das iſt ynn heuchley vnd falſchen Botts 
dienſt / vom rechten gotts woꝛt · Das iſt der vngehoꝛſam vnd 
das fliehen Jona von gotts angeſicht / Denn weyl wyr ynn 
ſunden ſind / ſehen wyr Gott nicht vnd ſind ferne weg / wie 
der verloꝛne ſon ym Euangelio. Das er aber auffs meer fleu⸗ 
het vnd an keynem gewiſſen oꝛt / bedeut / das der ſunder ſo er 
von Gott fleuhet / nyrgend gewiſſes furnympt / ſondern geht 
vnd feret nach dem fleyſch vnd der welt / wo der teuffel yhn 
hyn furet vnd treybt / fragt auch nicht darnach / wo er hyn koͤ 
met / on allein / das er nicht durffe ym lande vnd vnter gotts 
gehoꝛſam ſeyn / ſondern ſeynem gutdunckel folge. d 


Er kompt aber hynab gen Japho vnd find ein ſchiff 
das auffs meer feret / gibt fehꝛgelt vnd trtt dꝛein / legt fich/ 
ſehlefft vnd feret ſo dahyn · Japho heyſt huͤbſch odder Kë 
das (4 


das iſt / der gottloſe hauffe / die do ein gleyſſend leben furen 
ynn gotts vngehoꝛſam . Dieſe ſtad iſt denn eben recht fur 
den vngehoꝛſam / gut dunckel vnd eygen erwelte gerechti⸗ 
ckeit / Denn da find er eyn ſchiff / das iſt / als yhn dunckt / eine 
gute weyſe vnd lere / die yhn ſolle furen als da iſt / das geſetze 
Gotts / auff menſehlichen dunckel verſtanden / Da ſind ſchiff 
menner / das iſt lerer ſolchs geſetzs vnd eygener werck / vnd 
furen / das man nicht weys wo hyn / ſondern nûr auffs mehꝛ / 
Denn da iſt keyn gewis noch ſicher gewiſſen fur Gott / ſon⸗ 
dern feret / wie das mehr geht · etc. Diefen gibt Jona fehꝛgelt / 
Denn ſolche lerer find bauch diener / vmb gelt leren vnd füren 
ſie / man gibts yhn auch gerne vnd macht ſie reich / Gleich wie 
Gott dem volck Iſrael das land Canaan gab auch vmb yhꝛe 
werck. Aber den Apoſteln vnd Euangeliſten gibt man nichts 
ſondern nympt yhn wol dazu was ie haben · Da trit Jona 
ynn das Penn gibt fich ynn die lere / ligt vnden ym ſchiff 
vnd ſchnarckt / Das iſt / er iſt ſicher vnd meynet er ſey nu wol 


dꝛan / vnd feret ynn dem weſen ymer hyn / wie denn thun alle 
werckheyligen / die ynn yhꝛem gleyſſen ſo tieff dꝛunden liegen 
vnd ſchlaffen vnd fulen nicht was vbels fie thun / wie Zalo⸗ 


mo ſagt Eccle. Gehoꝛſam iſt beffer denn der gottloſen op⸗ 
ffer / die nicht wiſſen was vbels ſie thun · Sihe da / das hey 
wol hynab gen Japho vnd hynuntern ynn das ſchiff gehen / 
freylich hoch erab von Jeruſalem / von gotts gehoꝛſam ynn 
die tieffe des vngehoꝛſams vnd eygen dunckels. 


Aber da kompt nu Gott vnd wil den vngehoꝛſamen 
heyligen auffwecken vnd ſeyne heylickeyt offentlich zu ſun⸗ 
den machen / vnd leſt eyn wetter komen / das iſt / ſeynen zoꝛn 
vnd gericht leſt er fulen Da gehet denn vnter alle eygene hey 
lickeit / Da verzweyffelt denn beyde lerer vnd ſehuͤler / vnd wol 
len die werck denn nicht halten noch beſtehen / Da wil das 
ſehiff zu bꝛechen vnd vnter gehen / Da rufft ein iglicher ſeynen 


Gott an / das iſt / wil ſich troͤſten ſeynes guten lebens / Aber 
L mg da hoͤꝛet 


da hoͤꝛet vnd hilffeder goͤtzen keyner / denn des rechten gotts 
kennen ſie nicht / Da wecken ſie Jona auch auff / das iſt / da 
werden ſie rechte geſetz lerer / da kompt das geſetz zu ſeynem 
rechten ampt / vnd leret nicht mehꝛ werck noch falſche gent 
ſen / ſondern zeygt ſunde vnd gotts zoꝛn vnd erſchꝛeckt das 
gewiſſen / Das iſts / da ſie loſſen vnd die ſunde ſuchen / vnd tref 
fen Jona. Denn das geſetz left nicht abe zu ſuchen vnd zu 
martern das gewiſſen / bis es den ſunder finde vnd zwinge zu 
bekennen / wie Dauid ſpꝛicht pſalm. xxxvij. Da ichs ſehwey⸗ 
gen wolt / veralteten meyne gebeyne. etc. Das loſſen aber be⸗ 
deut / das ſich die ſunde findet vngefehꝛ / vnd das geſetze vns 
trifft / nicht wenn wyr meynen / ſondern wenn wyrs am we⸗ 
nigſten gedencken / ſo kompt der haus vater vnd findet vns / 
Da mus Jona eraus vnd dem geferz bekennen vñ recht geben / 
wie er ein ſunder ſey / ſonſt ( ſpꝛicht er) hoͤꝛet das meer nicht 
auff · Vnd wie wol ſie ſeer treyben vnd rudern / das ſie zu lan⸗ 
de moͤchten komen / hilffts doch nicht / Das iſt / wie wol eyn 
ſolch gewiſſen vberwunden iſt / noch wils nicht gerne das 
vꝛteyl des tods leyden / abs wol bekennet / es ſolle vnd muͤſſe 
es leyden vnd habs wol verdienet / dꝛumb ſpꝛingt Jona nicht 
ſelbſt yns meer / ſondern wird hynein gewoꝛffen 


Bu letzt werffen ſie Jona yns meer / weyl es nicht anders 
ſeyn wil / bitten aber Gott / das ers yhn nicht zurechne / vnd 
furchten vnd dienen Gotte / das iſt / wie S. Paulus ſagt Ro. 
vij. Das geſetze iſt gut / frum vnd heylig / vnd toͤdtet gleich⸗ 
wol vnd macht myr Gott zoꝛnig / Dauon itzt nicht weyter zu 
ſagen iſt · Das fie aber nu Gott furchten vnd dienen / bedeut / 
das das geſetze / wenn es zu ſeynem rechten ampt kompt / ſo 
dienet es Gott / das iſt / es macht furchſame⸗ Demütige diener 
Gottes / wilchs ʒuuoꝛ / da es zu Japho noch war / ynn mis⸗ 
brauch der werck vnd des gutdunckels / dienet es dem bauch 
vnd nam fehr gelt / vnd macht ſchnarckende⸗ ſichere / falſehe 
werckheyligen. Sie kompt nu der walfiſſch vnd verſchlinger 

Jona das iſt der tod vnd die helle / Denn ſo gehts nach ein ⸗ 


nander / Zu erſt das geſetz / darnach die ſunde / zu letzt der tod⸗ 
wie S. Paulus ſagt . Cor. xv · Das geſetz iſt der ſunden krafft · 
Der tod aber der ſunden ſtachel / Das iſt / wo nicht ſunde we 4 
re ym gewiſſen / da Ente der tod niehts thun / widder ſtech⸗ 
en noch hawen / widder sour gen noch martern / hette widder 
ſpitzen noch ſchneyten / Sondern were ſtumpff vnd nichts / 
Wenn aber finde da iſt vnd gefulet wird vm gewiſſen / ſd 
bald hat der tod ſpies vnd ſehwerd / vnd wil den menſchen 
ſehlechts erwůrgen / vnd erwuͤrget yhn auch / wo yhm nicht 
hulffe geſchicht. Alſo auch wo keyn geſetze nicht were 
das iſt / wo es nicht eyn en geſetz vnd ynn ſeym rechten 
emp gienge / da were auch keyne ſunde das iſt / man fulete 
die ſunde nicht / vnd die ſunde were krafftlos vnd biſſe nicht / 
wie fie thut / wo die Jona ſchlaffen ym ſehiff vnd die ſichere 
werckheyligen / Wie es denn auch ynn der natur iſt / das wo 
kein geſetz iſt / keyn ſunde ſeyn kan / Aber wenn das geſetze 
kompt / ſo balde iſt die ſunde da / vnd fulet ſich vm gewiſſen / 
Wie grewlich nu der walfiſſch mit ſeym rachen dem Jona 
geweſt iſt / ſo grewlich iſt des tods dꝛewen ynn eym ſundigen 
erſehꝛockenem gewiſſen. 


Da ſtirbt nu Jona dꝛey tage vnd nacht ym walfiſſche / 
Das iſt / der funder ligt ynn ſolehem ſchꝛecken vnd tods noͤt⸗ 
ten vnd ringt mit dem tod / bis er gar verzweyffelt / Denn yn⸗ 
wendig dꝛey tagen kan man wol ſpuͤren / ob eyner tod ſey⸗ 
Vnd wer den Sitter tag erreicht ym tod / da iſt keine hoff⸗ 
uunge mehꝛ / wenn er gleich nicht gantzer dꝛey tage lege / das 
iſt wenn er ober ein gantze nacht vnd tag ligt / ſo iſt er dahyn / 
Denn der ſelbige mag wol eyne ſtunde des vozigen tags vnd 
eine ſtunde des folgenden tages erreichen Solche dꝛey tage 
ſind nicht lang ynn dieſem geyſtlichen ſterben / Denn es 
bald geſchehen / das yhn der tod vnd angſt yns verzweyffeln 


treybt · Darnach kompt das lebendige Sorts wort das 
Euangelion 


Euangelion der gnaden / vnd ſpꝛicht zum fiſſche / das iſt / es 
gepeut dem todte / das er den menſchen lebendig laſſe · Da ges 
het der glaube an vnd wird der menſch / beyde von ſunden 
vnd tod ledig vnd los / vnd lebt alſo ynn gnaden vnd gerech 
tickeit mit Chꝛiſto. Da lernt nu Jona das ſtuͤcklin fingen 
Ich wil mit danck opffern · etc. vnd ſchilt die ienigen / ſo ſich 
auff eytelkeyt verlaſſen / vnd achten der gnaden nicht / Denn 
ſolche leute erfaren / das werck vnd geſetz leben / eytel vnnüge 
ding ſey / vnd alleyne gotts grave helffen mus / Vnd ſo wer⸗ 
den denn leute dꝛaus / die groſſen nutz ynn der welt ſchaffen / 
denn ſie konnen recht leren / radten vnd regiern / weyl ſie es 
nicht alleyne aus den buͤchern odder woꝛten / ſondern aus 
dem geyſt vnd eygen erfarunge haben / Da ſchneyt denn vnd 
iſt krefftig / was ſie leren / wie Jona hie mit ſeyner pꝛedigt zu 


Nineue bedeutet. A dc 
Die dꝛitte. 


Hat Chꝛiſtus ſelbſt auff ſich gedeutet Math. xi. wie 
wol es nicht ee gantze allegoꝛey odder deutunge iſt / ſon⸗ 
dern eyn beyſpiel / Denn Chꝛiſtus nympt Jona alleyne für ſich 
wie er ym walfiſch iſt geweſen / vnd ſpꝛicht / er werde eben al⸗ 
ſo auch ynn der erden tod liegen / vnd nennets ein zeichen Jo⸗ 
na / das iſt / ein zeichen das Jona gleich ſey / Denn er macht 
die dꝛey tage nicht geyſtlich / wie ſichs gepürt ynn geyſtlichen 
deutungen / dꝛumb iſts eyn gleichnis mehꝛ denn eyne allego⸗ 
ria / vnd niemand thurſte es ſo deuten / wo es Chꝛiſtus 6 
ſelbſt bette gethan. Nu dauon iſt hie nicht viel zu reden / weyl 
es alles ſelbſt am tage vnd ynn aller welt bekand iſt / wie Chats 
ſtus geſtoꝛben vnd aufferſtanden iſt / Vnd das ſolchs das 
wunder zeychen ſey / den vngleubigen Juden gegeben iſt / ia 
aller welt furgetragen wird durchs Euangelion / auff das fie 
wiſſen ſollen wie ſie alzumal durch dasſelbige wunder zeych⸗ 
en vnd treff lich goͤttlich werck / erloͤſet ſind / vnd dꝛan fich 

halten ſollen mit rechtem glauben. Es ſtoͤſſet fich aber die 
| gantze 


gantze welt an dem zeychen⸗ ſonderlich die Juden / vnd iſt 
yhnen eyn ergernis vnd toꝛheyt / Aber es mus gleich wol ſeyn⸗ 
yhn wird doch keyn anders wie ſie gerne wolten / Denn da 
ſtehets / wie Chaftus ſagt Dieſer boͤſen art wird keyn ander 
zeychen widderfaren / on das zeichen Jona des Propheten / 
Dauon iſt auch anders wo weytter geſagt. 


ʒu letzt iſt da die wilde rube mit dem wurme der fie ſticht 
ynn der morgen roͤdte. Die geſchicht reymet nicht alleyne 
auff Jonas zoꝛn vnd gedancken / wie der text lautet / ſondern 
auch auff das Judenthum / wilehs iff eine rechte wilde ruben 
gerweſt . Erſtlich / groſſe bletter hat ſie / das iſt das beſte dꝛan⸗ 
Soen Jona feynen ſchatten hat vnd eyne huͤtten dꝛunder 
hat / widder der ſonnen hitze. Aber nichts wird da gemeldet / 


vnd iſt auch nichts da von früchten . Die bletter ſind die woꝛt 


vnd gotts geſetze / wie S. Paulus ſagt Ro. ij. Gottes rede 
ſind yhnen vertrawet geweſt. Vnter dieſen blettern ſitzt Jo⸗ 
na / das iſt / die pꝛopheten vnd heyligen veter find unter dem 
Judenthum geſeſſen / als vnter eyner zeytlichen bitter vnd 
eufferlichem gotts dienſt / bis auff Chꝛiſtum / Denn es war ey⸗ 
ne ſommerleube odder lauberhůͤtten / die zeytlich war / vnd 
auff hoͤꝛen ſolte. Aber früchte trug es nicht / Denn das geſetze 
on geyſt / kund von ſich ſelbſt niemand helffen / Wie wol viel 
ſolcher heyligen leute ym geyſt dꝛunder waren / Darumb auch 
Chuſtus den feygen bawm mit den blettern on frucht ver⸗ 
ucht das er verdurret / wilchs eben ein ding if mit dieſer wil 
den rube · Doch frewet fich Jona ſolcher lauberhütten/ vnd 
wartet auffs verderben der ſtad Nineue / Denn es gefiel den 
Juden wol vnd rhůmeten ſich auch / das ſie alleyne ſolten 
otts woꝛt vnd gotts dienſt haben / vnd hielten die Heyden 
allzumal verloꝛen / gleich wie Jona hie die Nineuiten belt, 


Inn dem fie nu ſich auffs ſicherſt darauff verlaſſen / das 
ſie alleyne gotts volck ſeyen / vnd gleich ve am fa ٤ 
en i 

ſten iſt ober ſolcher wilden ruben / verſehafft Gott eyn wůrm 
lin / das die wilden ruben ſticht / Das iſt / Chꝛiſtus kam eben 
mit ſeym Euangelio / da die Juden am allermeyſten ſtoltz 
waren / das fie gotts volck alleyne weren / vnd ſtach die wil⸗ 
den ruben / das iſt / pꝛedigt dawidder / vnd hub das geſetze 
auff / durch ſeynen heyligen geyſt / vnd macht vns alle frey 
vom geſetze vnd feiner krafft. Daher iſt verdoꝛret vnd zu nich 
te woꝛden das Judenthum / bis auff dieſen tag / ynn aller 
welt / vnd grunet noch blühet nicht mehꝛ / Sitzt auch keyn 
heylige noch Pꝛophet mehꝛ vnter ſeynem ſchatten / Es iſt 
aus mit yhnen. Denn Chꝛiſtus iſt ein wurm / wie er ſagt · pſal. 
xxi. Ich bin eyn wurm vnd nicht eyn menſch / nemlich dar⸗ 
umb / das er ſo iemerlich gecreutzigt vnd verachtet iſt. Aber 

doch ſticht der arme gecreutzigte wurm / einen ſolchen feynen 
ſtrauch das er verdurret / vnd macht mit dem geringen ſtich / 
das iſt / mit dem verachten Euangelio / eem ſolch feyn reich 
vnd volck zu nichte. 


Das aber der wurm nicht des abends / ſondern frue moꝛ⸗ 
gens / da die moꝛgen rodte anbꝛicht / den ſchaden thut / bedeut 
das ſolcher fall des Judenthumbs ſey geſchehen / da die 
zeyt der gnaden / das newe teſtament auff gieng / durchs E⸗ 
uangelion ynn aller welt / Denn der die wilden rube hatte laf 
fen wunderbarlich wachſen / der ſelbige lies fie auch dureh 
den wurm ſtechen vnd verdurren / Ad / das Judenthum 
gieng auch ſchnell auff durch groſſe vnd manche wunder⸗ 
that / aus gotts gewalt / nicht aus yhꝛer eygen krafft noch 
macht / wie das die hiſtoꝛien wol weyſen zun zeyten Moſe 
vnd aller koͤnige. etc. Eben ſo iſts auch verdurret vnd vnter⸗ 
gangen aus gotts willen vnd befelh / da das ſtundlin des E⸗ 
uangelij kam. ie murret nu Jona / aus zwo groſſen vꝛſachen. 
Eyne / das die wilden ruben verdoꝛret vnd nicht mehꝛ vnter 
hꝛem [chatten ſitzen mag / Die andere / das Nineue nicht fof 
vntergehen. Das iſt / es war yhe vnbillich anzuſehen pr fur 

ſſen heyligen / das die Juden ſolten ſo verlaſſen 
werden / vnd verdurren vnd verſiegen / Vnd die Nineuiten 
die heyden ſolten das Euangelion annemen vnd gotts volck 
werden / Da ſticht die ſonne Jona beys auff den kopff / vnd 
kompt ein durrer oſtwind / das er matt wird Denn auch S. 
Paulus Ro. x. ſich hoch bekůmmert / das die Juden ſo verder 
ben / vnd wolte gerne verbannet ſeyn von Chꝛiſto vmb yhꝛen 
willen. Aber yhm wird geantwortet / Es were billicher ap 
zurnen das Nineue ſolt vntergehen denn das die wilden rube 
ver durret / vnd billicher VNineue bliebe denn die wilden rube/ 
Das iſt / wie S. Paulus. Ro. xi. ſagt / Aus der Juden verder⸗ 
ben kompt der heyden heyl / das iſt / Beſſer vnd billicher iſts 
das das Judenchum vergienge (wilchs doch on geyſt kein 
nutze / vnd eytel bletter war on frucht) denn das durch yhꝛ 
bleyben / die gantze welt ver doꝛbe. Das vꝛteyl gefiel Gott vnd 
if auch recht / das wyr heyder wol mügen dancken ſeyner 

naden / Denn den Juden / ſo ſie wolten auch gleuben vnd 
das Judenthum faren laſſen / geſchehe damit keyn ſchaden / 
vnd vns doch alle ſelickeyt dꝛan lige Dazu helff uns Gott · 

Sedꝛuckt zu Wittemberg. 
Michel Lotterus. Im 

